
STUDIU INTRODUCTIV 


Istoria învăţăturilor epicureice şi a receptării lor este lungă. 
Epicureismul a apărut în plin elenism, în secolul al III-lea î.Hr., ca 
o continuare firească a doctrinei lui Democrit despre physiologie , 
„ştiinţa despre natură“. în Roma republicană şi imperială s-a bucu¬ 
rat de mare preţuire, pentru ca, mai târziu, să fie copleşit de propa¬ 
garea învăţăturilor theosofice. A fost din nou luat în seamă în se¬ 
colul al XVTI-lea, în epoca luminilor, datorită îndeosebi lui Pierre 
Gassendi, adversar declarat al lui Aristotel şi Descartes, englezului 
Thomas Hobbes, autorul Leviathanului (1651), şi germanului 
Samuel Pufendorff. în secolul al XVIII-lea, Contractul social 
imaginat de J.-J. Rousseau împrumuta din doctrina epicureică 
expusă de Lucretius în poemul sZuDe Rerum Natura idei privitoare 
la evoluţia societăţilor umane ; concomitent, etica epicureică a 
influenţat gândirea despre poziţia individului faţă de structura 
socială în care trăieşte în scrierile iluminiştilor englezi Hutcheson şi 
David Hume, acesta din urmă fiind creatorul filosofiei fenomena- 
liste, precum şi în operele filosofilor de limbă franceză Claude Adrien 
Helvetius şi Paul Henri Holbach. Lui Holbach i se datorează 
apariţia, în 1770, a Sistemului despre natura, lucrare cu vădite tan¬ 
genţe la physiologia epicureică. In sfârşit, un secol mai târziu, utili¬ 
tarismul predicat de J. Bentham şi J.S. Mill a preluat de la Epicur 
teza fundamentală despre interesul care se găseşte în tot ceea ce 
inventă şi creează oamenii. 


* 


* 


* 


Doctrina epicureică reprezenta o contrapondere a platonismu¬ 
lui, îndeosebi a celui din Academia medie, cu nuanţe preluate din 

doctrinele sceptice, care negau adevărul cunoscut prin datele sen¬ 
zoriale. Fără să se limiteze la învăţăturile „fiziologice 16 formulate 
odinioară de Democrit, epicureismul se arăta în primul rând pre¬ 
ocupat de investigaţia psihologică a individului care parcurgea o 
perioadă de grele încercări, în timpul tranziţiei spre elenism. Era 
vorba îndeosebi despre reflectarea etică a noilor condiţii de viaţă în 
conştiinţa socială, dar şi în cea individuală. 

Organizarea poliadică a Greciei insulare şi continentale se arăta 
a fi mult slăbită odată cu apariţia statelor elenistice. Urmarea a fost 
o profundă confuzie politică datorită crizei generale prin care tre¬ 
cea sistemul. Ştiinţele empirice încep acum să se detaşeze de 
filosofie. Alexandria, oraşul de reşedinţă al Ptolemeilor, devine cel 
mai renumit centru de cercetare ştiinţifică în toate domeniile. Cu 
sprijinul dinastiei lagide, aici a fost înfiinţat marele centru de pro¬ 
movare a ştiinţelor umaniste şi exacte, care a primit numele de 
Mouseion. în cadrul acestei instituţii funcţiona şi cea mai mare 
Bibliotheca din antichitatea greco-romană, distrusă de mahomedani. 


* 

* * 


Epicureismul este o doctrină caracteristică pentru încercările de 
a se acorda un sprijin spiritual celor prinşi în vâltoarea unor vre¬ 
muri tulburi, ca şi stoicismul de altfel. Dar, spre deosebire de 
învăţăturile stoice, cele epicureice nu recomandau cheltuială de 
energie, austeritate şi frustrare în înfruntarea dificultăţilor, ci 
retragere şi cumpătare, linişte, de găsit sau de regăsit în mijlocul 
celor apropiaţi. Pentru atingerea unui asemenea scop, Epicur era de 
părere că este necesar ca omul afectat de nelinişte şi necazuri să 
cunoască şi să înţeleagă structura fizică a Universului, dar şi cea a 
mediului uman în care trăieşte. Numai în acest fel, susţinea el, indi¬ 
vidul poate să se desprindă de umbrele care-i întunecă existenţa, în 
primul rând, de frica de moarte şi de cea de lumea de „dincolo 11 , 
diferit înfăţişată de legendele mitologice şi de religiile mistice. în 
acest fel physiologia epicureică căpăta noi valenţe faţă de cea demo- 
critică în nobilul ei efort de a conferi ştiinţelor naturii o funcţie 

etică, în tradiţia physiologilor ionieni. Dovadă în acest sens este 
critica necruţătoare adusă de Epicur teleologiei astrale şi chtonice, 
teleologiei aristotelice şi doctrinei stoice despre existenţa unei forţe 
supranaturale care guvernează Universul : Logosul. 


* 

* * 


Epicur aparţinea unei familii de coloni atenieni din insula 
Samos. S-a născut în a doua jumătate a secolului IV î. Hr. (în 
342/341), ca fiu al lui Neokles şi al Chairestratei. A avut parte de 
o educaţie îngrijită, inclusiv de studii de filosofie sub îndrumarea 
unor magiştri renumiţi, printre care se cuvine menţionat 
Nausiphanes din Teos, adept al doctrinei democritice, de care până 
la urmă s-a dezis*. La vârsta de 18 ani îşi îndeplineşte serviciul mi¬ 
litar la Atena şi apoi, deoarece în acest răstimp insula Samos se 
desprinsese de Confederaţia maritimă ateniană, se întoarce în Asia 
Mică, la Colofon, unde se stabilise familia sa. De aid îşi începe cari¬ 
era de profesor de filosofie, lucrând mai întâi la Mytilene (c. 310 
î.Hr.), iar mai târziu în Lesbos şi la Lampsakos. In această perioadă 
a tinereţii şi-a câştigat adepţi fideli, printre care pe Metrodoros şi pe 
Hermarchos. Cea mai importantă fază a carierei sale începe în anul 
307/306, o dată cu întemeierea Şcolii de la Atena, într-o grădină 
( Kepos) unde discipolii săi au alcătuit o comunitate filosofică după 
moda timpului. Epicur s-a aflat în fruntea instituţiei pe care o în¬ 
fiinţase până în anul 276 î. Hr., când a încetat din viaţă, la vârsta de 
72 de ani. Numărul de studii rămas în urma sa era imens. Biograful 
său, Diogenes Laertius, enumeră nu mai puţin de 41**. 

Din „biografia w lui Epicur întocmită de Diogenes Laertius ne 
putem face o idee despre pregătirea intelectuală şi morală a filoso¬ 
fului, pusă la îndoială de răuvoitori. Diogenes a avut la dispoziţie 


* Diogenes Laertius, Despre vieţile fi doctrinele filozofilor; Epicur , X, 4, traducere 
C. Balmuş, comentarii de Aram M. Frenkian, Editura Academiei, Bucureşti, 1963. 

** Ibidem , X, 17. 

câteva ,yieţi" (Buri) ale Magistrului, întocmite de discipolii săi. 
Printre acestea, Diogenes citează Viaţa lui Epicur , scrisă de 
Apollodoros, participant direct la şedinţele Grădinii, sinteza lui Diodes 
din Magnezia Schiţă despre filosofi. Biografia semnată de Ariston, pre¬ 
cum şi câteva scrieri ale învăţatului Hermippos din Smyma, poreclit 
„Calimacheanul". Se ştie astfel că, în ce-1 priveşte pe Epicur; îndem¬ 
nul de a-1 studia pe Democrit a pornit de la stângăcia sau nepri¬ 
ceperea unui profesor de a explica tinerilor săi discipoli ce anume 
înţelegea Hcsiod prin Chaos (Theojjonia 116, ; 123 ; 700 ; 844)*. 

De la Apollodoros se ştie că filosoful se considera „autodi¬ 
dact 1 ^*. Este posibil să fi cercetat şi comparat între ele sistemele 
filosofice anterioare lui, fără nici o îndrumare, începând cu cele 
propuse de physiologii (naturaliştii) ionieni şi sfârşind cu cel al lui 
Aristotel, refugiat la Chalkis după moartea protectorului său, regele 
Alexandru al Macedoniei. O citire atentă a textului original al 
Scrisorilor lui Epicur, adresate lui Herodot, lui Pythocles şi lui 
Menoikeus, reproduse integral de Diogenes (op. cit., X, 24—127), 
care sunt inserate în acest volum în traducerea lui Constantin 
Balmuş, însoţite de texte şi comentarii, dovedeşte existenţa în text 
a numeroase preluări de la înaintaşi, îndeosebi de la Anaxagoras, cel 
dintâi care susţinuse că atomii şi vidul formează o realitate onto¬ 
logică. Aceste „preluări", fructificate prin introducerea lor într-un 
sistem coerent, i-au adus lui Epicur mari neplăceri, până şi acuzaţii 
de plagiat, expuse pe un ton veninos. N-au lipsit nici pamfletele, 
unele dramatizate, după modelul Norilor lui Aristofan care-1 
ironizase pe prietenul său, Socrate. Printre alţii, comediograful 
Alexis l-a înfăţişat pe filosof drept „Profesor de viaţă uşuratică". 


* 

* * 


Harnic în a-şi expune şi sistematiza doctrina, Epicur a scris 
mult. Nu era un stilist de calitate, dimpotrivă, conform unei 

* Jbidcm, X, 2. 

IbuUm , X, 3—4. 


*# 

aprecieri care aparţine gramaticului Aristofan din Bizanţ, scria 
într-o manieră didactică, încercând să se facă pe deplin înţeles. 

Lista scrierilor epicureice, 41 la număr, considerate drept „cele 
mai bune", întocmită de Diogenes Lacrtius (ap. cit., X, 17), 
cuprinde titluri de tratate, începând cu Despre naturi, de mono¬ 
grafii ştiinţifice, ca, de exemplu, Despre vedere, Despre pipăit, Despre 
reprezentare , pamflete, dialoguri şi Scrisori. Nid Diogenes nu era si¬ 
gur dacă toate scrierile pe care le citează aparţin sau nu lui Epicur ; 
nid nu cunoştea conţinutul unora dintre ele. Acesta este cazul 
Scrisorii lui Eutylochos către Metrodoros , cât şi al scrierii intitulată 
Anaximenes , despre care nu se ştie dacă era un dialog sau o 
Scrisoare. 

Cele trei Scrisori mai sus citate au fost alese de Diogene pentru 
a le reproduce integral, deoarece ele conţin un „rezumat" (epitome) 
al întregului sistem. Prima Scrisoare , adresată lui Herodot, conţine 
concepţiile fundamentale ale sistemului despre physiologie (ştiinţa 
naturii), altfel spus, esenţa marii sale lucrări Despre natură (Periphy- 
seos) ; a doua, către Pythocles, se ocupă îndeosebi de ceea ce grecii 
numeau „meteorologie", disciplină care conţine învăţături despre 
corpurile cereşti, despre mişcarea aerului şi fenomenele electrice. 
Această Scrisoare, strâns legată de principiile expuse în tratatul de 
gnoseologie intitulat Kanon (Canonica), de fapt o aplicaţie con¬ 
cretă a celor relatate în Scrisoarea precedentă, a fost pusă sub sem¬ 
nul îndoielii în ce priveşte autenticitatea. Dar chiar şi aşa, în ipoteza 
că este o compilaţie făcută de unul din discipoli, eventual de 
Metrodoros, apropierea cu fragmentele originale din Despre natură 
şi Canonica, editate de Herman Usener, în 1887, este o dovadă de 
corectitudine. In sfârşit, Scrisoarea a treia, către Menoikcus, conţine 
fundamentele eticii epicureice, înfăţişate într-o formă uşor de 
înţeles, accesibilă publicului larg, asemănătoare cu stilul aforismelor 
epicureice cunoscute sub denumirea de Maximele fundamentale 
(ffyriai doxai). 

Prezentarea învăţăturilor filosofice sub formă de Scrisori este 
consecinţa influenţei retorice şi sofistice din secolul IV î. Hr. Spre 
sfârşitul vieţii, a fost adoptată şi de Platon. Scrisorile erau de fapt 
„rezumate" (epitomai) destinate în primul rând discipolilor din 

străinătate, care nu puteau asista la discuţiile comunităţii din oraşul 
de reşedinţă a Maestrului. Presupuneau de obicei continuarea cores¬ 
pondenţei. Studiile de confruntare între textul Scrisorilor epicureice, 
transmis de Diogenes Laertius, şi „Fragmentele" din operă, 
descoperite în cursul secolelor XIX şi XX, au dat naştere la multe 
controverse, expuse pe larg de H. Steckel în 1968*. 

In lista lucrărilor lui Epicur, preluată de Diogenes de la gra¬ 
maticul Sotion din Alexandria, pe cât se crede, Maximele funda¬ 
mentale ocupă locul şapte. Ele au fost transcrise după Scrisoarea 
către Menoikeus, ca o completare, o confirmare a celor redactate în 
Scrisoare. Sunt, de fapt, o Antologie de precepte, ca atâtea altele din 
perioada elenistică. Printr-o întâmplare fericită, în anul 1888 în 
Biblioteca Vaticanului a fost descoperită o altă Antologie cu maxime 
epicureice, în număr de 81. Această antologie este cunoscută sub 
denumirea de Gnomologicum Vaticanum , Sentenţele Vaticane. 
Cuprinde şi câteva din maximele citate de Diogenes Laertius. A 
fost publicată de Karl Wotke, la Viena, la un an după apariţia volu¬ 
mului Epicur ea, editat de H. Uscner, în revista de filologie clasică 
„Wiener Studien", deci în 1888. 


* 


* * 


Acesta este începutul editării fragmentelor şi a mărturiilor 
despre viaţa şi opera lui Epicur. In afara cuprinzătoarei biografii 
rămasă de la Diogenes Laertius, au fost selectate citate din operele 
autorilor antici greci şi latini şi publicate fragmente papiriacee 
găsite în centrul epicureic de lângă Pompei, Herculanum, acoperit 
de lava erupţiei din 79, ca şi alte localităţi din zona Vezuviului. 
Primele descoperiri arheologice din acest centru datează din a doua 
jumătate a secolului al XVIII-lea (1752—1754). Au fost comple¬ 
tate cu noi şi importante rezultate, îndeosebi în domeniul papirolo- 


* H. Steckel, Epikuros , Paulys Realencydopâdie der dassischen Altertumswis 
senschaft, Supplementum XI, Stuttgart, 1968. 

giei în secolele XIX şi XX. Sulurile de papirus descoperite în 
Bibliotheca şcolii epicureice continuă până astăzi încă să fie studiate 
şi apoi publicate în revista de specialitate Cronache Ercolanesi 
(Napoli). 

Ediţia scrierilor epicureice a lui H. Uscner, publicată la Leipzig 
în 1887 (reeditări : Roma, 1963 şi Stuttgart, 1966), a fost urmată 
de cea a lui G. Bailey, Epicurus , The Extant Rxmains, Oxford, 
Clarcndon Press, 1926, şi de cea a lui G. Arighetti, Epicuro , Opere, 
Torino, Einaudi, 1960 ; 1962 2 . Alte nume ilustre ale filologilor 
care s au ocupat de opera epicureică sunt, de exemplu, cel al lui 
Carlo Diano sau cel al lui Ettore Bignone. 

La Herculanum s-au regăsit fragmente destul de lungi din 
Tratatul lui Epicur Despre natură (Peri physeos). Astfel : din Cartea 
a Il-a fragmente despre mulaje (simulacre), care au putut fi con¬ 
fruntate cu pasaje similare din Scrisoarea către Herodot ; din Cartea 
a 11-a, comentarii despre fenomene meteorologice, despre 
astronomie şi cosmologie ; din Cartea a 14-a, învăţături despre cle¬ 
mentele primordiale, la Epicur, atomii ; din Cartea a 28-a, consi¬ 
deraţii despre gnoseologie, teoria cunoaşterii ; în ediţiile Cronache 
Ercolanesi din anii 1973 ; 1977 ; 1984 au fost publicate noi frag¬ 
mente, inclusiv sfârşitul Tratatului. S-au găsit de asemenea frag¬ 
mente din lucrări ncidentificate, de exemplu un fragment despre 
„libertatea voinţei cc , precum şi fragmente din Kanon, din Despre scop 
şi din Despre o conduită dreaptă. 

Alte scrieri epicureice aparţin unor succesori direcţi ai lui 
Epicur, cu prioritate Metrodoros, urmat de Hermarchos şi de 
Polystratos, filosofi care au putut fi identificaţi prin confruntare cu 
citate din autori greci şi latini târzii, cum ar fi Athenaios, Plutarh, 
Stobaios şi Porphyrios (sec. I—IV d. Hr.). Cum era de aşteptat, s-au 
ivit controverse filologice fără răspuns, îndeosebi când era vorba 
despre autenticitatea fragmentelor din opera lui Epicur*. 


Stadiul problemei a fost expus în 1968 de R. Bloch în studiul său Etat present 
ilt Mpicurismc , apărut în „Actes du VIII-&me Congres de TAssociation Guillaume 
Itudc", Paris, 1968. 

■* 

# * 


O sursă de prim ordin pentru cunoaşterea indirectă a doctrinei 
epicureice rămâne marele poem didactic al lui Lucretius, De Rerum 
Natura , titlu care traduce grecescul Peri physeos (sec. I î. Hr.). 
Poemul, care are puţine lacune, a fost structurat de Lucretius în şase 
cărţi. Doctrina lui Epicur este în general fidel reprodusă, dar poe¬ 
tul, din dorinţa de a o expune pe alocuri pe un ton critic, citează 
fragmente şi din opera unor predecesori, îndeosebi din Anaxagoras 
(I, 875 şi urm., de exemplu).* 

Două sunt elogiile compuse de Lucretius pentru a-1 proslăvi pe 
Epicur. Primul deschide expunerea din Cartea a IlI-a despre 
„suflet" şi „spirit" (animus şi spiritus) : „Din străfundul întunericu¬ 
lui tu fost-ai acela care pentru prima oară ai izbutit să faci să apară 
lumina, tu ne-ai luminat bunurile vieţii, pe tine te urmez, glorie a 
poporului grec. îmi pun acum piciorul pe urmele lăsate de paşii 
tăi... Nu atât din dorinţa de a mă lua la întrecere cu tine, cat dintr-un 
cald îndemn de a te imita. Dar, ce poate pretinde rândunica în faţa 
lebedelor sau iezii cu picioruşe tremurânde faţă de elanul unui cal 
puternic > Tu, părinte, tu eşti descoperitorul adevărurilor, tu ne-ai 
împărtăşit preceptele tale părinteşti ; din cărţile tale, strălucit 
Magistru, de acolo, întocmai albinelor care zbor pe pajişti din floare 
în floare, pentru a le aduna nectarul, tot aşa şi noi ne vom hrăni din 
cuvintele tale de aur, aur pur, cele mai demne îndemnuri pentru o 
viaţă" (w. 1—13). Al doilea elogiu este „Introducerea" la Cartea a 
Vl-a, îmbinat cu un elogiu adus Atenei, unde îşi avusese locul 
Şcoala lui Epicur, temă tradiţională, strălucit tratată de retorul 
Isocrate în faimosul său discurs Panegiricul. 

Lucretius reia tema, amintind că, în afara unor personalităţi 
cunoscute în toată grecitatea, cum au fost Triptolem şi Solon, 


* Despre problema preluărilor directe, cât şi indirecte, făcute de Lucretius din 
opera lui Epicur cât şi a altor predecesori ai filosofului, vezi Picrre Boyance, Lucrbce 
et l'epicurisnu. Paris, 1963, precum şi în „Introducerea" la cartea sa Epicurt, Presses 
Uni verşi ta ires de France, 1969. 

Atena a fost şi locul Şcolii lui Epicur, un „om de geniu“, care a ftcut 
un imens bine omenirii, eliberând-o de spaimele ancestrale „prin 
adevărurile pe care le-a răspândit" (v. 21 şi urm.). 

Numeroase coincidenţe, uneori cuvânt după cuvânt, dintre De 
Rcrutn Natura şi Scrisorile transmise de Diogenes, sunt cea mai 
bună dovadă a faptului că Lucrctius îşi compunea versurile con¬ 
sultând îndeosebi rezumatul doctrinei, expus în Scrisori. Un exem¬ 
plu. Versurile din De Rtrum Natura , TV, 110—115, despre natura 
simulacrelor, sunt aproape identice cu textul grec din Scrisoarea 
ctttre Herodot , paragraful 46. De asemenea, atacul împotriva scepti¬ 
cilor, duşmani declaraţi ai cpicureismului, IV 469, este un decalc 
după Scrisoarea către Herodot, paragraful 51. Urmarea a fost că aces¬ 
te coincidenţe au slujit adesea la emendarea textului grec deteriorat 
din fragmentele papiriacee, unele completări fiind considerate ca 
sigure. 


* 


* # 


O altă sursă de prim ordin care a păstrat în traducere latină 
linele fragmente din opera lui Epicur şi a epicureicilor sunt scrie¬ 
rile filosofice ale lui Cicero. Om de cultură, dornic să împărtăşească 
contemporanilor săi cunoştinţele sale de retorică şi filosofie dobân¬ 
dite în Grecia, Cicero a ftcut largi expozeuri despre stoicism, epi- 
cureism şi noua Academie. în tinereţe, audiase la Atena cursuri 
despre epicureism ţinute de Zenon din Siron şi Phaidros. Nu este 
exclus să fi avut legături directe cu centrul epicureic de la Neapole, 
condus de Siron, la care au participat atât Vergilius cât şi Horaţiu. 
în Satirele şi în Odele lui Horaţiu influenţa epicureică este deosebit 
de puternică. Datorită lui Cicero, se ştie că pe vremea sa, sec. I 
î. Hr., circulau numeroase scrieri epicureice în limba latină care 
întâmpinau dificultăţi în ce priveşte terminologia. De acest neajuns 
s-a lovit însuşi Cicero. 

Principalele şi cele mai extinse comentarii de filosofie morală 
care au tangenţă cu epicureismul se găsesc în Tusculane (de pildă, 
5,16, despre liniştea sufletească ; 42 şi urm., despre virtute) ; în 

Despre soartă (De foto ), 22 şi urm.; în Despre natura zeilor (De natu¬ 
ra deorum ), paragraful 1,69 este o vizibilă adaptare a unui paragraf 
din Scrisoarea către Phythocles (X, 97) ; în segmentul 1, 42—56, 
întocmai ca şi în poemul lui Lucretius De Rerum Natura , se găseşte 
un elogiu, scris din inimă, pentru doctrina lui Epicur, al cărei Kanon 
este calificat drept „o scriere divină* (43) ; în aceste paragrafe, 
Cicero pledează pentru teza că oamenii n-au de ce să se teamă de 
zei şi că tot ceea ce s-a construit în imaginaţie pe seama zeilor se 
cuvine considerat drept „pură invenţie folclorică*. De natura deo- 
rum este un decalc după dialogurile lui Platon, formulă de 
expunere folosită uneori şi de Epicur. înfăţişează o discuţie despre 
natura zeilor la care participă epicureicul C. Veleius, stoicul Lucius 
Balbus, academicul cu vederi sceptice C. Aurelius Cotta. în cuvân¬ 
tul său despre epicureism, C. Veleius face şi o interesantă exegeză 
asupra religiilor greceşti, incluzând şi consideraţii istorice. Aici se 
cuvin menţionate şi primele două cărţi din tratatul De finibus , com¬ 
pus în anul 45 î. Hr. Compoziţia are forma unui dialog între Cicero 
însuşi şi epicureicul Lucius Manlius Torquatus. Este una din cele 
mai bune surse despre etica epicureică. Prin cuvântul finis Cicero 
traducea gr. telos, „ţel*, „ţel al vieţii*. Finis este însă totodată şi ter¬ 
menul care desemnează „limita*. A fost diferit interpretat de şcolile 
elenistice de filosofie, printre care şi cea a lui Epicur, căreia Cicero 
îi dedică primele două cărţi din tratatul De finibus. Următoarele 
două se ocmpă de stoicism, iar ultima, a cincea, de Academie şi de 
Peripaterism. In prima carte, paragrafele 29—72, se află o sub¬ 
stanţială prezentare a învăţăturilor epicureice, făcută de Manlius 
Torquatus, care insistă asupra a ceea ce înţelegea Epicur prin 
„binele suprem* (summum bonum ), care trebuie să devină „ţelul 
vieţii* oricărui om de bine. Tot aici se află unele reflecţii despre pro- 
lepsă (anticipatio). Paragraful 50 aduce în discuţie virtuţile care 
condiţionează „mulţumirea de sine*, prilej pentru Cicero de a stre¬ 
cura unele aluzii privitoare la rolul său în dejucarea conjuraţiei lui 
Catilina. în paragraful 63 se află citată această maximă epicureică : 
„Admirabil este faptul că întâmplarea survine foarte rar în viaţa 
omului înţelept*. Urmând sfaturile lui Epicur şi meditând la pre¬ 
ceptele sale, oricine, într-o oarecare măsură, poate să-şi definească 

viitorul. Pentru izbânda acestui ţel, prietenia dintre oameni joacă 
un mare rol (66). „Fără deplină mulţumire sufletească prietenia nu 
se înfiripă însă“ (70). Acest principiu a fost dezvoltat de Goethe în 
ceea ce el a numit Wahlverwandschafi , „Afinitate electivă". 
Comentatorii primei cărţi din De finibus au confruntat cu atenţie 
textul latin cu cel al Scrisorii către Menoikeus, principala sursă despre 
Etica lui Epicur. S-a constatat astfel că, dezvoltând tema „despre 
prietenie", Cicero a folosit şi punctele de vedere ale altor filosofi. 
De un deosebit interes este însă aplicarea practică a relaţiei dintre 
„prietenie" (amiciţia) şi „virtute" (virtus) ilustrată prin exemple 
alese din istoria Romei, cu precădere din istoria familiei Manlia, 
„ilustră" ascendenţă a lui Lucius. Tot aici, în aceeaşi Carte, este 
dezbătută şi tema calomniilor împotriva lui Epicur, a interpretărilor 
răuvoitoare făcute din calcul de către acei care respingeau ideea de 
bază a eticii epicureice, şi anume că orice plăcere este o stare natu¬ 
rală, manifestată ca o necesitate a naturii. Argumentarea este 
susţinută prin exemple alese din mitografia greco-latină, prietenii 
celebre, ca acelea dintre Theseus şi Pcirithoos, Achile şi Patrocle, 
Orestes şi Pylade. Cicero susţine ferm ideea că plăcerile spiritului 
depăşesc pe cele senzuale (65). O adevărată plăcere spirituală nu 
este decât cea împărtăşită (66), lucru valabil şi pentru iubire. Aceste 
pagini care cuprind elogiul prieteniei sunt dintre cele mai frumoase 
scrise de Cicero, îndeosebi prin faptul că, în caracterizarea pe care 
o face lui Epicur comparându-1 cu Platon, simpatia sa se îndreaptă 
spre Epicur, „cel care a ştiut mai bine decât oricare altul să 
propovăduiască «arta de a trăi»" (72). Aceste rânduri se adresează 
îndeosebi detractorilor lui Epicur, care-1 considerau pe filosof „nu 
îndeajuns de cultivat". 

Ecouri epicureice se găsesc şi în scrierea ciceroniană De foto 
(Despre soartă), lucrare din care din păcate nu s-au păstrat decât 
două fragmente. In De officiis , tratat redactat în 44, anul uciderii lui 
C. Iulius Caesar, şi închinat fiului său, predomină în schimb funda¬ 
mentele doctrinei stoice. Dar tratatul nu este lipsit de reluări din De 
finibus , punând accent pe teoria despre virtute. Un om moral se 
cuvine să aibă patru însuşiri: prudenţă ; dreptate ; curaj şi măsură, 
îmbinarea acestor însuşiri caracterizate de Epicur prin termenul de 

to kalbn (frumosul) au fost definite de Cicero prin termenul de 
bonestas sau prin sintagma honeste vivcrc. în cartea a doua a tratatu¬ 
lui, viaţa morală este condiţionată de „util", ceea ce îţi este de folos 
(în gr. sympheron). în cartea a treia din De officiis , Cicero dezvoltă 
tema iubirii aproapelui în termeni vădit inspiraţi din Etica lui 
Epicur, unde stă scris că un asemenea sentiment este „în conformi¬ 
tate cu natura". în De amiciţia este caracterizat ca fiind o summa 
consensio , o „deplină înţelegere". 

Majoritatea operelor filosofice ale lui Cicero au fost compuse 
înainte de tragicul său sfârşit în 43 î. Hr. Sunt de natură expozitivă, 
firă pretenţii critice, ca de altfel şi celelalte opere de filosofie 
politică şi socială. Relatările sunt în acest domeniu lipsite de con¬ 
sideraţii personale, ceea ce este important din punctul de vedere al 
fidelităţii. „Nu ne erijăm în interpret al operelor prezentate, ci 
expunem cele ce au fost spuse de către cei care ne-au interesat, 
adăugând doar unele păreri personale" (. Definibus , II, 6). Şi în con¬ 
tinuare : „Noi însă nu realizăm o operă de traducător. în respectul 
celor spuse de cei care mă preocupă adaug uneori părerea mea per¬ 
sonală. Felul meu de a scrie rămâne ca atare". 


# 

* * 


Apariţia epicureismului, doctrină critică în privinţa curentelor 
filosofice anterioare, a determinat un larg interes. Sistemul propus 
de Epicur, la îndemâna oricui — se ştie că la prelegerile sale din 
Grădină participau până şi sclavi — era construit pe cele trei direcţii 
filosofice care se conturau pe vremea sa : Canonica (teoria criteri¬ 
ilor cunoaşterii) ; Physika (cercetări şi teorii despre fenomenele 
naturii) ; Etica. 

a. La Epicur, Kanon (Canonica) se bazează pe capacitatea 
raţiunii, informată de simţuri, deci pe cale senzorială, în a distinge 
ceea ce este adevărat de ceea ce este doar iluzie sau fals. Cu alte 
cuvinte, o cercetare despre capacitatea umană de a distinge 
„adevărul" faţă de ceea ce este iluzie sau fals. Epicur se deosebeşte 
de Democrit, care nu avea încredere în mesajele transmise de înre- 

gistrările senzuale. Autorul celei mai ample teorii atomiste din anti¬ 
chitate nu admitea cunoaşterea „adevărului" în dezbaterile sale 
despre informaţiile sosite pe calea simţurilor datorită „mulajelor" 
(gr. cidola ; lat. simulacra) care se desprind din ambientul 
existenţial. Despre informaţia primită pe cale senzorială, după 
Democrit, nu vom şti niciodată dacă este expresia corectă a 
adevărului existenţial. Nu aceasta era şi părerea lui Epicur. 
Percepţiile, atrage el atenţia, se fac şi prin contact direct, cum este 
cazul pipăitului şi al gustului. întotdeauna însă percepţia este 
însoţită de ceea ce el numea un „avertisment". Avertismentul, 
explică el, apare datorită unei „anticipaţii" a senzaţiei, unei 
„cunoaşteri anticipate" înregistrată în memorie şi în registrul afec¬ 
tiv. Este vorba despre ceea ce el denumeşte „prolepsa" {prolepsis ), 
fenomen psihic de cel mai mare folos pentru evitarea răului. în 
acest fenomen raţiunea are un rol definitoriu. 

Folosindu-se de teza democritică, că simţurile umane pot 
furniza date eronate despre „adevărul" celor percepute, fie pe calea 
mulajelor, care se desprind din mediul care ne înconjoară, fie pe 
cale directă, adversarii lui Epicur au ridicat obiecţii cu privire la 
Canonica epicureică. Dar Epicur avea răspuns la toate, după cum 
reiese din Scrisoarea către Herodot (49 şi urm.), unde formulează 
cele patru criterii fundamentale ale cunoaşterii: 1. el admite „defor¬ 
mările" inerente ale informaţiei, din diferite motive, precum ad¬ 
mite şi „receptarea" deformată a unei informaţii, apărută din dife¬ 
rite motive : depărtarea ; obstacole ; fenomene neprevăzute. în nici 
un caz, argumentează el, o asemenea situaţie nu se produce din 
cauza organelor de simţ, cu excepţia degradării lor datorită bătrâ¬ 
neţii şi suferinţelor ; organele receptoare rămân, în viziunea epicu¬ 
reică, principalul mijloc de a cunoaşte „adevărul" despre natură ; 
2. există posibilitatea „corectării" deformărilor, indiferent de natu¬ 
ra lor : corectarea se face prin „anticipaţie" (prolepsis ), datorită că¬ 
reia, intervenind factorul raţional, putem judeca dacă informaţia 
primită este corectă sau nu. Raţiunea — argumentează Epicur — 
înregistrează şi compară datele simultan primite prin simţuri cu 
cele deja stocate în memorie. In felul acesta ajunge la o anumită 
concluzie ; 3. al treilea criteriu pentru cunoaşterea adevărului se 

referă la gradul de plăcere sau de neplăcere care însoţeşte senzaţia. 
Mierea, de pildă, arc calitatea de a fi dulce. Cel care o gustă ştie acest 
lucru prin anticipaţie. Dacă se înşeală, înseamnă că produsul gustat 
nu este miere. Acest criteriu arc un raport direct cu sensibilitatea 
subiectului ; 4. în sfârşit, cel de al patrulea criteriu se referă la for¬ 
mularea ipotezelor de către factorul raţional, în cazul când subiec¬ 
tul arc conştiinţa că apare o „deformare" a mesajului, datorită 
motivelor mai sus arătate. 

Iată acum câteva dintre titlurile lucrărilor lui Epicur în care sunt 
înfăţişate criteriile cunoaşterii : Despre canon ; Despre văz ; Despre 
pipăit ; Despre mulaje ; Despre reprezentare. Principiul de bază al 
tuturor acestor lucrări era evitarea opiniilor pripite ; în ultimă 
instanţă, susţine Epicur, intelectul este acela care decide asupra 
adevărului, şi nu întotdeauna în mod corect; temperamentul, sen¬ 
sibilitatea subiectului pot duce la concluzii greşite. Ipotezele pot fi 
multiple. In acest caz, deşi subiectul întrevede adevărul, el rămâne 
„neclar" (adelon). Pe de altă parte, în realitatea ontologică există 
aspecte care nu pot fi cunoscute prin simţuri, structura materiei în 
primul rând. Atomul nu poate fi perceput. Prin urmare, omul de 
ştiinţă şi filosoful au datoria de a cunoaşte toate teoriile care se emit 
pe această temă, pentru a întrevedea „adevărul". 

b. Physika , ştiinţa despre natură (physis ), formează principala 
preocupare a Scrisorii adresate lui Pythocles. In materie de ce se 
numea physikaUa , probleme din domeniul ştiinţelor naturii, Epicur 
rămâne fidel lui Democrit, intervenind însă cu unele opinii perso¬ 
nale posibil apărute în urma cercetărilor ştiinţifice din perioada 
elenistică, care au influenţat şi teoriile formulate de Straton din 
Lampsakos, filosof peripatetician. 

Physika epicureică se bazează pe opoziţia existent/nonexistent. 
Nonexistentul este vidul infinit în care se mişcă infim de mici par¬ 
ticule de materie, indivizibile, dar diferite prin mărime şi greutate : 
atomii. Cunoaşterea lor este inaccesibilă. Sunt un adeUm . Mişcarea 
în spaţiu a atomilor este în principiu verticală, continuă, dar supusă 
agresiunii unor cauze exterioare. La modul ideal, căderea verticală 
a particulelor âtomare păstrează echidistanţa. In realitate, datorită 
cauzelor mecanice, căderea (ptosis ) liberă verticală este deviată, ceea 

cc duce la înclinarea ( clinamen) traiectoriei şi la producerea con¬ 
glomeratelor de materie. în viziunea lui Epicur, deosebită de cea a 
lui Dcmocrit, greutatea diversă a particulelor indivizibile este dc 
asemenea una din cauzele formării conglomeratelor, care pot fi 
solide, lichide şi aeriforme. 

Pentru învăţaţii timpului, teoria căderii (ptosis) în vid a unor 
infime particule materiale părea o absurditate, la fel ca şi conceptul 
despre mişcarea fâră o cauză, în contrazicere cu o doctrină aris¬ 
totelică despre „cauza primară*, pe atunci mult preţuită, mai ales că 
Epicur susţinea că în toate formaţiunile atomare mişcarea iniţială 
persistă, imobilitatea materiei fiind doar aparentă. Orice conglo¬ 
merat, indiferent de densitatea lui, este stăpânit de o agitaţie in¬ 
ternă, observabilă la lichide şi la corpurile aeriforme. Datorită aces¬ 
tei agitaţii, conturul corpurilor se află în continuă preschimbare, 
căci prin acest proces se produce o „împingere* a particulelor cu 
pondere mai mică, ajungându-se uneori până la expulzarea lor prin 
sfărâmare sau împrăştiere. Aşa se explică, după Epicur, formarea 
unor noi compuşi, teorie valabilă şi pentru formarea corpurilor 
cereşti care pot fi urmărite cu ochiul liber. In acest proces — afirmă 
Epicur — calităţile dobândite cât şi pierderile pot fi percepute de 
organele umane de simţ. Epicur nu uită cu acest prilej cele afirmate 
în Canonica : realitatea percepută de simţuri nu este întotdeauna 
aceeaşi cu cea atestată de verificarea datelor senzoriale prin 
mijlocirea intelectului. Se cuvine deci să se ţină seama de intervalul 
dc timp care se petrece între senzaţia instantanee şi rezultatul veri¬ 
ficării raţionale. 


* 

# * 


Admiţând infinitatea spaţiului cosmic şi a atomilor care-1 popu¬ 
lează (Lucretius, op. cit ., I, 950 şi urm.), Epicur admitea implicit şi 
pluralitatea „lumilor* supuse evoluţiei de la naştere la pieire. El 
admitea că între aceste „lumi* se află intervale libere, nu însă vid 
absolut, ceea ce nu era greşit. Spaţiul cosmic, după părerea lui, 
găzduieşte materia atomică în cădere, provenită de la corpurile 

cereşti în disoluţie. Astfel, explica el, se ivesc mereu „lumi 44 noi, 
ceea ce revine a spune că elementele constitutive ale corpurilor 
cereşti se află într-o permanentă distribuţie. 

Mijlocul cel mai lesnicios de a cunoaşte doctrina epicureică 
despre „geneză 44 , „evoluţie 44 şi „pieire 44 sunt datele înfăţişate de 
Lucretius în Cărţile I şi II ale poemului său De Rerum Natura. 
Comentariul poetului asupra acestor date îngăduie, în parte, să 
cunoaştem preluările introduse în sistemul său de către Epicur. In 
primul rând cele din physika lui Democrit, dar şi respingerea unor 
teorii învechite, uneori fâcută pe un ton violent, îndeosebi când era 
vorba despre „elementele primordiale 44 (principia rerum). în acest 
sens poate fi citat atacul împotriva lui Heradit (DRN, I, 716), care 
susţinea că la baza formării unei „lumi 44 se află focul. 

Epicur s-a arătat interesat şi de condiţiile ivirii vieţii pe pământ. 
De la Empedodes a preluat teoria despre armonia „formelor 44 la 
fiinţele terestre, perfecţionate în succesiunea erelor. Aşa explica el 
dispariţia „monştrilor 44 rămaşi în amintirea generaţiilor care se 
succed. 


* 

* * 


A treia Scrisoare , adresată lui Menoikeus, se ocupă de psihologie 
şi de etică. începe în felul următor : „nici în tinereţe nu trebuie 
cineva să ezite de a se ocupa de filosofie, nici când ajunge la 
bătrâneţe să se plictisească de acest studiu 44 . Filosofia, conform pă¬ 
rerilor Magistrului, este singurul studiu care poate aduce liniştea 
sufletească. în textul lui Diogenes Laertius care urmează după 
această Scrisoare (X, 137—138) se află câteva paragrafe în care 
Diogenes compară vederile despre etică ale lui Epicur cu cele ale 
altor filosofi contemporani lui. Biograful citează riduri din lucrările 
epicureice aparţinând Eticii : Despre alegere şi respingere ; Despre 
scop ; Despre modurile de viaţa. 

Obiectivul psihologiei şi al eticii epicureice este acela de a stabili 
condiţiile mulţumirii sufleteşti şi ale plăcerii la care năzuieşte orice 
fiinţă vie. Fără ezitare, Epicur recunoaşte prioritatea plăcerilor sen- 

zoriale faţă de cele spirituale. Dar, deoarece cunoştea foarte bine 
părerile lui Platon şi ale lui Aristotel în această privinţă, pentru a 
evita obiecţiile ce-i puteau fi aduse, s-a axat cu precădere pe cer¬ 
cetarea despre evitarea durerii şi a depăşirilor nocive în procesul de 
căutare a plăcerii. 

în această secţiune a doctrinei epicureice teoria despre „antici¬ 
paţie" (prolcpsa) are un rol capital. Fiinţele vii, prin experienţa 
dobândită, au acumulat şi păstrează impresiile agreabile şi dezagre¬ 
abile din cursul vieţii lor. Prin urmare, din instinct, ele vor evita 
ceea ce aduce neplăcere şi agresiune în registrul senzual şi în cel 
spiritual. Epicur credea cu convingere în posibilitatea mijloacelor 
psihice, care, pentru el, erau materiale, de a atinge acest deziderat. 
Socotea importantă „impresia" (typos) oricărui lucru plăcut, fie el 
cât de neînsemnat, ca o contrapondere în evitarea şi învingerea 
neplăcerilor. în acest act de autoapărare, raţiunea, pe care Platon 
punea atâta preţ, la Epicur are un rol decisiv în a hotărî ce anume 
este „bun" şi ce este „rău", „nociv". Plăcerile senzuale pot deveni 
periculoase pentru organism. Prin raţiune, orice depăşire poate fi 
până la urmă înfrântă. Atomii extrem de fini din care este alcătuit 
sufletul, deţinător al înregistrărilor anterioare, avertizează imediat 
intelectul*. 

înţeleptul ştie că orice plăcere poate aduce suferinţă ; prin ur¬ 
mare, este de datoria lui să aleagă ai discernământ desfătarea ce-1 
tentează, să ştie la ce să renunţe. Epicur recomandă plăcerile sim¬ 
ple, lipsite de primejdii, îndeosebi cele oferite de o viaţă liniştită în 
mijlocul familiei şi al prietenilor agreaţi, ajungând astfel să for¬ 
muleze în maximele sale un cod etic care include virtuţile 
tradiţionale începând cu temperanţa, fără să fi întrebuinţat vreodată 
cuvântul „virtute" (arete). Din contră, Epicur era împotriva 
ascetismului riguros impus de stoicism, susţinând cu vigoare prin 
analize psihologice că viaţa merită să fie trăită, dacă ştii să alegi tot 
cc este frumos şi bun. 


* Tema a fost cercetată de Ettore Bignone în lucrarea sa UArtstotclc perduto e la 
forntaaione filosofica di Epicuro , 2 voi.. Florenţa, 1936. 

în materie de estetică preţuia „frumosul" îmbinat cu „folosul", 
utile dulci după cum scrie Iioraţiu. Deoarece viaţa politică a tim¬ 
pului în care trăia nu oferea condiţii pentru îndeplinirea unui 
asemenea deziderat, recomanda abţinere de la orice implicare 
politică, contrar doctrinei stoice. 

Aceste precepte din partea a treia a sistemului au fost adesea 
răstălmăcite, îndeosebi de autorii de satire şi de comedii din se¬ 
colele IV şi III. Deoarece în etica epicureică lipseşte cuvântul arete^ 
dar apar cuvintele eudainwnia şi hedone , „fericirea" şi „plăcerea" (în 
latină voluptas ), în posteritate interpretările asupra hedonismului 
epicureic s-au dovedit nu numai eronate, ci şi răuvoitare. Nu s-a 
ţinut seama de îndemnurile eticii epicureice pentru stârpirea tarelor 
care măcinau societatea greacă în criza prin care trecea, nu s-a pus 
preţ pe viziunea ivirii unei înţelegeri, sub forma unui contract 
social, prin cultivarea bunei înţelegeri care depăşeşte individualis¬ 
mul pentru a se ajunge la o concordie socială, pe scară universală, 
idee preluată de Octavianus Augustus în calitatea sa de Princeps 
Senatus. Concepţia epicureică despre înţelegere între oameni a fost 
cu adevărat valorificată abia în scrierile teoretice ale iluminismului 
din veacul al XVIII-lea, cu precădere în opera lui Jean-Jacques 
Rousseau. 


* 

* # 


Direct legată de teoria bunei înţelegeri între oameni, la toate 
nivelurile organizărilor sociale, este şi aceea care se referă la primele 
forme de cultură şi civilizaţie în evoluţia lor. In vederile lui Epicur 
despre această problemă nu se resimte nici o influenţă metafizică, 
divină sau demonică, fapt consemnat de Lucretius în De Rerum 
Natura , I, 410 şi urm. Nu există nici acea forţă atotputernică, 
stăpâna de drept a Universului, pe care stoicii, neştiind altfel cum 
s-o denumească, au numit-o Logos. Ivirea primelor forme de cultură 
umană Epicur o pune în legătură cu dezvoltarea meşteşugurilor şi 
a artelor, activităţi umane determinate de imitarea ( mimesis ) 
„formelor" şi „fenomenelor" din natură. O asemenea ipoteză era 

nouă. Se dezvoltase în poemele filosofice din secolele VII—VI şi se 
consolidase odată cu ivirea sofisticii ateniene, datorită îndeosebi lui 
Protagoras, sofist bine apreciat de Platon. Ştiinţa care se ocupa de 
progresul înregistrat în societăţile umane, pe toate planurile vieţii 
sociale, se numeşte heureticd*. Democrit însuşi scrisese un comen¬ 
tariu pe această temă în care considera „necesitatea" ( chreia) drept 
factor determinant în progresul civilizaţiei umane**. 

Datorită pluralităţii cercetărilor ştiinţifice din vremea sa, Epicur 
şi-a îngăduit să adauge la acest capitol „descoperirile" din dome¬ 
niul „fizicii", „matematicii", „retoricii", disciplină care alături de cea 
a „gramaticii" (comentarii de texte) era foarte apreciată. în materie 
de arte plastice şi de pictură, pe Epicur îl interesa numai categoria 
frumosului (i to kalbn ), singura în stare să producă eudainwnia , deşi 
nu excludea categoriile „urâtului" şi „hidosului", pentru efectul 
contrastiv în plăcerea estetică. în orice caz, literatura şi artele fru¬ 
moase nu aveau, după Epicur, nici un efect educativ, recunoscut de 
Platon, în condiţii restrictive. 


# 

* * 


A # A ... 

In materie de gândire religioasă Epicur avea propriile sale 
păreri, izvorâte din teoria sa despre cunoaştere. Dacă oamenii, fâră 
excepţie, au idee despre existenţa unei lumi aparte, locuită de fiinţe 
divine sau demonice, înseamnă că această lume are o existenţă 
fizică, dar este un adelon , doar parţial cunoscută prin simţuri. Unde 
oare este amplasată? Răspunsul este tnctakosmia , în zone dintre 
„universuri", inaccesibile cunoaşterii enarges („clare"). Prezenţa 
acestor fiinţe este cunoscută oamenilor doar prin „imaginile" pe 
care ele le emană în flux continuu. Alcătuirea fizică a acestor ima- 

* A. Piatkowski, Les concepts de «civilisaUur» et de «civiliuUum» dans la pensie des 
Grecs anciens , „Studii Clasice", XI\ţ 1972, 27—39. 

** Filosofiagreaca până la Platon , cd. cit., II, 1, p. 487. Acest comentariu se află 
In Mica cosmologie. 

gini, deşi foarte fină, este aceeaşi cu a „imaginilor" care se desprind 
din obiectele şi fiinţele perceptibile. Nu este nevoie de jertfele bar¬ 
bare care li se aduc, nu este nevoie de nici o formă de cult. Ca şi 
oamenii, zeii sunt făpturi perisabile, ca şi lumile printre care trăiesc. 
Cea mai mare greşeală este să-ţi fie frică de ei şi de aspectele unei 
lumi subterane, unde religiile mistice tradiţionale aşezau lumea de 
apoi, cu laturile ei benefice sau înfiorătoare. Lumea subpământeană 
nu există. Superstiţiile şi frica de strigoi răspândesc o groază cu 
totul nejustificată, pe care omul civilizat trebuie s-o depăşească. Pe 
această temă s-a încercat, însă fără succes, să se facă unele apropieri 
între epicureism şi religia budistă, care predica credinţa în „nir¬ 
vana", echivalentă cu „stingerea pasiunilor". Premisele de la care 
pleacă cele două sisteme filosofice sunt însă total diferite. 
Epicureismul nu admite metempsihoză, nici nu este o religie, cum 
a devenit budismul încărcat cu simboluri religioase şi propagând 
norme de viaţă. Epicureismul s-a ferit de un asemenea balast şi, 
odată cu răspândirea creştinismului, până la apariţia scholasticei 
medievale, a rămas în umbră. Ceva mai târziu, oameni de ştiinţă ca 
Galilei, Huygens, Newton, Dalton au acordat tezelor fizice ale epi- 
cureismului o atenţie deosebită, în vreme ce etica epicureică s-a 
bucurat de atenţia şi preţuirea lui David Hume, ale lui Helvetius şi 
a lui d’Holbach. în secolul al XlX-lea, teza de doctorat a tânărului 
Karl Marx avea ca subiect o cercetare comparativă între doctrina 
democritică şi cea epicureică. Este o lucrare nu lipsită de merite. 


# 

* * 


Altă teză fundamentală a epicureismului este aceea privitoare la 
raporturile directe dintre om şi natură. în activităţile practice, cât şi 
în comportarea etică, omul are datoria să respecte tot ceea ce este 
natural. Deviza era : „nimic contra naturii". Deoarece plăcerile sen¬ 
zuale sunt naturale, Epicur admitea satisfacerea lor, în limita nor¬ 
malului, condamnând orice formă de asceză. în Scrisoarea către 

A 

Menoikeus , 129 şi urm., tratează această problemă pe larg. In 
Maximele fundamentale se aduc noi exemple privitoare la „condiţia" 

(katastema) îndeplinirii plăcerilor naturale, fie ele fiziologice, fie 
intelectuale. Această temă a stârnit vii nemulţumiri. Detractorii lui 
Epicur negau că omul poate cunoaşte linia de demarcaţie între 
„plăcere" şi „durere" când este vorba despre satisfacerea unei 
tendinţe organice naturale. După părerea lor, în frunte cu partizanii 
Şcolii cirenaice, orice restricţie duce spre asceza neadmisă de epi- 
cureism. Răspunsul lui Epicur a fost că, în condiţiile ( katastemata) 
în care se ivesc „dorinţele" ( epithymiai ), trebuie să existe şi un con¬ 
trol asupra lor, extins şi asupra sufletului. Cuvântul preferat de 
Epicur pentru a semnifica acest control era ataraxia , ceea ce 
înseamnă „eliberarea faţă de tulburări". In acest fel sistemul epi¬ 
cureic era complet, un sistem de filosofie existenţială, care, fâră să 
aibă ponderea stoicismului, şi-a câştigat totuşi destui adepţi în 
decursul timpului. S-ar putea vorbi despre preferinţa lui Epicur 
pentru o atitudine quietistă, pentru a evita traumele suferinţei şi ale 
morţii. 

Consecinţele înfruntării dintre stoicism şi epicureism au fost 
însemnate. Conceptul de „virtute" ( 'ante ), principalul pion al 
moralei stoice, în epicureism nu era considerat ca un scop în sine, 
pentru care eşti silit să sacrifici orice pornire spre plăcere. Maximele 
epicureice dovedesc cel mai bine că virtuţile tradiţionale nu erau 
înlăturate din sistemul etic al epicureismului. De un interes special 
se bucură concepţia lui Epicur despre dreptate. Pentru el, „drep¬ 
tatea" nu este ceva abstract, o „formă" (eidos) care stă alături de 
„frumos", „bine", „sublim". în sistemul ce-1 creează, pe plan etic, 
„dreptatea" este la rândul ei una din condiţiile ( katastemata ) de 
îndeplinit şi de respectat în relaţiile dintre oameni. Se cuvine a fi 
însoţită de conştiinţa socială a „binelui" adus la îndeplinire. O 
asemenea poziţie faţă de împărţirea dreptăţii, mai curând spus faţă 
de sentinţă, reprezintă cu siguranţă un ecou al discuţiilor sofistice 
din secolul al V-lea î. Hr. Deoarece Epicur meditase la evoluţia soci¬ 
etăţilor umane, era conştient că împărţirea dreptăţii se fâcuse în tre¬ 
cut după norme proprii fiecărei trepte din această evoluţie (după 
cum rezultă din Maximele 36—38). Intr-adevăr, vederile sale despre 
apariţia şi fundamentul statului de drept se apropiau foarte mult de 
cele ale lui Protagoras, care ţinuse seama de factorul timp în 

schimbările intervenite în ceea ce grecii numeau politeiai , „formele 
de stat 44 *. Normele juridice, susţinea Protagoras, sunt bune numai 
atunci când nu contravin intereselor colectivităţii, indiferent de 
forma de stat. 

Cât despre teoria „adevărului 44 în etica epicureică, ea poate fi 
urmărită şi înţeleasă cel mai bine după studierea cărţii al V-a din 
De Rerum Natura a lui Lucretius. Se bazează, ca şi conceptul de 
„dreptate 44 , pe evoluţia fiecărei societăţi umane în parte, având ca 
pivot noţiunea de „utilitate 44 (tb symphbron ), cu aplicabilitate în 
relaţia guvernanţi şi guvernaţi. Normele dreptului care se bazează 
pe „dreptate 44 şi pe „adevăr 44 nu sunt eterne. Teoria este în deplină 
conformitate cu vederile sociologiei moderne. Nesfârşite discuţii 
a stârnit şi idealul de viaţă epicureic lathc biosas , „trăieşte retras 44 , 
pentru a fi ferit de loviturile venite din partea unei societăţi 
nedrepte, guvernată de oameni corupţi. Un asemenea ideal era 
desigur formulat în sprijinul ataraxiei. Unul din comentatorii 
acestei relaţii între lathc biosas şi ataraxia a fost Hermagoras, care 
interpreta relaţia drept cel mai bun mijloc de a te feri de repre¬ 
saliile puterii de stat, uneori nedrepte ; după o altă interpretare, 
orice implicare poli-tică „tulbură 44 legăturile de prietenie şi de 
stimă reciprocă, având în vedere că interesele personale nu pot fi 
întotdeauna în concordanţă cu cele publice ; nimic mai opus faţă 
de „cosmopolitismul 44 învăţătu-rilor stoice. Prietenia, pusă de 
Epicur la baza eticii sale, a stârnit de asemenea multe controverse, 
ajungând să fie acuzată drept o normă de viaţă utopică, nepotri¬ 
vită pentru constituţia unui stat în care toată populaţia se pre¬ 
supune că este tratată cu egalitate, aşa cum erau discipolii lui 
Epicur, printre care se numărau şi sclavi, în comunitatea institu¬ 
ită în „Grădină 44 (kepos). O asemenea teorie contravenea tuturor 
celorlalte vederi despre organizarea statului, pe acea vreme 
sclavagist, şi, în consecinţă, a fost declarată o utopie. Nu era 


* Platon, Protagoras, 324—325. 

totuşi străină de vederile cinicilor, pe care nu-i interesa problema 
celei mai bune forme de stat, dezbătută de Platon şi de Aristotel. 


# 

# * 


Printre continuatorii învăţăturilor epicureice se numără 
Metrodoros din Lampsakos, care a trăit încă timp de şase ani după 
încetarea din viaţă a Magistrului (până în 277 î. Hr.) şi 
Hermarchos, mai sus citat, originar din Mytilene din Lcsbos, cel 
care a preluat conducerea Şcolii. Fragmentele rămase de la aceşti 
epicureici dezvăluie apariţia unei adevărate lupte împotriva acelora 
care criticau sistemul. Din aceeaşi generaţie face parte şi Polyainos 
din Lampsakos (sec. II î. Hr.), distins matematician, interesat 
totuşi şi de stoicism. Urmaşul lui Hermarchos la conducerea Şcolii 
a fost Polystratos, autorul unui tratat intitulat Despre dispreţul 
arătat părerilor poporului ; este cunoscut datorită descoperirilor 
papirologice de la Herculanum. Pe linia sofisticii vechi, îndeosebi 
cea a lui Protagoras, în acest tratat se discuta originea relaţiilor 
sociale în formele de stat, şi anume dacă ele au apărut în mod spon¬ 
tan, natural (physei ), sau prin stabilirea unei „convenţii" ( nomo ) ; 
autorul opta pentru ultima soluţie, aducând argumentele epicureice 
cunoscute despre necesitatea „bunei înţelegeri" între semeîii, spre 
folosul lor (to symphbron). Cu acest prilej, adică prin funcţionarea 
Şcolii de la Herculanum, epicureismul pătrunde în Italia. In acest 
cerc din sudul Peninsulei a trăit şi a scris Philodemos din Gadara, 
cunoscut prin scrierile sale de estetică, îndeosebi prin fragmentele 
rămase din tratatul Peri mousikon , prin mousika înţelegându-se 
creaţia lirică, muzică şi poezie. Opţiunea pentru acest epicureu în 
materie de creaţie este axată pe producerea plăcerii estetice, reali¬ 
zabilă prin armonia dintre fond şi formă. Drept este că Filodem 
acorda o atenţie deosebită formei, considerând-o principalul factor 
al înţelegerii fondului, adică a conţinutului. Operele artistice nu 
sunt potrivite pentru a oglindi „adevărul". Rolul lor este îasă foarte 
important în declanşarea plăcerii estetice, care nu are neapărat 
obligaţia de a promova „cunoaşterea" adevărului. „Desfătarea" pe 

care o aduc este de ajuns, devine ceva „util". Despre „adevăr", 
Filodem s-a ocupat în scrierea sa Despre zei , iar despre comporta¬ 
mentul uman, în mici tratate ca, de exemplu, cel purtând titlul 
Despre mânie , în care demonstra cât rău poate aduce mânia, sau în 
cel intitulat Despre moarte. 

In ultimele secole înainte de era noastră merită să fie menţio¬ 
nate numele lui Apollodor, supranumit „tiranul", datorită intransi¬ 
genţei sale în apărarea sistemului, precum şi cele ale lui Zenon din 
Sidon şi Demetrios din Laconia, de la care au rămas şi scrieri cu 
caracter ştiinţific, de filologie, matematică şi fizică. 

Alături de Herculanum, la Neapole s-a înfiripat un alt centru 
de studii epicureice. Conducătorul acestui centru a fost Siron, cel 
care, prin ţinuta sa intelectuală, l-a atras pe tânărul Vergilius spre 
studii despre doctrina epicureică. Este posibil ca asemenea şcoli- 
comunităţi italice să fi existat şi în altă parte, dacă se ţine seama 
de interesul arătat epicureismului de o personalitate marcantă, ca 
aceea a lui Cicero, fost elev al lui Zenon din Sidon, şi de un poet 
de talia lui Horaţiu. Datorită lui Cicero se ştie că adepţii italici ai 
lui Epicur au început să scrie şi în limba latină. Nu este exclus ca, 
urmând exemplul lui Empedocles, pe care-1 stima în mod 
deosebit, Titus Lucretius Carus să fi hotărât să compună marele 
său poem în şase cărţi, De Rerum Natura . Poet de talent, 
Lucretius a contribuit ca nimeni altul la combaterea religiilor 
mistice care se răspândeau în Italia. Cărţile I şi II expun doctrina 
lui Epicur despre atomi şi mişcarea acestora în spaţiu ; Cărţile III 
şi IV — doctrina despre suflet şi raţiune cu analiza funcţiilor în 
domeniul cunoaşterii şi al sensibilităţii ; Cărţile V şi VI conţin 
probleme de cosmologie şi de evoluţie a vieţii pe pământ 
Confruntarea textului latin cu cel al fragmentelor epicureice ori¬ 
ginale şi doxografice constituie o problemă foarte controversată. 
Lucretius s-a stins din viaţă în anul 55 î. Hr. Ca şi Cicero, con¬ 
temporanul lui, a încercat să găsească şi să împământenească în 
limba latină termeni cât mai potriviţi pentru traducerea din limba 
greacă a noţiunilor filosofice. Talentul său poetic se manifestă 
îndeosebi în „Introducerile" ( Prooimia) la fiecare carte, aşa cum se 
obişnuia în marile pocme-fluviu, cu caracter ştiinţific, după mo- 

delul introdus de Empedocles. Asemenea opere, foarte agreate în 
epoca elenistică, au început să fie preţuite şi în Italia. Cicero, de 
pildă, a tradus în limba latină poemul lui Arătos din Soloi, Semeia , 
dându-i ca titlu numele de Aratea^ ceea ce înseamnă „Opera lui 
Aratos u . 


# 

* * 


Odată cu instalarea Principatului roman, Octavianus Augustus 
fiind Princeps Senatus , datorită unor renumiţi filosofi şi istorici ai 
culturii, Poseidonios din Apameea şi Panaidos, interesul intelectu¬ 
alităţii romane înclină spre stoicism. O revigorare a epicureismului, 
ca o contrapondere a religiilor mistice de tip oriental care invadează 
Imperiul, se va resimţi abia în sec. II d. Hr. Rezultatul a fost 
gravarea marii inscripţii din Oinoanda (Asia Mică) de către un 
anume Diogenes, sub forma unui compendiu al învăţăturilor epicu¬ 
reice, pe care îl vom prezenta în acest volum. 

Ca o încheiere a prezentării Scrisorilor în traducerea lui C. Balmuş, 
anexăm o Antologie de texte doxografice (traducere A Piatkowski) 
din volumul Filosofiagreacă până la Platon^ II, 1, Editura Ştiinţifică 
şi Enciclopedică, 1984, referitoare la Democrit şi Epicur. O aseme¬ 
nea alăturare a doctrinelor celor doi mari physiologi ai antichităţii 
greceşti, aşa cum au fost luaţi în considerare de exegeţi nu prea 
îndepărtaţi timpului când au trăit, este de cel mai mare folos pen¬ 
tru cunoaşterea îndatoriiilor lui Epicur faţă de înaintaşul său, şi, 
totodată, pentru cunoaşterea elementelor noi pe care le-a introdus 
în propria sa doctrină. 


Adelina Piatkowski 



EPICUR 
Trei scrisori 

Maximele fundamentale 
Gnomologicum Vaticanum 



SCRISOAREA CĂTRE HERODOT* 


[34] Trebuie să ne întoarcem la scrisoare 
„Epicur îl salută pe Herodot 1 . 

[35] Pentru acei care nu sunt în stare, iubite Herodot, să 
studieze cu grijă fiecare din scrierile mele despre natură sau să apro¬ 
fundeze tratatele mele majore, am pregătit eu însumi un rezumat 2 
al întregului meu sistem, pentru ca şi aceştia să aibă prezent în 
minte esenţialul din principalele învăţături, cu scopul ca, în orice 
prilej, să se poată ajuta asupra celor mai importante chestiuni, în 
măsura în care se interesează de studiul naturii. Dar şi acei care sunt 
destul de înaintaţi în studiul întregului sistem se cuvine să aibă 
fixată în minte o expunere elementară, făcută în linii generale, a 
întregului subiect. Căci avem cu precădere nevoie de o vedere ge¬ 
nerală asupra lucrurilor şi mai arareori de una amănunţită. 


* 

* * 


[36] Trebuie ded să revenim mereu la cele dinainte ştiute şi să 
memorizăm atât cât este necesar, pentru a căpăta o cuprindere 
esenţială a lucrurilor, dar şi pentru a avea mijloacele de descoperire 
exactă a tuturor amănuntelor, dacă liniile generale ale doctrinei au 
fost bine înţelese şi memorizate. Intr-adevăr, pentru cercetătorul 

* Text preluat din volumul Diogcnes Laertius, Despre vieţile ţi doctrinele filo¬ 
zofilor, ed. cit., traducere de Constantin Balmuş, pp. 473—487. 

avansat acesta este lucrul principal de lămurit, şi anume ca el să se 
poată folosi cu uşurinţă de doctrină în aplicarea ei la elementele 
simple şi la exprimare 3 . Căci nu este cu putinţă a înţelege o doctrină 
condensată, prin repetarea frecventă a lucrurilor, dacă nu suntem în 
stare să reţinem în minte, în formule scurte, tot ce a putut fi lămurit 
cu grijă până în cele mai mici amănunte. 

[37] Deoarece un asemenea procedeu este de folos tuturor 
acelora care se consacră ştiinţelor naturii, eu, care-mi închin acestui 
studiu toată energia mea şi mă bucur de liniştea deplină a unei ast¬ 
fel de vieţi, am pregătit pentru tine tocmai un asemenea rezumat şi 
manual dc elemente ale învăţăturilor, în ansamblul lor. 

In primul rând, iubite Herodot, trebuie să înţelegi lucrurile 
semnificate de cuvinte 4 pentru ca, referindu-te la ele, să poţi jude¬ 
ca opiniile, cercetările sau problemele care s-au ridicat, aşa încât nici 
un lucru să nu rămână nedovedit iar raţionamentele să nu meargă 
la nesfârşit. De asemenea, nu trebuie să ne bazăm pe cuvinte lipsite 
de înţeles. [38] Trebuie, într-adevăr, ca înţelesul primar al fiecărui 
cuvânt să fie clar fixat şi să nu mai aibă nevoie de nici o altă pre¬ 
cizare dacă vrem să avem ceva cert la care să raportăm chestiunea 
pusă în discuţie, problema sau opinia ce ne preocupă. 


* 

* * 


Ulterior, se cuvine să observăm cu atenţie toate senzaţiile ce le 
avem şi tendinţele 5 prezente, fie ale intelectului, fie ale oricărui alt 
criteriu. La fel şi pentru stările noastre afective 6 pentru ca, în acest 
fel, să putem semnifica 7 ceea ce aşteaptă confirmare sau ceea ce este 
obscur. 

După ce acestea toate au fost înţelese, vine timpul să luăm în con¬ 
sideraţie lucrurile care sunt neclare 8 . Ca principiu, „nimic nu se naşte 
din nimic w , căci altfel orice s-ar putea naşte din orice, fâră să fie 
nevoie de o materie primară 9 . [39] Iar dacă ceea ce devine invizibil 
piere şi devine neant, toate lucrurile ar fi pierit, întrucât acel ceva în 
care se risipesc nu există ; Universul a fost întotdeauna aşa cum este 

şi acum şi va dăinui la fel şi în viitor. Căci în afară de Univers nu 
există nimic altceva care să pătrundă în el şi să aducă schimbări. 

Mai departe. [Acest lucru îl spune şi în Marele rezumat 10 , chiar 
la începutul lui, şi în prima carte din tratatul Despre natură]. 
Universul consistă din corpuri şi din vid, Existenţa corpurilor este 
atestată pretutindeni de către simţuri, iar ceea ce este neclar se 
probează prin raţionament. [40] Dacă n-ar fi vidul şi spaţiul, pe 
care le numim şi natură „impalpabilă" 11 , corpurile n-ar avea în ce 
să existe şi în ce să se mişte, aşa cum vedem clar că se mişcă. Prin 
înţelegerea noastră raţională, sau prin alt mijloc analog, nu putem 
concepe că există altceva decât corpuri şi vid. Când vorbim despre 
acestea, le considerăm în ansamblul lor, ca naturi integrale, nu ca 
proprietăţi sau ca accidente ale naturii lor. 

Apoi [repetă acest lucru în prima carte şi în cărţile a XTV-a şi a 
XV-a din scrierea sa Despre natură , precum şi în Marele rezumat ], 
unele corpuri sunt compuse, altele sunt elemente din care sunt 
făcute aceste corpuri. [41]. Aceste elemente sunt insecabile şi 
neschimbătoare, dacă trebuie ca lucrurile să nu piară în nefiinţă ; 
atomii sunt destul de duri ca să reziste când lucrurile compuse se 
dezagregă, din cauză că natura plinului împiedică acest fenomen. 
Nu pot fi risipite nicăieri şi nicicum. Se înţelege, aşadar, că prin¬ 
cipiile lucrurilor, în mod necesar, sunt insecabile şi elemente natu¬ 
rale ale corpurilor. 12 


* 

# # 


Universul este infinit, căci ceea ce-i finit are o extremitate, iar 
extremitatea unui lucru se defineşte în raport cu extremitatea altui 
lucru, deosebit de primul, „dar Universul nu este considerat în 
raport cu altceva". Prin urmare, neavând extremitate, nu arc nici 
limită şi, deoarece nu are limită, este infinit. 

Mai mult încă ; universul este infinit atât din cauza mulţimii 
atomilor cât şi a extinderii vidului. [42]. Intr-adevăr, dacă vidul ar 
fi infinit, iar corpurile finite, acestea n-ar avea unde să se fixeze, ci 
s-ar împrăştia purtate prin vidul infinit, neavând nici un reazăm 

care să le propulseze îndărăt, prin ciocnire. Pe de altă parte, dacă 
vidul ar fi finit, infinitatea de atomi n-ar avea unde să stea. 

Mai departe. Atomii corpurilor, care sunt plini 13 şi din care se 
nasc compuşii şi în care se risipesc, variază la infinit în formele lor; 
o asemenea varietate de lucruri, aşa cum le vedem noi, n-ar fi putut 
niciodată să ia naştere din atomi având aceeaşi configuraţie 14 . 
Pentru fiecare formă în parte, atomii de acelaşi fel sunt pur şi sim¬ 
plu infiniţi ca număr ; dar, în ce priveşte categoriile formelor, aces¬ 
tea nu sunt infinite, ci numai de necuprins 15 . [43] [Nici divizibili- 
tatea atomului — spune el ceva mai jos — nu merge la infinit şi 
apoi adaugă : deoarece calităţile corpurilor sunt variate, înseamnă 
că acest fenomen se datorează deosebirilor calitative ale formelor] 16 . 

Atomii sunt necontenit în mişcare veşnică ; [mai departe, spune 
el ceva mai jos, atomii se mişcă cu o viteză egală deoarece vidul face 
loc deopotrivă şi celui mai uşor, şi celui mai greu] 17 . Unii din ei 
saltă mereu, la o mare distanţă unii de alţii ; sunt şi dintre aceia care 
se mişcă, vibrând pe loc, dacă se întâmplă să se găsească închişi 
într-o sinteză de atomi sau să fie acoperiţi de alţi atomi pe cale să 
se împletească. 

[44] Aceasta se întâmplă din cauza naturii vidului care separă 
fiecare atom de celălalt, vid care nu poate oferi o bază de sprijin, 
deoarece soliditatea caracteristică atomilor îi face să salte după o 
ciocnire, atât cât îngăduie împletitura 18 ca un asemenea fenomen să 
se producă. Toate acestea n-au început, de vreme ce atomii cât şi 
vidul există din veşnicie 19 . [El spune mai departe că atomii n-au alte 
însuşiri în afară de configuraţie, mărime şi greutate 20 .] în lucrarea 
sa Douăsprezece expuneri elementare , el arăta totuşi că nuanţele de 
culoare ale lucrurilor variază după poziţia atomilor, iar mai departe 
că aceştia nu sunt toţi de aceeaşi mărime ; [oricum, nici un atom 
n-a fost văzut vreodată cu ochii]. 

[45] Aceste cuvinte recapitulative trasează o schiţă a doctrinei 
suficientă pentru a da seama de natura lucrurilor. Mai mult; există 
un număr nesfârşit de lumi, unele la fel cu a noastră, altele, 
deosebite 21 Atomii fiind nesfârşiţi ca număr, după cum s-a arătat 
mai înainte, sunt vehiculaţi în cele mai îndepărtate regiuni. Căci 
atomii din care ia naştere sau poate fi formată o lume nu se con- 

sumă cu acest prilej, nici cu acela al formării altor lumi, fie 
asemănătoare acesteia, fie diferite de aceasta, de unde rezultă că nu 
există nimic care să împiedice infinitatea lumilor. 


* 

* * 


[46] Pe de altă parte, există mulaje 22 care au aceeaşi formă cu cea 
a corpurilor solide, dar care întrec în fineţe orice alt obiect pe care 
îl percepem prin văz. Căci nu este imposibil ca în mediul care ne 
înconjoară să apară asemenea emanaţii care reproduc întocmai 
suprafeţele boltite sau plane ale lucrurilor, prin urmare „scurgeri" 
care, pe rând, păstrează toate poziţiile şi structurile de bază ale cor¬ 
purilor. Aceste emanaţii le numim mulaje. Mişcarea lor în spaţiul 
gol nu este împiedicată 23 . Ea depăşeşte orice distanţă imaginabilă 
într-un timp inimaginabil 24 , deoarece încetinirea şi iuţeala sunt 
identice cu rezistenţa şi cu nonrezistenţa. [47] Bineînţeles, un corp 
în mişcare nu poate ajunge instantaneu în locuri diferite, dacă 
timpul este conceput raţional ; aşa ceva nu este de conceput; dar, 
într-un timp perceptibil prin simţuri, oricât de îndepărtat în spaţiu 
ar fi punctul său de pornire 25 , obiectul poate ajunge în locuri 
diferite. Există încă rezistenţă, chiar dacă noi până acum viteza de 
deplasare am considerat-o neîmpiedicată. Este bine să reţinem 
această învăţătură fundamentală. Până şi mulajele, de o fineţe 
neînchipuită, nu sunt infirmate printr-un oarecare alt fenomen 26 ; 
de aici provine şi iuţeala lor de neîntrecut, căci ele găsesc orice posi¬ 
bilitate de trecere, făcând abstracţie de faptul că structura lor, lipsită 
de consistenţă 27 , nu întâlneşte nici o rezistenţă, fie ea cât de mică, 
în timp ce o formaţie din mulţi sau infinit de mulţi atomi întâlneşte 
rezistenţă. [48] Aşa se face că formarea mulajelor are loc cu iuţeala 
gândului 28 , căci fluxul de la suprafaţa corpurilor este continuu, fără 
să se manifeste printr-o pierdere de substanţă posibil de observat, 
deoarece este imediat compensat 29 . Emanaţia îşi păstrează pentru 
multă vreme ordinea şi poziţia atomilor din corpul solid, chiar dacă 
uneori atomii sunt răvăşiţi. Aşa se întâmplă ca în atmosferă să apară 
nemijlocit nişte formaţiuni ca cele din tablouri (imagini), căci la 

baza lor nu se află nici o dimensiune în adâncime. Există însă şi alte 
posibilităţi pentru apariţia unor alte asemenea formaţiuni 30 , dintre 
care nici una un poate fi infirmată prin organele de simţ, dacă se ia 
în considerare faptul cum raportăm (la organele noastre de simţ) 
reprezentările evidente 31 » precum şi relaţiile dintre mediul încon¬ 
jurător şi persoana noastră. 


* 

* * 


[49] Trebuie deci să considerăm că vedem şi concepem lucrurile 
prin „ceva" ce pătrunde în noi venind de la lucrurile din exterior 32 . 
Intr-adevăr, lucrurile din exterior nu şi-ar întipări 33 aşa de bine în 
noi propria lor natură, culoare şi formă, prin atmosfera care se află 
între ele şi noi, cu ajutorul razelor de lumină sau al oricăror alte 
emanaţii care se află între ele şi noi, pornite de la noi spre ele, dacă 
n-ar fi pătrunderea în noi, într-o mărime adaptată la ochii şi la 
mintea noastră a unor „imagini" care vin chiar de la lucruri, care au 
aceeaşi culoare şi formă, ca şi lucrurile exterioare de la care 
emană 34 . Ele se mişcă repede ; [50] iar acest lucru explică 
înfăţişarea de obiect continuu pe care ne-o dau ele ; păstrează şi 
proporţiile pe care le aveau în obiect, graţie sprijinului simetric 
dobândit 35 chiar de acolo (de unde provin), şi anume din vibraţia 
atomilor aflaţi în profunzimea obiectului solid ce-1 părăsesc 36 . Şi 
oricare ar fi reprezentarea pe care o primim prin contact direct, în 
intelect sau în organele de simţ, fie ca o „formă", fie ca pe nişte 
calităţi care revin acesteia, o asemenea formă, aşa cum ne este ea 
înfăţişată, este aidoma celei a obiectului solid. Este datorată unei 
continuităţi neîntrerupte a simulacrelor, până chiar şi a unui 
reziduu al acestora 37 . Falsitatea şi eroarea depind întotdeauna de 
opinia pe care ne-o formăm noi [„când un fapt aşteaptă" confir¬ 
marea lui sau cel puţin lipsa de infirmare şi, după aceea, este necon¬ 
firmat „sau chiar infirmat", conformându-sc unei anumite mişcări 
din interiorul nostru, îmbinată cu construcţia imaginativă, dar 
deosebită de aceasta — care poate fi cauza erorii] 38 ... 

[51] într-adevăr, asemănarea imaginilor — ca de exemplu cele 
prinse într-un portret sau cele care apar în visuri sau prin oricare 
altă formă de activitate a intelectului sau a celorlalte criterii de sta¬ 
bilire a adevărului — cu ceea ce noi numim lucruri reale şi 
adevărate, n-ar exista niciodată dacă n-ar fi existat şi nişte lucruri cu 
adevărat de felul acelora cu care le comparăm. Şi n-ar fi nici o 
eroare, dacă noi n-am fi experimentat în noi înşine un alt proces, 
legat de construcţia imaginativă, dar, totuşi, distinct de prima. Din 
această mişcare (secundară) rezultă eroarea, dacă mişcarea nu-i con¬ 
firmată sau este infirmată ; iar dacă este confirmată sau nu este 
infirmată, rezultă adevărul. 

[52] Trebuie să respectăm cu tărie această doctrină dacă nu vrem 
să înlăturăm criteriile întemeiate pe evidenţa simţurilor şi să con¬ 
fundăm lucrurile, susţinând falsitatea, ca şi când ar fi adevăr. 

Tot aşa se produce şi auzul când un curent sonor vine de la un 
vorbitor sau de la un lucru care scoate un sunet, face un zgomot sau 
o gălăgie, indiferent ce altceva care determină senzaţia auditivă 
într-un fel oarecare ; un asemenea flux este fărâmiţat în particule 
omogene 39 care, în acelaşi timp, păstrează între ele o legătură reci¬ 
procă şi o unitate proprie extinsă până la obiectul emiţător şi astfel, 
în majoritatea cazurilor, pricinuieşte percepţia sau, cel puţin, scoate 
în evidenţă prezenţa unui obiect exterior. 

[53] Intr-adevăr, fără o asemenea transmitere a unei emanaţii 
conforme cu obiectul emiţător nu s-ar putea ivi o astfel de senzaţie. 
De aceea, nu trebuie să presupunem că aerul însuşi este modelat de 
un sunet emis sau de ceva asemănător 40 ; este departe de a fi cazul 
ca aerul să fie acţionat în acest fel de sunetul emis (sau de ceva 
asemănător). De îndată ce se produce impaptul care are loc în fiinţa 
noastră atunci când recepţionăm un sunet, acesta emite particule 
care la rândul lor produc un curent de natura unui suflu, cauza 
senzaţiei de auz 41 . 

La fel trebuie să socotim şi mirosul, ca şi auzul. Nu s-ar produce 
nici o senzaţie dacă n-ar exista anumite particule transmise de la 
obiectele care sunt de natură potrivită spre a excita organul miro¬ 
sului, unele fiind într-un fel, altele în altul, unele afectându-1 în mod 
dezordonat şi neplăcut, altele în mod liniştitor şi plăcut. 

[54] Ceva mai mult încă. Trebuie să convenim că atomii în reali¬ 
tate nu posedă nici una din calităţile aparţinând lucrurilor care cad 
sub simţurile noastre în afară de formă, greutate şi mărime 42 şi de 
proprietăţile legate în mod necesar de configuraţie. Intr-adevăr, 
fiecare calitate se schimbă, dar atomii nu se schimbă cu nimic 
deoarece atunci când corpurile compuse se destramă trebuie să 
rămână ceva solid şi indestructibil 43 , ceva care să facă [astfel] ca 
transformările să nu se producă prin trecere din neant în neant, ci 
ele să aibă loc prin schimbările de poziţie a nenumărator atomi, 
prin adaosuri şi pierderi de atomi. Iată dar de ce atomii în stare să 
se amplaseze în chip diferit sunt totuşi indestructibili şi n-au nimic 
comun cu natura lucrurilor în schimbare ; au doar mase şi con¬ 
figuraţii proprii. Aceste calităţi este necesar să rămână ne¬ 
schimbătoare. 


* 

« * 


[55] Intr-adevăr, în cazul schimbărilor de configuraţie în cadrul 
macroscopic, prin modificarea conturului, figuraţia [forma] se con¬ 
sideră că este inerentă. în lucrul care se schimbă, celelalte calităţi nu 
sunt inerente, aşa cum se întâmplă cu fonna, ci sunt nimicite inte¬ 
gral 44 . în acest fel, formele rămase sunt suficiente ca să producă 
deosebirea între corpurile compuse, deoarece, până în cele din 
urmă, este neapărat necesar să rămână ceva care să nu piară. 

In consecinţă, nu trebuie să ne închipuim că atomii pot avea ori¬ 
ce mărime, pentru ca senzaţiile noastre să nu infirme acest lucru ; 
dar trebuie să admitem diferenţa de mărime ; prin acest surplus se 
explică mai lesne datele simţirii şi ale senzaţiei. [56] Dar a atribui 
atomilor orice fel de mărime nu ne ajută să explicăm orice diferenţă 
calitativă dintre lucruri; mai mult încă, dacă în acest caz atomii ar 
fi destul de mari, ei ar putea ajunge vizibili, ceea ce, după cum con¬ 
statăm, nu se întâmplă niciodată. Nici nu se poate concepe ca un 
atom să devină vizibil. 

Afară de aceasta, nici nu trebuie să credem că într-un corp 
«atomar» limitat particulele sunt nesfârşite ca număr, oricât de mici 

ar fi ele 45 . De aici reiese că nu numai trebuie să refuzăm a admite 
subdiviziunea la infinit, în părţi tot mai mid, pentru a nu se ajunge 
la rezultatul ca lucrurile să devină lipsite de consistenţă şi pentru ca, 
în puterea noastră de cuprindere a agregatelor, să nu fim siliţi să 
distrugem lucrurile, fârâmiţându-le. Având de-a face cu lucruri 
finite, trebuie de asemenea să respingem, ca pe ceva imposibil, mer¬ 
sul la infinit al subdiviziunii în unităţi din ce în ce mai mici. 

[57] Când cineva declară că în orice lucru se află un conţinut 
infinit de particule, de oricât de mică mărime, nu este cu putinţă să 
concepem cum ar mai putea fi limitat ca mărime. Evident, particu¬ 
lele infinite la număr trebuie să aibă o oarecare mărime ; şi atunci, 
mărimea corpului format din ele este cumva infinită 46 > Şi pe urmă, 
ceea ce este finit are o limită, care se poate distinge, chiar dacă 
în sine nu este observabilă. Nu este deci cu putinţă să nu ne gân¬ 
dim că şi corpul următor primului are o limită şi, de airi mergând 
înainte, rezultă existenţa unor alte corpuri, care se limitează 
reciproc, la infinit. Dar acest lucru se reflectă doar în gândirea 
noastră. 47 

[58] Minimul pe care simţurile îl percepe nu trebuie considerat 
echivalent cu ceea ce este supus schimbării, dar nici total diferit de 
ceea ce se schimbă 48 . Există ceva comun cu lucrurile supuse 
schimbării, numai că nu i se pot distinge componentele. Totuşi, 
dacă admitem că din pricina asemănării create de această propri¬ 
etate comună, putem bănui că vom deosebi ceva în minim, şi 
anume ceva de o parte şi altceva de cealaltă parte, trebuie să existe 
şi un alt minim egal cu cel pe care îl percepem. în realitate, noi 
luăm în considerare aceste minime unul după altul, începând cu 
primul, neocupând acelaşi loc ; nici nu vedem atomii adngându-se 
unii pe alţii cu părţile lor, dar observăm cum din cauza caracterului 
lor particular, ei oferă putinţa de a ne da seama de numărul lor ; 
dacă mărimea măsurată este mai mare, înseamnă că sunt mai 
mulţi; dacă este mai mică, mai puţini. 

Această analogie este valabilă şi pentru minimul din domeniul 
atomului, [59] care diferă numai prin micime de ceea ce se observă 
în domeniul senzorial, dar urmează aceeaşi analogie. în privinţa 
analogiei din domeniul senzaţiilor am afirmat că atomul are 

mărime, numai că împingem micimea lui cât mai departe cu 
putinţă. Şi încă ceva : lucrurile cele mai mici şi mai simple se cuvin 
considerate ca limite ale lungimilor care furnizează unităţi pentru 
măsurarea lungimei, fie mai mari, fie mai mici, în cazul lucrurilor 
invizibile folosindu-ne de intuire prin raţiune. Legătura care există 
între aceste lucruri şi elementele neschimbătoare este de ajuns ca să 
justifice o asemenea concluzie. 

Nu este totuşi posibil ca atomii să se grupeze laolaltă numai 
prin faptul că sunt înzestraţi cu mişcare. 

[60] Nu trebuie să atribuim noţiunile de „sus“ şi de „jos“ la 
spaţiul infinit, ca şi cum ar exista un „mai sus“ şi un „mai jos tt . în 
privinţa spaţiului de deasupra capului el ne duce spre infinit din 
punctul în care ne aflăm, dar ştim că niciodată nu va apărea un „mai 
sus“ sau un „mai jos a pentru cel ce concepe infinitul, ca şi cum aces¬ 
te noţiuni ar exista concomitent în raport cu locul unde ne aflăm. 
Aşa ceva nu-i de conceput. Din această cauză nu putem decât să 
admitem o mişcare de translaţie în sus, pe care o gândim ca 
întinzându-se la infinit, iar o alta, în jos, chiar dacă s-ar întâmpla de 
nenumărate ori, ca ceea ce se mişcă dinspre noi în spaţiul de dea¬ 
supra capetelor noastre să atingă picioarele celor de acolo sau ca 
ceea ce se mişcă de la noi în jos să atingă capetele celor mai jos de 
noi. Rămâne deci stabilit că întreaga mişcare de translaţie, în 
cazurile respective este concepută ca întinzându-se în direcţii opuse 
una alteia, la infinit. 49 

[61] Când atomii sunt purtaţi în vid şi nu întâlnesc rezistenţă, 
ci se mişcă cu o iuţeală egală. Atomii mai grei nu se mişcă mai 
repede decât cei mici şi uşori atâta timp cât nu întâlnesc nimic în 
cale şi nici atomii mici nu se mişcă mai repede decât cei mari, în 
măsura în care găsesc o trecere potrivită cu dimensiunea lor şi nu 
se lovesc de nimic. Nici mişcarea lor în sus, nici cea laterală, 
datorită ciocnirilor, şi nici mişcarea lor în jos, datorită propriei 
greutăţi, nu le schimbă viteza de translaţie 50 . Atât timp cât posedă 
una din aceste mişcări, atomii o vor menţine tot atât de repede cât 
merge şi gândul, până când se vor ciocni, fie de ceva din afara lor, 
sau din cauza propriei lor greutăţi de forţa altui atom, care îi 
întâmpină. 51 

[62] Când avem de-a face cu corpuri compuse, unele din aceste 
corpuri constatăm că se mişcă mai repede decât altele, deşi atomii 
lor au o iuţeală egală 52 . Aceasta se petrece deoarece atomii din 
compuşi merg într-o singură direcţie, într-un timp continuu mini¬ 
mal. De fapt, ci se mişcă în direcţii diferite în timpi perceptibili 
numai de raţiune. Dar, ciocnindu-se deseori între ei, continuitatea 
mişcării lor este percepută în cele din urmă şi de simţuri. In acest 
caz, opinia despre cele invizibile, şi anume că şi timpii percepuţi 
prin raţiune posedă o continuitate de mişcare, nu este adevărată. 
Regula noastră este că numai observaţia directă prin simţuri şi 
intuiţia pe calea raţiunii sunt singurele întotdeauna adevărate. 

[63] După aceste spuse, referindu-ne la senzaţiile şi la afectele 
noastre, căci în acest mod vom atinge cea mai mare siguranţă în 
cunoaştere, trebuie să recunoaştem că sufletul este corporal 53 , 
alcătuit din particule fine, împrăştiate în toată masa corpului nos¬ 
tru foarte asemănător vântului, posedând un amestec de căldură, în 
unele privinţi asemănător vântului, în altele, căldurii. Dar există şi 
o a [treia] parte 54 , care întrece pe celelalte două în fineţea particu¬ 
lelor şi, prin aceasta, rămâne în legătură şi mai strânsă cu restul 
corpului nostru. Existenţa acestei părţi este pusă în evidenţă de fa¬ 
cultăţile sufletului şi de afectele lui, de uşurinţa cu care se mişcă 
sufletul datorită gândirii, precum şi prin toate acele lucruri a căror 
pierdere cauzează moartea. Mai departe. Trebuie să reţinem că 
sufletului îi revine cea mai mare parte în producerea senzaţiei. [64] 
într-adevăr, sufletul ar fi lipsit de senzaţie dacă n-ar fi oarecum 
închis în restul masei noastre corporale. Dar acest rest al masei cor¬ 
porale, deşi oferă această indispensabilă condiţie pentru suflet, are 
la rândul său o participare derivată din suflet, din mai sus numita 
calitate ; şi, cu toate acestea, nu posedă toate calităţile sufletului. 
Din această cauză, când sufletul se desparte de corp, acesta îşi 
pierde simţirea, căci, în sine, nu posedă facultatea de a simţi. 
Numai sufletul concrescut ai corpul i-a provocat-o ; sufletul, prin 
realizarea facultăţii ce o are, datorită mişcării, a dobândit dintr-o 
dată pentru sine calitatea de a simţi şi, în virtutea vecinătăţii şi a 
consimţirii dintre suflet şi corp, o transmite, după cum s-a mai 
spus, şi corpului. 

[65] Prin urmare, atâta vreme cât sufletul sălăşluieşte în corp, 
acesta nu-şi pierde nicicând facultatea de a simţi, chiar dacă se 
amputează un membru al corpului. Iar dacă corpul care adăposteşte 
sufletul se destramă, total sau parţial, şi sufletul piere. Dacă însă 
mai reuşeşte să persiste, senzaţiile rămân. Rămăşiţele unui corp 
însă, fie că persistă integral, fie parţial, nu mai au sensibilitate dacă 
sufletul s-a despărţit de ele ; este vorba despre acea mulţime de 
atomi care constituie natura sufletului. Şi mai mult chiar. Când 
întregul agregat al corpului este distrus, sufletul se risipeşte şi el şi 
nu mai are aceleaşi facultăţi de mai înainte şi nici aceleaşi mişcări. 
Iată de ce nu mai posedă nici facultate de percepţie senzorială. 

[66] Sufletul nu-1 putem considera sensibil decât în acest ansam¬ 
blu al corpului ; aici se mişcă cu acele mişcări pe care noi le 
cunoaştem. Condiţia este ca masa corpului care îl adăposteşte şi îl 
cuprinde să fie aşa cum o ştim, mă refer la corpul în care sufletul se 
găseşte [înainte de moarte] şi la mişcările sale. [In altă parte spune 
că sufletul este alcătuit din atomii cei mai netezi şi mai rotunzi, cu 
mult superiori în toate privinţele acelora ai focului ; că o parte a 
sufletului este iraţională şi risipită în tot restul corpului, în vreme ce 
partea raţională se află în piept, cum se vede după afectele de teamă 
şi de bucurie pe care le resimţim ; somnul vine atunci când părţile 
sufletului răspândite în întregul organism sunt reţinute într-un 
anume loc sau se împrăştie şi ulterior se lovesc unele de altele la 
strâmtoare. Sămânţa vine din întregul corp]. 55 

[67] Trebuie să cercetăm şi următoarea problemă. Ce anume 
este ceea ce noi numim „incorpora^ 56 , adică, după accepţia cea mai 
obişnuită a cuvântului, ceea ce poate fi conceput în mod indepen¬ 
dent. 

Dar incorporalul nu poate fi conceput în mod independent, cu 
excepţia spaţiului vid; într-adevăr, spaţiul vid nu poate acţiona, nici 
suferi vreo acţiune. Se mărgineşte a îngădui mişcarea corpurilor. De 
aceea, cine afirmă că sufletul este incorporai, vorbeşte prostii, căci 
dacă ar fi aşa, sufletul n-ar acţiona nici n-ar suferi vreo acţiune. 
Acum ne dăm doar seama, în chip evident, că ambele însuşiri 
aparţin şi sufletului. 

[68] Aşadar, dacă cineva raportează aceste expuneri care privesc 
sufletul la criteriul afectelor şi senzaţiilor şi dacă ia aminte la cele 
ce-am spus la început 57 , va înţelege cele cuprinse în doctrina noas¬ 
tră, în liniile ei generale, suficient totuşi pentru a lămuri temeinic, 
pornind de la ele, detaliile concepţiilor noastre. 

Trecând la altă ordine de idei, formele şi culorile, mărimile şi 
greutăţile, într-un cuvânt toate însuşirile care se afirmă ca atribute 
ale corpului, în măsura în care sunt proprietăţi constante, fie ale 
tuturor corpurilor, fie numai a celor vizibile, sunt cunoscute prin 
senzaţie ; aceste însuşiri, repet, nu pot fi considerate că există în 
mod independent, prin ele însele (căci aşa ceva nu-i de conceput), 

[69] nici, în general, ca inexistente, nici ca incorporale care există în 
corpuri şi nici c-ar fi părţi ale corpului. In general, trebuie să con¬ 
siderăm că întregul corp îşi capătă natura sa permanentă din toate 
acestea, deşi nu este ca atunci când ar fi format din gruparea lor la 
un loc (în felul cum ar fi compus un agregat mai mare din parti¬ 
cule, fie că aceste particule sunt primare, fie de orice mărime, dar 
mai mici decât întregul). Numai toate aceste calităţi, repet, dau cor¬ 
pului natura lui permanentă. Toate acestea sunt obiectul unor 
intuiţii particulare şi al unor înţelegeri acompaniate însă de per¬ 
ceperea întregului corp, niciodată separate de el, ci pe potriva con¬ 
cepţiei integrale a corpului care capătă atributul. 58 

[70] Calităţile revin adesea corpurilor fâră să fie concomitenţe 
permanente. Nu pot fi clasificate printre lucrurile invizibile şi nici 
nu sunt incorporale. De aceea, dacă folosim termenul de „acci¬ 
dente", în înţelesul cel mai comun, spunem limpede că „acciden¬ 
tele" nu au natura lucrului în sine căruia aparţin şi căruia, conside¬ 
rat ca un întreg, îi dăm denumirea de „corp", fâră de care „corpul" 
nu poate fi conceput. In virtutea unor anumite intuiţii speciale, în 
care intră întotdeauna un corp complet, fiecare dintre ele poate fi 
numit un „accident", [71] dar numai atâta timp cât poate fi văzut 
că aparţine cu adevărat corpului, deoarece asemenea accidente nu 
sunt concomitenţe perpetue. Nu este nevoie să negăm această evi¬ 
denţă clară în realitate ; accidentul nu are natura acelui întreg numit 
de noi „corp", căruia îi aparţine, nici proprietăţile permanente care 
întovărăşesc întregul. Pe de altă parte, nu trebuie să credem că acri- 

dentul are o existenţă independentă (acest lucru este tot atât de 
neconceput în cazul accidentelor ca şi în acela al proprietăţilor per¬ 
manente) ; dar, aşa cum este evident, ele în totalitatea lor ar trebui 
să fie considerate doar accidente ale corpurilor şi nu concomitenţe 
permanente, nici ca având poziţia unei naturi independente. Mai 
curând trebuie luate în consideraţie că sunt întocmai ceea ce 
senzaţia face din fiecare într-un mod special 59 . 

[72] Este necesar să examinăm cu atenţie şi următorul subiect. In 
acest caz nu trebuie să cercetăm timpul, cum facem cu celelalte acci¬ 
dente pe care le examinăm într-un subiect oarecare, referindu-ne la 
anticipaţiile care apar în mintea noastră ; ci se cuvine să luăm în con¬ 
siderare întreaga evidenţă în virtutea căreia vorbim despre timp, ca 
lung sau scurt; aceste accepţii de durată sunt doar înrudite între ele. 
Nu avem nevoie nici să adoptăm vreun termen nou ca fiind mai 
bun ; este îndeajuns dacă folosim expresiile obişnuite referitoare la 
timp. Nici nu este nevoie să mai afirmăm altceva despre timp, de 
parcă acest „altceva cc ar conţine aceeaşi esenţă care se află în sensul 
propriu al cuvântului „timp“ (lucru pe care unii îl fac). Trebuie să ne 
gândim temeinic şi cu răspundere cu ce anume punem în legătură şi 
cu ce măsurăm acel ceva specific care este timpul 

[73] Căci acest lucru nu are nevoie să fie demonstrat, d doar pur 
şi simplu luat în considerare prin faptul că noi apreciem timpul după 
zile şi după nopţi, după fazele acestora, precum şi după veghe şi lipsa 
de veghe, de mişcare şi de repaos, considerând ceea ce noi numim 
„timp cc un accident particular al acestora. [Acestea toate le spune atât 
în Cartea a doua Despre natura , cât şi în Marele rezumat J 60 . 


* 

* * 


După cele precedent spuse trebuie să credem că lumile şi orice 
agregat finit, care are asemănare izbitoare cu lucrurile familiare 
nouă, s-au născut în infinit. Intr-adevăr, toate aceste lucruri s-au 
desprins din aglomerări mai mari sau mai mici, particulare, de 
atomi ; toate se risipesc însă, unele mai repede, altele mai încet, 
unele prin acţiunea unei cauze, altele prin cea a altor cauze [74]. 

[Este aşadar evident că Epicur consideră că şi lumile sunt pieritoare, 
după cum şi părţile lor sunt supuse schimbărilor. In altă parte spune 
că Pământul pluteşte pe aer] 61 . 

Nu trebuie totuşi să credem că lumile au neapărat una şi aceeaşi 
formă... [dimpotrivă, în Cartea a XII-a a lucrării sale Despre natură 
el spune singur că formele lumilor se deosebesc între ele, unele 
fiind sferice, altele ovale, altele de forme diferite de acestea. Cu 
toate acestea, lumile nu pot avea orice formă ; ele nu sunt fiinţe vii, 
care să se fi desprins de infinit]. Nimeni nu poate dovedi că 
seminţele din care ies plantele şi animalele şi toate celelalte lucruri 
pe care le vedem nu s-ar [afla] într-un anumit fel de lume, iar în alt 
fel de lume n-ar fi cu putinţă să existe. [Acelaşi lucru este valabil şi 
pentru dezvoltarea lor. Trebuie să credem că la fel se întâmplă şi pe 
Pământ] 62 . 

[75] Tot aşa trebuie să ne închipuim că şi natura omenească a 
fost desprinsă şi silită să capete multe şi diferite învăţături din 
însăşi realitatea înconjurătoare. Prin urmare, raţiunea dezvoltă 
ceea ce a receptat pe această cale şi, la rândul ei, face noi 
descoperiri, la unele seminţii mai repede, la altele mai încet. 
Progresul realizat este mai mare în anumite epoci şi timpuri, iar 
în altele, mai mic 63 . 

Prin urmare, denumirile lucrurilor, la început, n-au fost stator¬ 
nicite prin convenţie, ci însăşi firea omenească, la fiecare seminţie 
în parte, suferind anumite efecte şi formându-şi închipuiri specifice, 
prin răsuflare trimitea aerul într-un anume fel, după cum era deose¬ 
birea regională a mediului unde locuiau triburile. [76] Ceva mai 
târziu oamenii au adoptat prin bună înţelegere numiri speciale, în 
fiecare seminţie, pentru a face comunicările între ei mai puţin greu 
de înţeles şi mai concis exprimate. Iar în privinţa lucrurilor 
necunoscute, pe care anumite persoane ce le cunoşteau le-au intro¬ 
dus în comunitate, membrii comunităţii s-au văzut nevoiţi să pro¬ 
nunţe anumite sunete pentru a le asocia cu acele lucruri. Ceilalţi 
oameni, adoptând aceste sunete prin raţiune, ca în majoritatea 
legăturilor cauzale, au interpretat la fel sunetele, asociindu-le de 
lucrurile respective. 

Noi nu suntem siliţi să credem că în cer revoluţiile, solstiţiile, 
eclipsele, răsăritul şi apusul, precum şi alte fenomene asociate cu 
acestea au loc prin conducerea sau porunca cuiva, fie acum, fie în 
viitor, a unei fiinţe care se bucură concomitent de fericire deplină şi 
nemurire 64 . [77] Adevărat este că grijile şi munca, sentimentele de 
mânie şi cele de recunoştinţă nu se împacă cu fericirea, ci presupun 
slăbiciune şi frică, dependenţă faţă de semenii noştri. Iarăşi, nu tre¬ 
buie să susţinem că acele lucruri care nu sunt altceva decât comasări 
de foc incandescent sunt totodată înzestrate cu fericire. Nici cunos¬ 
cutele lor mişcări nu se produc din propria lor voie. Deplina supe¬ 
rioritate (a divinului) trebuie totuşi pusă în evidenţă în orice ter¬ 
men pe care îl folosim, superioritate semnificată prin cuvinte, care 
să nu dea naştere la opinii incompatibile. Altfel, o asemenea 
incompatibilitate va fi de ajuns să producă ea singură o mare tul¬ 
burare sufletească. Iată de ce, şi în cazul de faţă, este necesar să cre¬ 
dem că prin separarea iniţială a acestor mase care se rotesc, încă de 
pe timpul formării lumilor, s-a statornicit şi acea lege naturală a 
rotaţiei 65 . 

[78] Tot aşa trebuie să afirmăm că pentru a ajunge la o 
temeinică cunoaştere a lucrurilor celor mai importante şi a cauzei 
lor este de dorit să ne preocupăm de ştiinţele naturii. De fapt, de 
aceasta depinde fericirea noastră, adică de cunoaşterea fenomenelor 
cereşti şi atmosferice şi a tot ceea ce tinde spre o deplină înţelegere 
a ceea ce sunt. 

Mai departe. Referitor la astfel de probleme trebuie să declarăm 
că nu există o pluralitate de explicaţii şi, în consecinţă, nici o posi¬ 
bilitate de a face apropieri. Este de datoria noastră să susţinem pur 
şi simplu că nimic din ceea ce este supus stărilor conflictuale sau 
tulburărilor nu se găseşte într-o natură nemuritoare şi senină. 
Mintea omenească poate înţelege adevărul absolut al acestui 
lucru 66 . 

[79] Totuşi, când ajungem la cercetarea concretă a fenomenelor, 
nu găsim nimic în cunoaşterea apusului şi a răsăritului, a solstiţiilor 

şi a eclipselor, precum şi a celorlalte fenomene înrudite, care să con¬ 
tribuie la fericirea noastră ; acei care sunt bine informaţi asupra 
acestor lucruri, dar nu ştiu ce anume sunt în realitate corpurile 
cereşti şi cele mai importante cauze ale fenomenelor, resimt tot 
atâta frică cât şi aceia care n-au o asemenea informaţie specială, 
poate chiar o frică şi mai mare, atunci când uimirea produsă de o 
asemenea cunoaştere nu poate găsi în continuare o soluţie şi nu 
poate înţelege cauzele supreme ale ordinii universale 67 . 

Iată de ce, în eventualitatea că am descoperi mai mult decât o 
cauză care să poată explica solstiţiile, apusul şi răsăritul, eclipsele şi 
aşa mai departe, cum s-a procedat în domeniul fenomenelor par¬ 
ticulare, [80] nu trebuie să credem că tratarea acestor subiecte este 
lipsită de acurateţe, în măsura în care ea tinde să ne asigure liniştea 
şi fericirea 68 . De aceea, atunci când cercetăm cauzele fenomenelor 
cereşti sau atmosferice, ca şi ale tuturor celorlalte fenomene care nu 
sunt evidente, se cuvine să luăm în seamă varietatea chipurilor în 
care se ivesc alte fenomene asemănătoare în cadrul propriei noastre 
experienţe. în privinţa acelora care nu recunosc diferenţa dintre 
ceea ce este sau provine de la o cauză unică şi ceea ce poate fi 
urmarea mai multor cauze, ei bine, aceia trec peste faptul că 
lucrurile sunt văzute numai de la distanţă şi, în afară de aceasta, nu 
cunosc condiţiile care fac sau nu posibilă liniştea sufletească. Toate 
asemenea persoane trebuie tratate cu dispreţ. Aşadar, dacă credem 
că un fenomen s-ar putea petrece într-un oarecare fel, faţă de altele, 
vom fi tot atât de liniştiţi ca atunci când recunoaştem că se produce 
în mai multe feluri. 

[81] Pe lângă toate acestea, în general, mai sunt de luat în con¬ 
siderare şi următoarele. Cea mai mare tulburare în sufletele oame¬ 
nilor ia naştere din credinţa că diferitele corpuri cereşti sunt fericite 
şi nepieritoare 69 . în acelaşi timp, li se atribuie voinţă, acţiuni şi 
intervenţii, incompatibile cu această idee. TUlburarea provine şi din 
aşteptarea unui chin veşnic, de care ne este teamă, fie din bănuiala 
deşteptată de mituri, fie din spaima în faţa morţii care ucide sensi¬ 
bilitatea, ca şi când aceasta ne-ar atinge cu ceva. La o asemenea 
stare se ajunge nu prin convingere, d printr-o alunecare iraţională, 
aşa încât, dacă oamenii nu pun stavilă temerilor lor, suferă o tulbu- 

rare tot atât de mare, chiar şi mai intensă, decât omul ale cărui ve¬ 
deri asupra acestor probleme sunt cu totul neclare. [82] Intr-adevăr, 
a avea linişte sufletească înseamnă a fi eliberat de toate aceste neli¬ 
nişti şi a avea mereu în minte amintirea celor mai generale şi mai 
importante adevăruri. 

De aici rezultă că trebuie să ne îndreptăm atenţia asupra 
afectelor noastre prezente, iar senzaţiile 70 către ceea ce este comun 
tuturor oamenilor, dar şi către cele care ne sunt proprii. De aseme¬ 
nea, bine este să luăm seama la orice evidenţă prezentă, atunci când 
este stabilită de oricare din criteriile adevărului. Dacă le vom cer¬ 
ceta cu atenţie, atunci vom descoperi şi cauza de unde provine tul¬ 
burarea şi teama şi ne vom elibera de ele prin lămurirea 
fenomenelor cereşti şi ale tuturor celorlalte lucruri care ni se întâm¬ 
plă în mod constant şi care, toate la un loc, provoacă o teamă teri¬ 
bilă oamenilor. 

Iată deci, Herodot, principalele învăţături ale fizicii sub forma 
unui rezumat [83], aşa încât, dacă această prezentare va fi învăţată 
cu grijă, după părerea mea va fi în stare să-l facă pe cel care şi-a 
însuşit-o incomparabil mai bine înarmat (împotriva spaimelor) 
decât semenii lui, fără să fie nevoit să intre în amănunte. Astfel el 
îşi va lămuri multe din problemele pe care eu le-am rezolvat 
amănunţit în expunerea mea completă ; iar rezumatul, dacă-1 va 
ţine minte, îi va fi mereu de folos. 

în felul acesta, acei care cunosc îndeajuns sau chiar foarte bine 
detaliile date, au posibilitatea prin analiza acelor ce le sunt cunos¬ 
cute din intuiţiile senzoriale 71 să urmeze mai departe cercetările lor 
despre natura Universului ; pe de altă parte, acei care nu fac parte 
din tagma oamenilor învăţaţi, având la îndemână expunerea de faţă, 
pot reţine în minte, cu înlesnire, cele mai importante învăţături, 
pentru a-şi dobândi liniştea sufletească. 

Aceasta este epistola lui despre fizică. 




NOTE ŞI COMENTARII 


1. Herodot este un discipol al lui Epicur, despre care nu există nici o 
informaţie. „Scrisoarea" cuprinde într-o formă sintetică învăţăturile epi¬ 
cureice despre „natură" (ta phystkalia ), tratate pe larg în Peri physeos. 
înţelegerea corectă a textului este dificilă din cauza lacunelor, dar şi 
datorită faptului că Magistrul considera unanim cunoscute anumite prin¬ 
cipii ale doctrinei. Introducând textul celor trei „Scrisori" în „Biografia" lui 
Epicur, Diogenes a intercalat adesea adaosuri explicative ; unele îi aparţin, 
altele probabil sunt însemnări ale scholiaştilor. Intercalările au fost cuprinse 
de traducător în paranteze drepte. 

2. Se subînţelege : un „rezumat" ( epitome ) al tratatului Peri physeos. In 
cuprinsul expunerii „rezumatul" este citat sub numele de ,fiarele rezu¬ 
mat". în capitolul XX, (31) al „Biografiei" apare însă sub titlul „Rezumat 
pentru Herodot". Se parc că este o simplă confuzie, în realitate fiind vorba 
de două texte rezumative cu conţinut distinct, „Marele rezumat" fiind citat 
în „Scrisoare" ca o lucrare de referinţă. 

3. în gr. eptbole ; cuvântul înseamnă „ceva azvârlit pe altceva" (i epiballo , 
„a arunca pe ceva"). în calitatea ce o arc aici, ca termen aparţinând vocabu¬ 
larului filosofic, nu poate fi altfel tradus în acest context decât prin „expre¬ 
sie" sau prin „exprimare". 

4. Adică noţiunile semnificate prin cuvinte. Pentru a nu greşi, subiec¬ 
tul face în anumite cazuri apel la prolepsă, adică la anticiparea noţională, 
care sc găseşte în fondul mnemic. O asemenea confruntare este utilă, 
îndeosebi atunci când avem de a face în artă şi în poezie cu un stil figurat. 

5. Prin „tendinţe", „expresii", traducătorul a tălmăcit acelaşi cuvânt pus 
în discuţie la nota 3. Aici cuvântul se află în alt context, şi anume acela de 
„concentrare" pentru receptarea corectă a datelor trimise organismului 
uman pe calea sensitivă. în pluralul „tendinţe" ( epibolai ), este implicată şi 
„reprezentarea" (phantasia) y după cum lămureşte lucrurile Lucretius în 

poemul său De Rerum Natura , IY 777 şi uim. Epibole , în acest caz, poate 
fi considerată drept o pregătire „activă" (i epiballo ) a organismtilui în 
receptarea datelor senzoriale, sosite direct sau prin alte mijloace, despre 
care va fi vorba ceva mai departe. „Receptarea", în termeni epicureici, este 
semnificată prin cuvântul pathos. Prin urmare, procesul sensitiv este dialec¬ 
tic, presupunând un factor „activ" (pregătirea receptivă) şi unul „pasiv" 
(receptarea în sine). 

6. Prin „stări afective" se înţelege pathe, momentul receptării mesajului 
sensitiv. 

A 9 

7. In gr., semeiousthai , „a semnifica", la diateza pasivă, înseamnă 
„decodificarea mesajului receptat". 

8. Printre mesajele receptate, unele nu pot fi de îndată decodificate, 
prin simplul fapt că, pentru a le înţelege, trebuie să facem apel la unul din 
canoanele (kanones) (criteriile cunoaşterii) care vor fi expuse în continuare. 
Este cazul noţiunilor de „vid" şi „atom". Altele sunt „neclare" (adela ), 
cazuri când trebuie să facem apel la aceleaşi mijloace raţionale şi mnemice 
pentru o semnificare corectă, evitând astfel o interpretare greşită. 

9. Am preferat cuvântului „seminţe", preluat de C. Balmuş de la 
Lucredus, semina rerum , sintagma „materia de bază", pentru gr. ta onta , 
„atomii". Aceştia sunt corpuri indivizibile (atoma somata ), sunt ageneta, 
adică nu au fost creaţi şi, din punct de vedere teoretic, sunt compacţi, nu 
au vid, dar se mişcă în vid. Atomii şi vidul sunt, în concepţia lui Dcmocrit, 
preluată de Epicur, „clementele primordiale". Eusebios, Praeparatio 
Evanghelica , XIY 14, 5, citat în Filosofiagreaca pânA la Platon, II, 1, p. 540. 
O asemenea concepţie era un novum faţă de „elementele primordiale" pro¬ 
puse de physiologii ionieni din sec. VII—VI î. Hr., şi anume : focul; apa; 
aerul. La Lucretius, DRN, I, 155 se găseşte formula eternităţii lor, expri¬ 
mată printr-o dogmă : nilposse creări de nilo. Atomii şi vidul formează lao¬ 
laltă o realitate ontologică. Dogma aparţine lui Anaxagoras. Vezi Filosofia 
greactt ..., I, 2, ed. cit., p. 597. 

10. ,fiarele rezumat" avea ca subtitlu „împotriva physiologilor", titlu 
care relevă caracterul polemic al doctrinei epicureice. 

11. în gr. anaphes physis , natură care nu poate fi percepută. Este pusă în 
evidenţă numai prin mişcarea atomilor şi a corpurilor formate din atomi. 
Raţionamentul este următorul : pentru o natură impalpabilă nu există 
receptare senzorială ; mişcarea însă, în vid, (tb kenon ), este evidentă ; opinia 
(dâxa) care se iveşte certifică existenţa naturii impalpabile. Un asemenea 
raţionament (logismos), având la bază criteriul probei (tekmairion), se 
numeşte raţionament „prin probă". 

12. în acest paragraf este definită, după Democrit, natura atomului şi 
a corpurilor compuse din atomi. Vezi Anexa , nr. 5. 

13. Pentru epitetul „plin" Epicur foloseşte când cuvântul meston , când 
cuvântul pleres. In opoziţie cu tb kenon , „vidul". 

14. Şi aici avem un argument care în cele ce urmează va fi validat „prin 
probă" (tekmairo). 

15. Varietatea obiectelor perceptibile se explică prin varietatea 
„formelor" (schemata) atomarc. în caz contrar simţurile ar percepe o 
natură uniformă ca aspect, ceea ce nu este cazul. Categoriile „formelor" 
atomare sunt limitate, dar numărul atomilor care aparţin fiecărei categorii 
este nelimitat. Capacitatea raţională a omului nu poate „cuprinde" nici 
determina numărul categoriilor despre care îşi dă scama că există, în mod 
diferenţiat. 

16. în această intercalare am propus o altă traducere faţă de cea a lui 
Constantin Balmuş. 

17. Vezi în continuare paragraful 61. 

18. „împletitura" (periplokb ), ( symploke ) de atomi este o noţiune dife¬ 
rită de cea de synkrisis („agregat"), propusă de Democrit Semnifică rezul¬ 
tatul „împletirii" atomilor care sunt deviaţi de la căderea perpendiculară. 
Cauza devierilor de la căderea (phorâ) verticală în vid este determinată de 
cauze diferite. La Democrit, după cum specifică Simplicius, în 
„Comentariile" sale la Physiha, se vorbeşte numai despre „desprinderea" şi 
„regruparea" atomilor. Vezi Anexa, nr. 7. 

19. Vezi Anexa , nr. 4. 

20. în această intercalare explicativă să remarcăm introducerea cuvân¬ 
tului „greutate", care la Democrit nu există. Culegerea aici menţionată. 
Cele douăsprezece expuneri elementare , nu se găseşte în Catalogul lucrărilor 
epicureice întocmit de Diogencs. Cu acest adaos se încheie expunerea 
sumară despre materialitatea şi organizarea lumii perceptibile. 

21. în continuare, se trece la o discuţie despre infinitatea lumilor (kds- 
moi ), o problemă care i-a preocupat de la bun început pe physiologii greci, 
începând cu Anaximandros şi Anaximencs. Vezi Simplicius, Physika , 1121, 
12, în Filosofiagreacă până la Platon , ed. cit. y I, 1 (1979), p. 188. Pentru a 
afirma infinitatea lumilor, Epicur se bizuie pe un raţionament (kanon) pe 
carc-1 foloseşte adesea. Porneşte de la ceea ce este „dar", „limpede" 
(enarghs ), pentru a se ajunge la ceea ce este „neevident" (âdelon), rămânând 
fidel concepţiei despre infinitatea atomilor şi mişcarea lor universală. 
Admiţând diferenţierea categoriilor de atomi, admite implicit şi posibili¬ 
tatea existenţei unor lumi diferite de a noastră, apărute în urma unor 
„împletituri" diferite. 

22. Urmează o expunere a teoriei democritice despre „mulaje" (typoi), 
cuvânt tradus de C. Balmuş, de preferinţă, prin „amprente", \fezi Anexa , 
nr. 9. Prin această teorie democritică se infirma teoria „efluviilor" organice 
pornite de la organul de simţ spre obiectul perceptibil. 

23. Este acum introdusă o idee importantă. Epicur nu admitea, din 
punct de vedere filosofic, categoria timpului. Vezi în continuare paragraful 
72 şi nota 60. Aşadar, deplasarea mulajului (în lat. simulacrum) în vid se 
face instantaneu, dacă nu întâlneşte în cale obstacole. De observat şi eti¬ 
mologia cuvântului latin care sugerează instantaneul. 

24. Acest pasaj, dificil de interpretat, merită totuşi să fie confruntat cu 
o explicaţie dată de Lucrctius, IV, 477 şi urm., şi anume : „Sau, nu cumva 
adevărul este că în acel moment perceput de noi ca unic ( tempore in uno ), 
şi anume, ca atunci când este emis un singur sunet (vox una), se ascund de 
fapt mai multe momente ( tempora multa) a căror existenţă este descope¬ 
rită de raţiune". Iată acum şi comentariul lui Aram Frenkian: „Epicur evită 
astfel aporia mişcării a lui Zenon din Elea. în timp instantaneu, o săgeată 
zvârlită dintr-un arc ar ocupa în spaţiu o lungime egală cu propria ci 
lungime ; într-un timp real, perceptibil, care are o durată, săgeata ocupă 
locuri succesive în spaţiu şi în timp, ca atare se mişcă, este în mişcare" (ed. 
cit., nota 160, p. 782). Faţă de axioma că atomii, indiferent de greutatea 
lor, se mişcă în spaţiu cu viteză egală, modificată doar de obstacolele întâl¬ 
nite, mulajele (simulacru) şi lucrurile în mişcare se deplasează cu viteze 
diferite. Organul văzului nu poate stabili viteza deplasării unui mulaj. 
Acest fenomen este un adclon care nu poate fi înţeles decât pe cale 
raţională, măcar cu aproximaţie. în acest fel era combătută aporia lui 
Zenon că mişcare nu există. Translaţia fâră piedici a oricărui alt corp poate, 
în schimb, să fie normal înregistrată şi măsurată în timp, ca, de pildă, 
translaţia soarelui pe bolta cerească. 

25. Idcca este următoarea : să admitem că un anumit corp pleacă dintr-un 
anumit punct şi ajunge în alt punct ; dacă viteza de deplasare este o frac¬ 
ţiune de timp imperceptibil, gândită numai raţional (dia logou ), durata 
traiectoriei nu poate fi stabilită ; pe de altă parte, dacă prin durata timpu¬ 
lui real distanţa parcursă de obiectul în deplasare este perceptibilă, oricât 
de îndepărtat ar fi punctul de pornire, ne putem da seama, în funcţie de 
viteză, că obiectul ocupă pe rând diferite poziţii în spaţiu. Simţul văzului 
poate deci stabili o relaţie între factorul timp şi factorul spaţiu. 

26. în gr .phainomena. 

27. Am preferat lecţiunea epirhysmos (urmează o lacună), care sugerează 
o natură laxă, vibratorie, faţă de lecţiunea aporrhoe, „scurgere", „emanaţie" 
din textul tradus de C. Balmuş. 

28. în gr. „odată cu gândul" (ibanta noemati). 

29. Se subînţelege : fluxul neîntrerupt al mulajelor nu îngăduie între¬ 
ruperea percepţiei optice. Cu condiţia lipsei de întrerupere cauzată 
mecanic. 

30. Referire la imagini mentale fantastice, alcătuite din frânturi ale 
unor imagini aduse în conştiinţă prin mulaje şi înmagazinate în memorie. 
Din combinarea lor apar nişte compuşi, phantasmata , aşa cum îi dictează 
fiecărui om în parte phantasia. Vezi Lucrctius, DRN^ iy 729 şi urm., care 
explică cum se face că „vedem" centauri, Scylle, cerberi şi fantomele 
morţilor. Astfel de phantasmata nu au un model integral în natură (739— 
740). Ele sunt răspândite prin creaţia poetică şi artistică şi devin compo¬ 
nente ale unui sistem de gândire destinat să producă spaimă în sufletele 
iubitorilor de literatură şi de artă. 

31. In gr. endrgeai , „evidenţe". 

32. începând cu paragraful 49 se trece la o discuţie despre simţuri şi 
organele de simţ, începând cu văzul, căci ochiul este cel afectat de mulajele 
sosite de pretutindeni. Unul dintre cei dintâi physiologi care s-au ocupat 
de asemenea probleme a fost Alkmaion din Crotona, medic de formaţie 
pitagoreică, care a trăit la graniţa secolelor VI-V î. Hr. Informaţiile despre 
învăţăturile lui preluate atât de Democrit cât şi de Epicur, deşi cu unele 
modificări, se găsesc în tratatul lui Tcofrast De sensu , 25. Vezi Filosofia 
greacApânA la Platon , voi. I, 2, (1979), pp. 395—396. Spre deosebire de 
succesorii săi, Alkmaion, cel care „pentru prima oară a îndrăznit să facă 
disecţii", a intuit mai corect decât aceştia funcţiile creierului în materie de 
percepţii. în paragraful 49 este vorba despre mulajele (i imagines ) care 
pătrund în ochi în flux continuu. 

33. Verbul grec „a întipări", sphragizein , de obicei compus cu pre¬ 
poziţiile en şi apo , este un derivat de la substantivul sphragis , „pecctie". 

34. Este vorba despre infirmarea celor susţinute de Democrit, dar şi de 
Empedocles, cu privire la văz. Democrit nu admitea că mulajul, adaptat la 
mărimea ochiului, poate pătrunde în interior. După o informaţie a lui 
Aristotcl, De sensibus , 2 438 a 5 (Filosofia greacA ... II, 1, ed. cit ., 457), 
Democrit afirma că „apa din ochi este aceea datorită căreia noi putem 
vedea". Teoria era următoarea : „Apa" ochiului este impresionată de un 
curent de aer împins puternic de „imaginea" care se îndreaptă spre ochi. Şi, 
în acest fel, noi o putem zări. Despre „apa" care umple ochiul, cu funcţia 
de clement sensitiv, vezi notele 30—40 ale lui C. Noica, în Parva 
Naturalul , (1972). Cu toate acestea, Democrit nu excludea posibilitatea 
văzului în vid, fără intermediul aerului presat de imagine, şi anume prin 
contact direct. Privitor la Empedocles, vezi FilosofiagreacA... I, 2, ed. cit ., 

463, unde este citat Teofrast, De sensu , I şi urm. Empedodes avea o teorie 
proprie despre existenţa unor canale (poroi) proprii fiecărui organ de simţ, 
prin care organismul uman ia contact cu realitatea înconjurătoare. Pentru 
ochi admitea două feluri de canale : unele umplute de foc, altele de apă. 
Cf. şi Aristotel, De scnsibus , 2, 437, b 23, ibidem , 501, unde sunt citate şi 
versuri din poemul Despre naturii al lui Empedodes. 

35. în greceşte : symetros epeirismos. 

36. Mişcarea vibratoric a atomilor în corpurile unde sunt „împletiţi" 
(vezi mai sus nota 18) este un adelon . Ceea ce nu înseamnă că nu o putem 
cunoaşte, după diferite criterii ( kanones). 

37. Prin cuvântul „reziduu", enkataleima , traducătorul a înţeles de fapt 
„ceea ce rămâne în memorie", deci reprezentarea unei imagini stocată în 
memorie, oricând gata de a deveni o prolepsă. 

38. Această intercalare, cu text deteriorat, este o încercare de a se sub¬ 
linia importanţa formării unei opinii (do*ca) juste şi primejdia formulării 
unei opinii false, atunci când este luat în considerare un adelon. 

39. Prin ,fărâmiţarea particulelor" Epicur încearcă să explice de ce un 
sunet poate fi auzit concomitent din toate părţile. 

40. în paragraful 53 este expusă argumentarea împotriva teoriei lui 
Democrit despre sursele sonore şi receptarea lor. Iată ce susţinea Democrit: 
Porphyrios, In Ptolem. Harrn., 326 (Hlosofiagreacă.. ., II, 1, ed. cit ., 458) ; 
după cum simţul văzului trimite vederea asupra obiectului, difuzând-o — 
după cum susţin învăţaţii — şi astfel se produce percepţia acelui obiect prin 
reflectare, tot aşa se produc lucrurile şi cu auzul. După cum se exprimă 
Democrit, [organul auzului] este ca un recipient unde sunetul rămâne 
închis, întocmai ca într-un vas. Abia apoi sunetul pătrunde încet în interi¬ 
orul urechii şi se scurge încet şi în tot organismul. Iată de ce noi putem 
vedea mai repede decât auzi. Fulgerul şi tunetul se produc deodată. Dar 
fulgerul îl vedem imediat, iar tunetul sau nu-1 auzim, sau îl auzim mult mai 
târziu". Aceeaşi teorie este expusă şi de Teofrast în De sensu, 49 şi urm. 
(Filosofiagreaca. ..., II, 1, ed. cit., 463). La Teofrast urmează o critică aspră 
asupra acestor păreri despre căile sensitive. 

41. Teoria epicureică despre auz rămâne fidelă principiului că orice 
excitant exterior al organelor de simţ este de natură materială. „Epicur" — 
scrie A. Frenkian, ed. cit., nota 183 — „pare să admită că sunetul este un 
curent de particule de natura unui suflu aerian care vine de la obiectul 
sonor şi pătrunde în oiganul nostru de auz. El nu vorbeşte despre propa¬ 
garea unei mişcări vibratorii în mod succesiv în aerul care vibrează. Aşadar, 
după Epicur, sunetul este un flux de particule aeriene care pleacă de la sursa 
sonoră spre urechea aceluia care aude". Cu toate acestea, contemporanul 

lui Epicur, şi anume Archytas din Tarent, plecând de la teoria pitagoreică 
despre înălţimea sunetului, provocată de vibraţia diferită a aerului, în urma 
unei ciocniri sau a emisiunii unui sunet, se afla mult mai aproape de 
adevărul procesului fiziologic de receptare a sunetului". Vezi Filosofia 
greaca..., II, 2. Porphyrios, In Ptolem. Hamumicum, 236, pp. 217—218. 

42. Se repetă un lucru deja spus. Calităţile perceptibile ale lucrurilor 
rezultă din combinaţia „împletiturii" de atomi de formă (schema), mărime 
(megethos) şi greutate (baros) diferite. Orice modificare a unui asemenea 
agregat atomar este perceptibilă simţurilor, datorită schimbărilor calitative. 

43. După cum admite existenţa unei fracţiuni minime de timp, con¬ 
cepută doar la nivel raţional, Epicur admite şi divizarea teoretică a atomu¬ 
lui până la o fracţiune minimă, după care ar urma dispariţia fizică a 
materiei. Ceea ce nu era greşit. 

44. în acest paragraf, greu de înţeles, se parc că Epicur vrea să spună 
că o modificare, o amputare adusă formei (schema) unui obiect nu 
afectează „calităţile" obiectului care pot fi sesizate prin simţuri. Orice altă 
traumă care produce pierderea calităţilor sensibile provoacă apariţia unor 
noi calităţi. Prin această afirmaţie Epicur relevă importanţa primară a 
„formelor" obiectelor macroscopice care ocupă în spaţiul liber un spaţiu 
egal cu conturul lor. Este o problemă care ţine de domeniul geometriei în 
spaţiu, disciplină foarte înaintată pe vremea lui Epicur. 

45. După analiza conceptului de „formă" în spaţiul macroscopic, 
Epicur se ocupă de varietatea mărimilor atomare. Nu poate fi înregistrată 
de simţuri, nici măsurată. Diferenţa dintre mărimea atomilor reprezintă 
unul din factorii care determină diferenţe de calitate ale lucrurilor. Acest 
lucru este stabilit (enarges) pe calea criteriilor. 

46. Vezi mai sus nota 42. Cf. Aristotcl, De gen. et comip., I, 2 în 
Filosofici greaca..., II, 1, ed. cit., p. 430 : „este pus în încurcătură de nere¬ 
zolvat acela care admite existenţa unui corp şi a unei mărimi integral divi¬ 
zibile şi care crede că o atare di vizibilitate ar fi efectiv posibilă..." ; p. 431: 
„Presupunând totuşi că un corp ar fi astfel divizat, adică în mod integral, 
ce ar rezulta de aici? O mărime? Dar aşa ceva nu este cu putinţă... In cazul 
când nu mai avem un corp, nici mărime, şi totuşi susţinem teza diviziunii 
integrale, ar însemna sau că un corp este alcătuit din simple puncte (ek stig- 
mon), adică din nonmărimi, sau din altceva ce-ar fi absolut nimic ; corpul 
ar deriva deci din valori nule şi ar fi alcătuit din neant, în care caz n-ar fi 
nimic altceva decât simplă aparenţă. La fd în alcătuirea lui din puncte, căci 
în acest caz n-ar exista cantitate (poson ) t( . 

47. Iată nota 191 redactată de A. Frenkian, ed. cit., p. 170, pentru ast¬ 
fel de afirmaţii, pe care le pune în relaţie cu principiul nonexistenţei 

mărimii în domeniul fizic, susţinut de Zcnon, dacă se admite divizibilitatea 
la infinit a materiei. „Fireşte, Zenon, ca fidel elev al lui Parmcnide, vrea să 
demonstreze inexistenţa lumii date prin simţuri, pe motivul caracterului ei 
contradictoriu ; dacă o mărime fizică, un obiect, este format dintr-o infini¬ 
tate de părţi — şi Zenon nu vede de ce s-ar limita posibilitatea de divizare 
la infinit în domeniul fizic — atunci aceste părţi constitutive, infinite la 
număr, ale unei mărimi, sau au ele însele o mărime, sau n-au nici o 
mărime. Dacă au o mărime, oricât de mică, mărimea formată din ele este 
inexistentă, căci şi ea ar fi infinită (prin diviziune la infinit). Iar dacă părţile 
n-au mărime, înseamnă că mărimea întregului nu există". 

48. Şi în acest paragraf Epicur continuă demonstraţia imposibilităţii 
diviziunii la infinit a atomilor; unul din criteriile puse în discuţie este acum 
conturul, limita „formelor", inerentă obiectelor „formate" din materie. 
Prin urmare, dacă Epicur admite nelimitarea numărului de atomi pentru a 
explica materialitatea lumii, nu însă şi nelimitarea categoriilor atomare, în 
ceea ce priveşte diviziunea minimei atomare (deci materie) la infinit, el nu 
este de acord. Aspectul variat al lucrurilor perceptibile, deci „calităţile" lor, 
se explică prin varietatea categoriilor de atomi, care, la rândul ei, se modi¬ 
fică atunci când intervin schimbări în poziţia atomilor care formează o 
„împletitură". 

49. S-a stabilit aşadar existenţa unui minim atomar indivizibil. Se trece 
acum la discuţia despre minimul material perceptibil, ale cărui schimbări, 
dacă există, sunt imposibil sau greu de perceput, căci neîndoielnic tot 
atomii compun minimul sensibil : vârful unui ac, de exemplu. Acest vârf 
are deci o limită, cum s-a demonstrat mai sus. Este cu totul altceva decât 
punctul „matematic", o nonmărime, după cum arăta şi Aristotcl. (Vezi mai 
sus nota 46.) Dacă atomul este sub pragul sensibilului, nu tot aşa este mi¬ 
nimul perceptibil, „format" din atomi. Ca atare, aceste limite, puse cap la 
cap, „formează" lungimi, lungimea acului, de pildă, ceea ce nu este cazul 
alăturării punctelor, care sunt imateriale. Se înţelege că lungimea şi 
grosimea unui ac se măsoară prin norme stabilite prin convenţie, în nici un 
caz după datele imperceptibile ale minimului perceptibil. 

50. Din acest paragraf rezultă că noţiunile de „sus" şi „jos" sunt rela¬ 
tive, stabilite doar de subiectul în cauză. Exemplul astronauţilor aflaţi în 
stare de imponderabilitate este grăitor în acest sens. 

51. Modificarea vitezei egale de deplasare pentru toţi atomii, datorită 
unei cauze mecanice, nu este ciudată de Epicur. Spre deosehire de Epicur, 
Dcmocrit, care nu recunoştea greutatea atomilor, susţinea că aceştia au o 
forţă proprie în a se mişca, întocmai unui impuls, denumit de el pUge (lat. 
plaga). Această informaţie se află la Cicero, în De fato , 20, 46 : „[Epicur] 

este de părere că atomul se abate de la direcţia sa. Prima întrebare care se 
ridică este, de ce ? Pentru că, după Democrit, atomii posedă o anume forţă 
de a se mişca, întocmai unui impuls, pe care el îl numeşte plaga ; după tine 
însă, Epicur, dimpotrivă, cauza mişcării este ponderea igravitas) şi greu¬ 
tatea (pondus)“ . Cf. Simplicius, Phys. y 42, 10 şi Aetius, I, 23, 3 (D. 319) : 
„Democrit, care susţine că atomii nu se mişcă, spune totuşi că ei se mişcă 
[numai] prin lovire (palmos) venită din exterior" Filosofia greacH. ..II, 2, 
cd. cit ., p. 430. 

52. Corpurile compuse, aşadar, sunt alcătuite, cum s-a precizat mai sus 
la nota 42, din diferiţi atomi ca formă, mărime şi greutate. în virtutea 
inerţiei, indiferent de greutatea, lor atomii cad cu o viteză constantă. în 
acest caz, se ridică întrebarea, cum de se explică că unii compuşi cad mai 
repede decât alţii şi că această diferenţă este perceptibilă? Răspunsul este : 
prin diferenţa mişcării vibratorii a atomilor, deveniţi „prizonierii" corpului 
în care se află. Mişcările vibratorii ale atomilor „împletiţi" sunt secundare 
faţă de mişcarea rectilinie primară, egală cu viteza gândului (vezi mai sus 
nota 18). Ele fac ca mişcările corpurilor să devină perceptibile şi să aducă 
la limita perceptibilă şi mişcarea primară, cunoscută doar prin intuiţie 
raţională. 

53. Epicur se opreşte acum la criteriul de cunoaştere al „afectelor" 
( pathe ). Deşi în lista lucrărilor lui Epicur întocmită de Diogcncs Lacrtius 
(X, 17, 27) lipseşte titlul lucrării Despre suflet (Peri psyches) y din conţinutul 
paragrafului 63 se poate deduce că exista şi un asemenea tratat. Conform 
învăţăturilor lui Epicur, sufletul este material, o combinaţie de atomi ro¬ 
tunzi, fini, care se „rostogolesc" în „închisoarea" corpului. Acestei relaţii 
între trup şi suflet Lucretius îi închină aproape tot conţinutul Cărţii a 
IlI-a din poemul său De Rerum Natura. 

54. Această a „treia" parte (meros) a sufletului nu este numită şi pre¬ 
cizată. Un text din Aetius IV, 3, 11 L, frag. 315 din pdiţia Epicurea 
(Usencr), suplineşte totuşi această lipsă. Fragmentul citat este un extras din 
tratatul epicureic Peri physeos, în care sufletul este definit ca un „amestec" 
din patru clemente : foc ; aer ; pneuma (suflu) ; pathe (afecte). Focul con¬ 
feră căldură corpului ; aerul aduce repaosul şi somnul ; pneuma reglează 
mişcările. Datorită atomilor sufletului, capacitatea sensitivă este răspândită 
pretutindeni în corp ; tot lor li se datorează şi raţiunea, ajutată de memo¬ 
rie, chemată în ajutorul prolcpsci. Faţă de alţi gânditori ai timpului său, 
Epicur nu admite o participare a raţiunii umane la raţiunea divină, univer¬ 
sală. Se apropie de concepţia stoică despre suflet în ce priveşte componen¬ 
tele, dar ignoră rolul creierului în procesele raţionale şi psihice, corect intu¬ 
it de Alcmaion (vezi mai sus nota 31). 

55. în acest pasaj explicativ, copiat după un scholiast, se încearcă 
atribuirea unor funcţii speciale atomilor sufletului, distribuiţi în diferite 
zone ale corpului omenesc. După această informaţie, Epicur susţinea că 
partea raţională şi cea afectivă a sufletului se află în coşul pieptului, 
deoarece acolo se ivesc emoţiile ; cf. Democrit, la Teofrast, De sensu , 49 şi 
urm. în Filosofulgreaca..., II, I p. 464 ; şi Democrit considera sufletul ca o 
materie atomară variată, iar „capacitatea ra(ională u a individului o 
condiţiona în raport cu „amestecul intern" al categoriilor de atomi ai sufle¬ 
tului ( tindem^ 58). Prin urmare, calităţile raţionale şi sufleteşti depind de 
proporţionarea corectă a categoriilor de atomi în corp. Există şi disfuncţii; 
când se iveşte un asemenea „semn" (, srmeion ), care este "clar", trebuie să 
fim atenţi cu ceea ce se petrece. Cât despre spermă, ideca că soseşte din 
întreg organismul uman, pentru a-1 reproduce întocmai în fotul care se va 
naşte, aparţine tot lui Democrit. Aristotel, De anima , 1, 2, 404 a 27 în 
Filosofiagreaca...' II, 1, op. cit ., p. 451. 

56. Urmează o clarificare a termenului „incorporai", osomoton . Defi¬ 
niţia lui Epicur este simplă : „tot ceea ce nu poate acţiona {ctgein) sau suferi 
o acţiune (pathein )“. Ca exemplu dă vidul, care „există", căci altfel n-ar 
exista nici mişcarea. 

57. în paragraful 35. 

58. Vezi mai sus nota 16 şi Aristotel, Degener. etcorrup ., I, 2, 316 a, în 
Filosofi#greaca...' II, 1, p. 457: „De aceea neagă [Democrit] existenţa în sine 
a culorii ; culorile apar numai în funcţie de schimbarea poziţiei atomilor". 
Ele intră în categoria „calităţilor", a căror schimbare este perceptibilă. 

59. Spre deosebire de Democrit şi de Epicur, care condiţionau 
„calităţile" corpurilor de poziţia ocupată de diferite categorii de atomi şi de 
schimbările intervenite {accidente)' stoicii considerau „calităţile" (poiotetes) 
drept corporale. Epicur nu le consideră nici corporale, nici incorporale, ci 
numai „calităţi" (symptumata) la nivel sensibil. Sunt determinate de schim¬ 
barea poziţiei atomilor, nu însă de mişcarea vibratorie a acestora. 

60. Iată, în sfârşit, că Epicur se ocupă şi de categoria timpului, inserată 
de stoici în categoriile filosofice „incorporale" : vidul {to kenon) ; spaţiul {ho 
topos) şi timpul {ho Krbnos). Epicur este împotriva acestei clasificări. După 
părerea sa, când ne referim la scurgerea timpului o facem bazându-ne 
numai pe „evidenţă" {endrgeia). Timpul devine evident numai după criterii 
stabilite, prin simpla observaţie a „schimbărilor". Răsăritul şi apusul soare¬ 
lui, de exemplu. Timpul este el însuşi un „accident" al „accidentelor". De 
vreme ce poate fi perceput prin criteriul „enârgciei", poate fi şi măsurat, 
prin convenţie. în nici un caz nu este o „formă" {eidos)' nici nu poate fi 
„demonstrat", ca în sistemul aristotelic. Este suficientă observarea calificată 

a succesiunii unor anumite „accidente*^ cum ar fi ziua şi noaptea, pentru a 
stabili o enârgcma, o „evidenţă*, ceea ce, din punct de vedere raţional, este 
un epilogismos. 

61. Ivirea şi pieirea lumilor este o evoluţie înfăţişată teoretic de Epicur 
prin comparaţie cu cele ce „vedem* cu ochii noştri (; theorein ), o comparaţie 
înjghebată din colaborarea percepţiilor senzoriale, a anticipaţiei, intuiţiei şi 
analogiei. Prin urmare, este un adelon , stabilit după criteriile cunoaşterii. 
Concepţia despre forma plată a Pământului şi despre rolul atmosferei 
care-1 susţine înconjurându-1 a fost mai întâi prezentată de Anaximenes 
(Plutarh, Stromateis, 3, în FilosofiagrtacH ..., 1,1 ,ed. cit., p. 186) şi apoi pre¬ 
luată de Anaxagoras şi de Democrit. Vezi Filosofia greacă..., II, 2, ed. cit , 
unde este citat Aristotel, De Coelo , II, 1, 284 a la p. 543. 

62. Scholiastul aminteşte în treacăt despre disputa dintre epicuieism şi 
stoicism. Stoicii admiteau similitudinea organizării unei lumi cu cea a unui 
organism. 

63. In continuare, paragrafele 75 şi urm. se referă la apariţia şi dez¬ 
voltarea civilizaţiilor umane, inclusiv la apariţia limbilor şi a langajului, o 
temă mult dezbătută în vremea lui Epicur. Vezi „Studiul Introductiv*. 

64. Aluzie la doctrinele care recunoşteau existenţa unei forţe divine 
implicată în viaţa şi destinul omenirii. Cu referire în special la stoici. 

65. In sensul că toate aceste fenomene despre care este vorba în acest 
paragraf sunt incluse în procesul genezei cosmice şi, ca atare, nu este nevoie 
să mai credem în intervenţia unei puteri care depăşeşte legile naturii. 

66. Epicur refuză să ia în considerare diferitele exegeze despre procesul 
genetic patronat de o forţă extrinsecă lumii materiale. O asemenea trecere 
în revistă i se pare ceva inutil. 

67. Dacă totuşi încercăm să găsim cauza tulburărilor sufleteşti, provo¬ 
cate de interpretările arbitrare asupra modalităţilor dc apariţie a „lumilor*, 
să fie stabilit că duşmanul cel mai de temut în această căutare este con¬ 
strucţia dogmatică a unui sistem antiştiinţific, îndeosebi cele înveşmântate 
în misticism. Drumul spre aflarea „adevărului* se află numai prin aplicarea 
criteriilor recomandate în canonică : senzaţia (contact cu realitatea obiec¬ 
tivă) ; anticipaţia ; intuiţiile raţionale. 

68. Fără să rămână intransigent, Epicur se arată dispus să accepte orice 
altă propunere în căutarea ştiinţifică a adevărului. Este posibil, scrie el în 
continuare, ca alţii să lărgească cadrul cercetărilor pentru a afla „adevărul* 
despre structura materiei şi cauzalitatea fenomenelor. Orice investigaţie în 
domeniul canonicei va duce spre „adevăr*. Vezi nota 231, redactată de A. 
Frenkian în op. cit., p. 793. 

69. Credinţele în aştri cu atribute divine sunt cu precădere de origine 
orientală. Problema a fost pc larg dezbătută de Cicero în tratatul său De 
natura deorum. Este absentă din scrierile physiologilor din secolele VII-VI 
î. Hr. începe să fie luată în seamă abia de Anaximenes şi apare în poezia 
epică timpurie, la Homer şi la Hesiod. Mitologia ambilor mari poeţi epici 
ai Greciei arhaice nu trebuie câtuşi de puţin confundată cu un sistem 
filosofic, mai precis, cu un sistem de physiologie. Nu este exclus să fi 
apărut totuşi în tratatul lui Alkmaion, Despre natura (vezi mai sus nota 
32), căci pentru Alkmaion sufletul era nemuritor şi supus migraţici în cor¬ 
puri muritoare. Vezi Filosofiagreactl.. I. 2, ed. cit. (1979), pp. 293—395. 
Cât despre chinurile veşnice ale Infernului, pure invenţii mitologice, 
Epicur găseşte că nu este cazul să fie luate în scamă. 

70. Vezi textul lui Diogenes Laertius, op. cit., Epicur , X, 31. 

71. în gr. epibole. Vezi notele 3 şi 5. 

„Epicur îl salută pe Pythodes 1 . 

XXV [84] în scrisoarea ta către mine, pe care mi-a adus-o 
Cleon 2 , mi-ai arătat sentimentele tale de prietenie faţă de noi într-un 
mod demn de interesul nostru faţă de tine şi ai încercat, într-un 
mod convingător, să-ţi reaminteşti raţionamentele mele care tind 
spre a face viaţa fericită. Acum îmi ceri să-ţi trimit o prezentare 
concisă şi bine ticluită cu privire la fenomenele cereşti, ca să-ţi fie 
mai uşor de memorat ; deoarece, după câte îmi scrii, ceea ce eu 
am expus în altă parte despre aceste subiect nu este uşor de ţinut 
minte, deşi consulţi mereu cărţile mele, am primit rugămintea ta 
cu bucurie şi sunt stăpânit de plăcute speranţe în ceea ce te 
priveşte. [85] După ce am scris despre celelalte probleme, com¬ 
pletez acum tratarea acelora care declari că te interesează. Dar 
aceste consideraţii vor fi utile şi pentru mulţi alţii, mai ales pen¬ 
tru aceia care au gustat de curând din adevărata cercetare a naturii 
cât şi pentru aceia care şi-au consacrat în mod mai aprofundat 
timpul uneia din materiile din învăţământul general. Aşadar, în- 
vaţă-le temeinic şi, păstrându-lc în memorie, cercelează-le cu pătrun¬ 
dere, împreună cu acelea pe care ţi le-am trimis în „Rezumatul 
mic“, adresat lui Herodot 3 . 


* Text preluat din volumul Diogenes Laertius, Despre vieţile fi doctrinele filo¬ 
zofilor , ed. cit., traducere de Constantin Balmuş, pp. 487—497. 



64 


EPICUR 


In primul rând, să consideri că a cunoaşte fenomenele cereşti, 
tratate fie în legătură cu alte fenomene, fie pentru sine, nu are alt 
scop, ca şi în celelalte domenii de cunoaştere, decât pacea sufletu¬ 
lui şi o convingere fermă. [86] Nu căta să smulgi forţat ceea ce 
nu-i cu putinţă, nici să aplici aceleaşi metode de tratare în toate 
problemele, fie că ai de cercetat modurile de viaţă, fie de elucidat 
probleme de fizică, ca de exemplu, aceea despre Univers (în care 
se demonstrează) că acesta consistă din corpuri şi din natură 
intangibilă. Sau că elementele primordiale sunt atomii şi toate 
celelalte teorii din această categorie, care se află într-un acord uni¬ 
voc cu fenomenele. Nu acesta este însă cazul fenomenelor cereşti; 
acestea, oricum, admit o pluralitate de cauze pentru producerea 
lor şi se pot face afirmaţii multiple despre esenţa lor, toate în 
acord cu senzaţiile. 


« 

* * 


în studiul nostru asupra naturii nu trebuie să ne călăuzim de 
judecăţi fără sens sau de legi arbitrar stabilite, ci să urmăm evidenţa 
faptelor, [87] căci viaţa noastră n-are nevoie de lipsă de raţiune şi 
de păreri greşite, ci noi avem nevoie de un trai netulburat. Toate se 
petrec fără comoţii şi în conformitate cu fenomenele dacă toate 
lucrurile sunt explicate prin metoda unor cauze multiple, dacă 
respectăm cum se cuvine ceea ce s-a afirmat în mod convingător 
despre ele. Dar dacă cineva acceptă una din explicaţii şi o respinge 
pe alta, deşi este tot atât de conformă cu fenomenul cercetat, atunci 
este evident că încetează dc a face o cercetare ştiinţifică a naturii şi 
că recurge la mituri. Unele fenomene din domeniul experienţei 
noastre ne dau semne prin care putem interpreta cele ce se petrec 
în ceruri, căci producerea acestor fenomene poate fi datorată mai 
multor cauze. [86] Cu toate acestea, trebuie să observăm fiecare 
fapt aşa cum se înfăţişează el şi să-l separăm de toate celelalte fapte 
care se înfăţişează concomitent. Acele Fapte care nu sunt contrazise 
de faptele specifice experienţei noastre constituie cauzele multiple 
ale fenomenului 4 . 

« 

# * 


O „lume* este o parte înconjurată de cer. Ea conţine stele şi 
pământ şi toate cele câte se văd, desprinse din infinit şi având un 
sfârşit [terminându-se într-un înveliş care poate fi rar sau compact, 
înveliş a cărui destrămare va aduce pieirea a tot ce se află înăuntru]. 
Poate să se învârtească, să stea pe loc, să fie rotund sau triunghiu¬ 
lar sau poate avea orice alt contur. Toate aceste alternative pot fi 
posibile. Nu sunt infirmate de nici un fapt din lumea pe care o 
cunoaştem, în care nu poate fi deosebit un sfârşit. 

[89] Mai departe ; putem spune că există un număr infinit de 
asemenea lumi şi că o astfel de lume se poate naşte într-o altă lume 
sau într-un metacosmos 5 , termen prin care înţelegem spaţiile din¬ 
tre lumi, într-un spaţiu aproape gol, nu însă, după cum susţin unii, 
într-un imens spaţiu pur şi complet gol. Ea se naşte atunci când 
anumite „seminţe* potrivite, sosite dintr-o singură lume sau dintr-un 
metacosmos sau din mai multe capătă adăugiri treptate, organizări 
şi schimbări de loc. Uneori se întâmplă să capete şi umezeală de la 
cele ce au, în mod potrivit, până ce „seminţele* se maturizează şi se 
fixează în substratul ce le suportă. [90] Intr-adevăr, nu-i de ajuns să 
se producă o aglomerare şi un vârtej în spaţiul gol ca să poată lua 
naştere, după cât se pare, în chip necesar, o lume în plină dezvoltare 
până ce se ciocneşte de o altă lume, aşa cum crede unul din aşa-nu- 
miţii fizicieni 6 , deoarece aşa ceva vine în conflict cu fenomenele. 


* 

# * 


Soarele, luna şi restul stelelor nu s-au născut fiecare în parte şi 
n-au fost incluse mai târziu în interiorul lumii noastre [adică în 
zonele unde se află], ci au început deodată să se formeze şi să se 
dezvolte [cum se întâmplă, de pildă, cu marea şi pământul], prin 
reunirea şi învârtirea unor substanţe foarte fine, de felul unui suflu 
sau al focului, eventual, de al amândurora. Acestea ne sunt suge¬ 
rate de senzaţii. 

Mărimea soarelui cât şi a celorlalte stele, în raport cu noi, este 
exact atâta cât se pare. [Acest lucru el îl arată în Cartea a unspreze¬ 
cea Despre natură. Acolo argumcnează aşa : dacă din pricina dis¬ 
tanţei soarele îşi pierde (aparent) adevărata lui mărime, cu atât mai 
mult şi-ar pierde strălucirea ; într-adevăr, nu există distanţă mai 
potrivită pentru acest lucru] 7 . Totuşi, în sine şi în realitate, poate că 
este mai mare decât îl vedem, poate ceva mai mic sau exact cât se 
vede că este. Focurile văzute prin experienţa noastră senzorială 
arată întocmai aşa, văzute de la distanţă. Orice altă obiecţie adusă 
împotriva acestei părţi a teoriei mele va fi lesne infirmată de oricine 
respectă evidenţa faptelor, aşa cum demonstrez în lucrarea mea 
Despre natură. 


* 


* * 


[92] Răsăritul şi apusul soarelui, ale lunii şi ale celorlalte astre se 
pot produce prin aprindere şi stingere, doar împrejurările să fie în 
aşa fel ca să dea acelaşi rezultat în ambele regiuni, Est şi Vest 8 . Nici 
un fapt nu aduce mărturie împotriva acestei teorii. Rezultatul ar 
putea fi produs şi prin apariţia lor deasupra pământului sau prin 
interpunerea pământului care le ascunde. Mişcările lor se pot dato¬ 
ra rotaţiei întregului cer sau cerul poate că este în repaos şi ele sin¬ 
gure se rotesc în virtutea rotirii spre răsărit, căpătată la început, de 
la naşterea lumii [93]... acest fenomen (se datorează) căldurii exce¬ 
sive ivite prin propagarea focului care parcurge neobosit, în mod 
succesiv, spaţiile. 

întoarcerile soarelui şi ale lunii în drumul lor pot fi datorate 
înclinării forţate a cerului, ivită odată cu trecerea timpului 9 . Pot fi 
datorate şi apăsării aerului în sens contrar sau din veşnica nevoie a 
hranei pentru foc, precedenta (cantitate) fiind consumată, produ- 
cându-se astfel o carenţă ; putem presupune şi că aceste astre au fost 
prinse de la început într-un astfel de vârtej, aşa încât ele se mişcă 
într-un fel de spirală. Toate aceste explicaţii şi altele asemănătoare 10 
nu intră în conflict cu nici unul din fenomenele evidente dacă cine¬ 
va este în stare să le inducă, rapoitându-le mereu la fapte particu- 

lare, jinându-sc seama de ceea ce este posibil, pentru fiecare în parte 
într-un mod concordant cu fenomenele, fără a se teme de invenţiile 
demne de sclavi, propuse de astronomi. 


[94] Descreşterea şi creşterea din nou a lunii ar putea avea loc 
prin rotirea corpului ceresc sau, tot aşa de bine prin stările 11 pe care 
le are aerul; mai pot fi datorate şi interpunerii anumitor corpuri 12 . 
Pe scurt, se pot petrece în oricare fel (din cele menţionate) în care 
fapte din experienţa noastră sugerează explicaţia acestei luări de în¬ 
făţişare din partea lunii. Nu trebuie să admitem ca certă o singură 
explicaţie, respingându-le ca greşite pe toate celelalte, din necunoaş¬ 
terea a ceea ce este dat şi ceea ce nu este dat omului să cunoască. 
Intr-adevăr, omul doreşte să cunoască ceea ce nu-i este dat să cu¬ 
noască. Mai departe. Luna poate că străluceşte prin propria ei lu¬ 
mină, după cum se poate să şi fie luminată de soare 13 . [95] In expe¬ 
rienţa noastră vedem multe lucruri strălucind prin propria lor 
lumină iar multe altele care strălucesc fiind luminate. Nici unul din¬ 
tre fenomenele cereşti nu este o piedică (în calea acestui raţiona¬ 
ment) dacă avem mereu în minte metoda unei explicaţii multiple 
cât şi a mai multor ipoteze şi cauze consecvente. Nu este recoman¬ 
dabil să lucrezi cu ceea ce este inconsecvent şi a-i acorda o falsă im¬ 
portanţă, ceea ce te îmbie să înclini când într-o parte, când în cea¬ 
laltă, spre a găsi o unică explicaţie. Acelaşi este cazul cu apariţia unei 
fisuri pe lună 14 . Poate lua naştere prin schimbarea structurii (lunare), 
din interpunerea altui corp sau în oricare alt fel, în concordanţă ai 
faptele. [96] în (cercetarea) tuturor fenomenelor cereşti nu trebuie 
părăsită o asemenea metodă de depistare. Dacă lupţi împotriva 
celor evidente nu te poţi niciodată bucura de adevărata linişte a 
sufletului 15 . 


* 

* * 


Eclipsele de soare sau de lună pot avea loc prin stingerea luminii 
aştrilor, întocmai cum vedem că se întâmplă în experienţa noastră ; 

sau prin interpunerea altui corp, fie că este chiar pământul, fie alt 
corp ceresc invizibil, asemănător. Prin urmare, trebuie să cuprin¬ 
dem la un loc explicaţiile care se potrivesc unele cu altele şi să 
reflectăm că potrivirea concomitentă a mai multora din ele nu 
este imposibilă. [Epicur spune aceasta şi în cartea a Xll-a a 
lucrării sale Despre natură. In plus, că soarele este eclipsat atunci 
când luna îşi aruncă umbra asupra lui iar luna este eclipsată de 
umbra pământului; eclipsa se poate datora şi retragerii lunii, [97] 
fenomen citat de Diogenes epicureicul, în prima carte a lucrării 
sale intitulată Spicuiri] 16 . 

A 

In continuare, să explicăm orânduirea mişcării astrelor pe orbite 
în acelaşi fel cu cele ce se petrec în mod obişnuit în preajma noas¬ 
tră ; natura divină nu trebuie deloc implicată în asemenea explicaţii, 
ci trebuie considerată a fi aparte de orice amestec, în deplină feri¬ 
cire. Dacă nu facem acest lucru, întreg studiul fenomenelor cereşti 
va fi zadarnic, cum, de fapt, s-a şi dovedit că este cazul cu unii care 
n-au atacat explicarea lor într-un fel adecvat ci au căzut în credinţa 
vană că aceste fenomene se întâmplă numai într-un singur mod şi 
resping orice altă modalitate, la rândul ei posibilă. Ei se lasă duşi în 
domeniul ininteligibilului, nefiind în stare să cerceteze integral 
fenomenele care trebuie luate drept semne ale altor fenomene. 

[98] Schimbările în lungimea nopţilor şi a zilelor pot fi datorate 
iuţirii sau încetinirii mişcării soarelui deasupra pământului sau dis¬ 
tanţei spaţiilor străbătute, care se modifică, unele fiind străbătute 
mai repede, altele mai încet, cum se întâmplă şi în experienţa noas¬ 
tră, cu care trebuie să punem de acord explicarea fenomenelor ce¬ 
reşti. Cei care adoptă o singură explicaţie sunt în conflict cu faptele 
şi se înşeală cu privire la metoda după care omul poate ajunge la 
adevăr. 

Prevestirea timpului 17 se poate face pe baza unor coincidenţe 
ale vremii, cum este cazul şi cu semnele date de animalele obser¬ 
vate pe pământ sau cu schimbările şi înrăutăţirile din atmosferă. 
Ambele explicaţii nu vin în conflict cu fenomenele [99] şi nu se 
poate constata în care cazuri efectele sunt urmarea unei cauze sau 
ale alteia. 

Norii pot lua naştere şi se adună fie din comprimarea aerului 
sub presiunea vântului, fie din împletirile de atomi, care aderă între 
ei şi sunt în stare să producă un astfel de rezultat, fie din curenţii 
care se strâng de pe pământ şi din apă 18 ; mai sunt şi multe alte 
chipuri în care nu este imposibil să se realizeze comasări de nori. 
Din aceştia se pot ivi ploile, uneori prin presarea lor, alteori prin 
prefacerea lor ; [100] ploile pot fi cauzate şi din vânturile care suflă 
în jos, din direcţie opusă, prin atmosferă, iar ploile torenţiale prin 
acumulări potrivite pentru asemenea descărcări. Tunetele pot 
proveni din rostogolirea vântului în cavităţile norilor, la fel ca în 
vasele de lut de pe pământ ; sau din bubuitul focului din nori, 
răspândit de vânt; sau din pricina sfâşierii şi a ruperii norilor, când 
s-au întărit ca gheaţa. Ca în tot acest rezumat, şi în această pro¬ 
blemă particulară faptele ne îmbie să dăm mai multe explicaţii 19 . 

[101] Şi fulgerele se ivesc în mai multe feluri. Intr-adevăr, 
când norii se freacă unul de altul şi se izbesc, formaţia de atomi 
care produc focul alunecă în afară 20 şi dă naştere fulgerului ; ful¬ 
gerul mai poate fi produs şi prin aprinderea norilor din cauza vân¬ 
tului, a particulelor care pot da naştere la o atare strălucire ; 
poate, alungat prin apăsare, din nori, atunci când aceştia se freacă 
între ei, fie în chip spontan, fie sub acţiunea vânturilor ; este posi¬ 
bil ca şi lumina difuzată de stele şi capturată în nori, strânsă de 
mişcarea norilor şi de cea a vânturilor, în cele din urmă să fie 
slobozită ; fie că lumina, de cea mai fină natură, este filtrată „prin 
nori w , [în măsura în care norii se aprind şi se produce tunetul], şi 
mişcarea acestei lumini produce fulgerul ; fie că ia naştere din 
aprinderea produsă de vânt, pricinuită de violenţa mişcării lui şi 
de intensitatea comprimării lui [102], fie că norii sunt sfâşiaţi de 
vânturi şi atomii care dau naştere focului sunt eliminaţi şi produc 
apariţia fulgerului. Este uşor de observat că producerea fulgeru¬ 
lui 21 este cu putinţă în mai multe feluri dacă neîncetat observăm 
faptele şi suntem în stare să cuprindem cu mintea fenomenele 
analoge. Fulgerul precede tunetul într-o asemenea conjunctură a 




70 


Kl’lCUR 


norilor din cauză că o dată cu impactul vântului este expulzată 
formaţia de atomi producătoare a fulgerului, iar mai târziu, vân¬ 
tul ce se rostogoleşte produce acel bubuit al tunetului ; este posi¬ 
bil ca amândouă să fi fost emise simultan ; fulgerul însă se mişcă 
spre noi cu iuţeală mai mare [103] iar tunetul rămâne în urmă, 
întocmai cum se întâmplă cu sunetul loviturilor date de oameni de 
la o mare distanţă de noi. 

Trăsnetele se produc când se împreună numeroase vânturi. 
Acestea se rotesc în vârtej şi prind putere aprinzându-se ; sau când 
o parte a norului se rupe şi se prăvăleşte în locuri mai joase, rup¬ 
tura datorându-se faptului că prin comprimare părţile învecinate ale 
norilor au devenit mai compacte ; sau, ca şi tunetul, poate fi datorat 
numai expulzării focului închis, când acesta s-a strâns în prea mare 
cantitate iar norul ivit mai cu putere s-a descompus, nefiind în stare 
să se retragă în locuri învecinate, căci componentele lui sunt mereu 
comprimate unele de altele [de cele mai multe ori obstacolul este 
un munte înalt, unde cad cel mai adesea trăsnetele]. 

[104] Mai sunt şi alte moduri în care pot lua naştere trăsnetele. 
Singurul lucru de evitat este explicaţia mitică ; şi este uşor de oco¬ 
lit dacă urmărim consecvent fenomenele şi interpretăm cum trebuie 
semnele privitoare la lucrurile neevidente. 


# 

* # 


Trombele de foc 22 se pot naşte din cauza coborârii unui nor în 
formă de stâlp spre locuri mai joase, împins de vântul comprimat 
înăuntru şi, în acelaşi timp, purtat de un vârtej de vânt. Norul este 
împins de vântul din afară. Sau pot fi pricinuite de suflarea vântu¬ 
lui din toate părţile, aerul împingând de sus ; se mai poate ca un 
curent puternic de vânt să fi pornit şi să nu fie în stare să străbată, 
din pricină că aerul este puternic condensat de jur împrejur. [105] 
Când coboară pe uscat, tromba dă naştere la ceea ce se cheamă 
ciclon, de diferite feluri, după cum este produs de mişcarea vântu¬ 
lui ; iar când se lasă pe marc, se produc trombele marine. 

Cutremurele de pământ se pot produce prin închiderea vântului 
în pământ şi prin faptul că se amestecă cu mici bucăţi de pământ 
pentru ca apoi, pus în continuă mişcare, să producă cutremurul 
pământului. Pământul absoarbe acest vânt venit fie din afară, fie 
prin prăbuşirea straturilor interioare în cavernele subterane, pro¬ 
ducând astfel vânt în aerul închis de acolo. Sau mai poate fi produs 
şi prin propagarea mişcării care ia naştere din surparea a numeroase 
straturi. O asemenea cădere este oprită când întâlneşte o rezistenţă 
mai solidă a pământului. [106] Mai sunt şi alte feluri în care se pro¬ 
duc asemenea oscilaţii 23 . 

Vânturile iau naştere din timp în timp, când o substanţă străină 
îşi face cale, continuu dar treptat, în aer ; de asemenea şi prin acu¬ 
mularea unei mari cantităţi de apă. Alte vânturi iau naştere când, 
puţine la număr, cad în numeroasele caverne ale pământului şi de 
acolo izbucnesc în toate direcţiile 24 . 

Grindina este pricinuită de o îngheţare mai puternică şi prin 
aglomerarea de atomi aerieni. Urmează o împărţire în boabe ; de 
asemenea, şi printr-o îngheţare mai slabă a anumitor particule de 
umiditate în vecinătatea unor particule de vânt. Acestea, dintr-o 
dată, le fac să îngheţe, apoi gheaţa se sparge şi se uneşte în boabe 
izolate care rămân la un loc. [107] Forma rotundă a boabelor de 
grindină poate fi datorată topirii concomitente a extremităţilor cât 
şi faptului că, după cum s-a explicat, sunt înconjurate în mod uni¬ 
form de particule, fie de umezeală, fie de vânt. 

Zăpada se poate forma când o ploaie fină cade din nori din 
pricină că porii sunt simetrici şi din cauza unei continue şi violente 
presiuni a vânturilor asupra unor anumiţi nori ; ploaia îngheaţă 
ulterior pe drum din pricina vreunei stări de frig din regiunile de 
sub nori. Sau, după o altă ipoteză, prin îngheţarea unor nori carac¬ 
terizaţi printr-o rarefiere uniformă. în acest caz se produce o cădere 
de zăpadă prin frecarea între ei a norilor plini de umezeală. [Aceşti 
nori produc un fel de apăsare şi dau naştere la grindină, lucru care 
se întâmplă mai ales primăvara.] [108] Atunci când norii îngheţaţi 
se freacă unii de alţii acumularea de zăpadă este aruncată afară. Dar 
mai sunt şi alte căi în care se poate forma zăpada. 

Rouă se formează din particule în stare să producă acest fel de 
umezeală. Ele se întâlnesc unele cu altele în aer. După o altă 
ipoteză, prin ridicarea acestor particule din locurile umede sau din 
cele unde se găseşte apă. Prin fuziunea lor creează o umiditate care 
se lasă în jos, întocmai după cum, în multe cazuri, sub ochii noştri, 
observăm că se produce ceva asemănător. [109] Formarea brumei 
nu este deosebită de aceea a rouei. Anumite particule de aceeaşi 
natură îngheaţă într-un oarecare fel, datorită unei anumite condiţii 
a aerului rece. 

Gheaţa se formează prin expulzarea din apă a atomilor scaleni şi 
cu unghiuri ascuţite, cuprinşi în masă ; prin agregarea unor aseme¬ 
nea atomi din exterior, care, împinşi la un loc, fac să solidifice apa 
după expulzarea unui anumit număr de atomi rotunzi 25 . 

Curcubeul ia naştere prin luminarea de către soare a aerului 
umed 26 ; sau dintr-o anumită îmbinare a luminii cu acrul care 
cauzează calităţile particulare ale acestor culori, fie pe toate, fie una 
singură ; de aici, luminând regiunile învecinate ale aerului, acestea 
vor lua o culoare, aşa cum le vedem că sunt, prin luminarea acestor 
părţi. [110] Aparenţa circulară luată de curcubeu se datorează fap¬ 
tului că distanţa fiecărui punct este percepută de vederea noastră ca 
fiind egală ; se mai poate ca atomii din aer sau cei care sosesc de la 
soare să se reunească într-un nor în aşa fel încât să se coboare spre 
noi, în formă circulară. 


# 

# * 


Un halo în jurul lunii ia naştere din cauză că aerul din toate 
părţile se ridică spre lună 27 ; sau, din cauză că emanaţiile din lună 
sunt trimise înapoi, în mod egal, de aer, astfel încât, acest nor de 
emanaţii se aşează în jurul lunii, în formă circulară, ftră să se sepa¬ 
re de conturul astrului; sau, din cauză că aerul se întoarce simetric 
în toate direcţiile şi se aşează circular în jurul lunii, unde formează 
un cerc gros. [111] Acest lucru se întâmplă rând pe rând, fie printr-o 
emanaţie forţată din exterior, fie din cauza căldurii care găseşte tre¬ 
ceri potrivite pentru a produce un halo. 

Cometele se nasc fie că focul se adună în cer, în anumite regi¬ 
uni, la anumite intervale, dacă împrejurările îngăduie 28 ; sau din 
cauză că uneori cerul are o mişcare specială deasupra noastră, aşa că 
se ivesc asemenea aştri, la anumite intervale de timp. Ele se avântă 
în anumite împrejurări şi se apropie de noi devenind vizibile. 
Dispariţia cometelor se datorează cauzelor care sunt opusul acestor 
precizări. [112] Unele stele se învârt pe loc, fâră să apună 29 , nu 
numai pentru motivul invocat de unii că ne aflăm într-o parte a 
lumii care stă nemişcată şi în jurul căreia restul lumii se învârte, dar 
mai poate fi şi din pricină că un vârtej circular de aer înconjoară 
această parte şi împiedică aceste stele să se învârtească la fel cu cele¬ 
lalte ; sau din pricină că nu există materie-hrană potrivită lor în 
regiunile învecinate, în vreme ce se găseşte din abundenţă în acea 
parte în care sunt văzute că există. Sunt încă multe alte căi prin care 
acest lucru se poate produce, după cum poate vedea oricine dacă 
este în stare să raţioneze în concordanţă cu fenomenele. 

Unele stele rătăcesc dacă se întâmplă să facă uz de astfel de 
mişcări; altele, urmează o mişcare regulată, [113] ceea ce se poate 
întâmpla prin faptul că la început s-au mişcat toate într-un singur 
cerc şi apoi unele din ele au fost silite să se învârtească cu aceeaşi 
rotaţie uniformă iar altele au căpătat o rotaţie neregulată ; dar se 
mai poate întâmpla ca, după diversitatea regiunilor străbătute, în 
unele locuri să fie o distribuţie uniformă de aer, care le împinge 
înainte într-o direcţie anumită şi care arde uniform ; în alte locuri, 
aerul prezintă dereglări care pricinuiesc mişcările pe care le 
observăm. A recunoaşte o singură cauză pentru astfel de efecte, 
când faptele sugerează mai multe cauze, este nebunie şi necugetate, 
caracteristice celor care se dedau astronomiei celei noi şi studiază 
cauze lipsite de temei. Ei nu caută să elibereze natura divină cu nici 
un chip de sarcini împovărătoare. 

Faptul că unele stele apar ca fiind lăsate în urmă de altele se 
poate produce din cauză că ele se mişcă mai încet, deşi parcurg 
acelaşi cerc, ca şi celelalte ; este posibil să admitem că se mişcă în 

direcţia opusă, trase de unul şi acelaşi vârtej ; sau iarăşi, să luăm în 
considerare şi faptul că unele stele călătoresc într-un spaţiu mai larg, 
altele într-un spaţiu mai restrâns, executând însă aceeaşi revoluţie. 
Dar a fixa ca sigură o singură explicaţie a acestor fenomene este o 
faptă demnă dc acei care cată să prostească mulţimea cu minunăţii. 

Aşa-zisele stele căzătoare pot, în anumite cazuri, să fie produse 
prin fricţiunea lor reciprocă ; în alte cazuri, datorită expulzării unor 
anumite părţi din ele, acolo unde are loc o expiraţie de foc şi dc aer, 
pe care am menţionat-o când am discutat despre fulger ; [115] sau 
mai pot fi datorate întâlnirii de atomi generatori ai focului 30 . 
Aceştia se potrivesc aşa de bine unii cu alţii încât produc acest rezul¬ 
tat şi mişcarea lor ulterioară încotro îi duce impulsul care i-a adunat 
iniţial ; este ai putinţă ca şi vântul să se strângă în mase compacte, 
ca cele de brumă, de exemplu, şi deoarece este închis, să se aprindă 
şi apoi să urmeze ruperea învelişului şi mişcarea în direcţia primu¬ 
lui impuls. Mai sunt şi alte căi în care se poate produce acest lucru, 
fără să se recurgă la mituri. 


* 

* * 


Prezicerea timpului 31 după comportamentul unor anumite ani¬ 
male este o simplă coincidenţă. Intr-adevăr, nu animalele oferă o 
cauză pentru producerea unei furtuni şi nici o fiinţă divină nu stă 
să observe migraţiunile animalelor pentru ca după aceea să 
îndeplinească semnele pe care le-a dat. [116] O asemenea nebunie 
nu atinge nici o fiinţă obişnuită, oricât de puţină minte ar avea, cu 
atât mai puţin o fiinţă care se bucură de deplină fericire. 

Toate acestea, Pythodes, trebuie să le reţii, căci pe urmă te vei 
elibera multă vreme de mituri şi vei fi în stare să vezi, în legătura 
lor, cazurile similare cu acestea. Dar mai înainte de toate dedică-te 
studiului principiilor prime, al infinităţii şi al subiectelor înrudite, 
în continuare, studiului despre criterii, despre afecte şi scopul pen¬ 
tru care facem o alegere între ele. într-adevăr, a cuprinde toate aces¬ 
te subiecte în studiile tale te va face să înţelegi cu uşurinţă cauzele 
fenomenelor particulare. Aceia însă care nu se complac cu interes în 

acest studiu nu vor putea recunoaşte aşa cum se cuvine aceste 
subiecte şi nici nu-şi vor realiza scopul pentru care acestea se cuvin 
studiate. 

Acestea sunt părerile lui Epicur asupra fenomenelor cereşti 32 . 


* 

* # 


_ A 

XXVII [117] In ce priveşte felul de viaţă şi cum trebuie să 
alegem unele acţiuni şi să ne ferim de altele, Epicur scrie cele ce 
urmează. Totuşi, mai înainte, să examinăm părerile lui Epicur şi ale 
şcolii sale cu privire la omul înţelept 33 . 

Vătămările din partea oamenilor provin din următoarele cauze : 
ura, invidia şi dispreţul ; pe acestea omul înţelept le învinge prin 
raţiune. Mai mult chiar ; o dată devenit înţelept, nu mai poate 
niciodată căpăta o dispoziţie sufletească contrarie, nici să se trans¬ 
forme în mod voluntar în neînţelept. înţeleptul va fi cuprins de 
emoţii mai mari decât semenii lui; acest fapt nu este o piedică pen¬ 
tru înţelepciunea lui. înţeleptul nu se naşte cu orice fel de consti¬ 
tuţie fizică, nici la orice popor. [118] Omul înţelept este fericit când 
este supus torturii 34 . Numai el va avea recunoştinţă faţă de prietenii 
prezenţi, cât şi faţă de cei absenţi, şi o va arăta prin vorbă şi faptă. 
Când va fi torturat, totuşi va geme şi se va văita. în ce priveşte 
femeile, nu va avea ai ele legături pe care legea le interzice, după 
cum spune Diogenes în Rezumatul doctrinelor etice ale lui Epicur 35 . 
Nici nu-şi va pedepsi sclavii ; mai curând îi va fi milă de ei şi îi va 
ierta pe cei cumsecade. Epicureicii nu sunt de părere că omul 
înţelept se poate îndrăgosti şi nici că se poate preocupa de riturile 
funerare ; nici că dragostea este trimisă de vreun zeu, după cum 
spune Diogenes în cartea a douăsprezecea. Omul înţelept nu va ţine 
discursuri răsunătoare. O relaţie sexuală, spun epicureicii, nu aduce 
niciodată un folos ; este încă bine dacă nu aduce vătămare. 

[119] De asemenea, înţeleptul nu se va căsători, şi nu va avea 
copii ; aşa spune Epicur în cărţile sale Probleme şi Despre natură* 6 
în mod incidental se poate căsători, datorită unor anume împre¬ 
jurări din viaţa sa, dar se va ruşina de ceilalţi. Nici nu va flecări când 

este beat, spune Epicur în Banchetul. Nici nu va participa la viaţa 
politică, aşa cum o afirmă în prima sa carte din Despre vieţi 37 ; nici 
nu se va face tiran, nici nu va deveni un cinic ; aşa ne spune în 
cartea a doua din Despre vieţi ; nici cerşetor ; chiar dacă şi-ar pierde 
vederea nu se va sinucide ; acest lucru îl susţine în aceeaşi carte. 
Omul înţelept va resimţi durerea, după cum spune Diogenes în 
Cartea a cincea a lucrării sale Spicuiri. Va lua parte la procese în faţa 
tribunalelor. Va lăsa scrieri, dar nu va compune panegirice. 

[120] Se va îngriji de averea sa şi de viitor. Ii va plăcea viaţa la 
ţară. Va ţine piept loviturilor soartei şi nu-şi va părăsi niciodată un 
prieten. Va acorda numai atâta atenţie reputaţiei sale cât să nu fie 
tratat cu dispreţ. Se va desfăta mai mult decât ceilalţi la serbările 
publice. 

[121] înţeleptul va ridica statui. îi va fi totuna dacă va avea 
avere sau nu Numai omul înţelept va fi în stare să discute despre 
muzică şi poezie, fără ca, de fapt, să scrie el însuşi poeme. Un om 
înţelept nu se comportă mai înţelept decât alţii. Va dobândi bani, 
dar numai prin cuminţenie, şi asta dacă se va afla în sărăcie. Va face 
curte unui rege, numai la nevoie. Va întemeia o Şcoală, dar nu în 
aşa fel încât să adune doar o ceată mare de discipoli în jurul său ; 
va ţine lecţii în public, dar nu din proprie iniţiativă. Va avea o doc¬ 
trină, dar nu va fi un sceptic ; şi va fi identic cu sine însuşi chiar 
atunci când doarme. Se va bucura de păţaniile cuiva numai spre a 
le îndrepta. La nevoie, să accepte să moară pentru un prieten. 

Acestea sunt părerile epicureicilor despre un înţelept. 

[120] Epicureicii susţin că păcatele nu sunt toate egale 38 ; că 
sănătatea, în unele cazuri, este un bun, în altele un lucru indiferent; 
că bărbăţia nu-i un dar firesc, ci se obţine prin raţionamentul cu 
privire la avantajelele ce le aduce şi că prietenia se naşte dintr-o 
nevoie a noastră. Noi însă trebuie să facem primul pas, căci şi 
ogorul îl însămânţăm mai întâi. Prietenia este menţinută printr-o 
comunitate în gustarea plăcerilor. 

[121] Sunt de conceput două feluri de fericire. Una, care este 
cea mai mare cu putinţă, aceea de care se bucură divinitatea şi care 
nu poate fi sporită ; alta, care „admite" un spor şi o scădere a 
plăcerilor. 




NOTE ŞI COMENTARII 


1. Ca şi Herodot, Pylhocics este uii discipol care nu face parte din cer¬ 
cul atenian al epicureicilor. Numele lui, precedat de epitetul kalbs , „frumo¬ 
sul", este citat în cap. III, 4 al biografici lui Epicur, scrisă de Diogcncs 
Lacrtius, ed. cit ., p. 464. Despre autenticitatea Scrisorii vezi „Studiul intro¬ 
ductiv". Scrisoarea conţine învăţăturile lui Epicur despre bolta cerească, 
aştri şi comete, precum şi despre fenomenele meteorologice. Pe cât se parc, 
acest „Rezumat", din punct de vedere doctrinar, era îndreptat împotriva lui 
Eudoxos din Cnid, renumit astronom şi matematician, discipol al lui 
Archytas din Tarent. în această Scrisoare, deosebit de importantă este insis¬ 
tenţa asupra părţii teoretice, bineînţeles în spiritul respectului faţă de 
Canonica instituită de Magistru în ce priveşte cercetarea ştiinţifică. Orice 
interpretare mitologică sau metafizică este exclusă cu vigoare. Autorul 
(Epicur ?) nu este împotriva pluralităţii explicaţiilor sugerate de experienţa 
sensitivă, dimpotrivă, este convins că o confruntare între ipoteze nu poate 
fi decât benefică. 

2. Personaj necunoscut. 

3. Iată confirmarea faptului că Scrisoarea către Herodot este denumită 
Micul rezumat, spre deosebire de Marele rezumat. Obişnuinţa lui Epicur să 
publice asemenea Rezumate, sub formă de Scrisori, i-a atras şi neplăceri. Un 
anume stoic, Diotimos, a publicat în numele lui Epicur peste 40 de Scrisori, 
unele cu caracter epic, vădit defăimătoare. Diogcncs Lacrtius, op. cit^ X, 3. 

4. Se repetă ceea ce s-a spus şi în Scrisoarea către Herodot , şi anume că 
fenomenele direct cunoscute prin simţuri, deci „dare", devin „semne" 
(semeia) după care poate fi interpretată, în diferite variante, producerea 
fenomenelor meteo. Vezi nota 68 la Scrisoarea către Herodot. 

5. Termenul metakosmos desemnează spaţiul dintre „lumi". Este tradus 
în latină prin intermundium. 

6. Vezi Diogenes Lacrtius, op. cit., „Dcmocrit", IX, 45 şi Filosofia greacă 
până la Platon , II, 1, Dcmocrit, Viaţa fi învăţătura , pp. 425—432. 

7. în acest paragraf au fost copiate Scholii (Comentarii) care conţin 
trimiteri la Cartea a Xl-a a lucrării lui Epicur Despre natură. După teoria 
aici formulată, un corp care arde este cu atât mai strălucitor cu cât îl vedem 
mai îndeaproape ; reiese aşadar că soarele este mai aproape de pământ 
decât luna. Ca argument se aduce experienţa vizuală. Un foc văzut în 
apropierea subiectului este mai strălucitor decât unul aflat la distanţă. Acest 
argument, care aparţine Canonului , este o „evidenţă" (endrgema). 

8. Concepţia greşită despre Pământ ca „centru" al unei lumi este pre¬ 
luată de la înaintaşi. Vezi „Studiul Introductiv". Chiar pentru vremea lui 
Epicur, „aprinderea" şi „stingerea" stelelor este o concepţie retrogradă, de 
vreme ce mişcarea diurnă era binecunoscută încă de astronomii 
babilonieni. Pe cât se parc, este preluată de la Xenofan. Vezi Filosofia 
greacă..., ed. cit., (1978), pp. 188 şi 192 ; cf. părerile Iui Hcraclit, ibuUm, 
pp. 332 şi 333 ; Aetius, II, 20, 16 : „Hcraclit spune că soarele este o făclie 
de foc, dotată cu raţiune şi că iese din marc" ; II, 29, 6 : „Hcraclit afirmă 
că lumina soarelui este mai strălucitoare decât cea a lunii, deoarece acest 
astru se mişcă într-o zonă cu un aer mai tulbure, apare mai obscură". 

9. Solstiţiilc, după care apare o „întoarcere" (tropc) a soarelui, au con¬ 
stituit una din marile probleme ncdczlegatc ale astronomici din antichitate, 
dată fiind încrederea în gcoccntrism. Când se vorbeşte despre „înclinarea 
forţată a boitei cerului" (respectiv a zodiacului) înseamnă totuşi că 
mişcarea aparentă a soarelui de la Vest spre Est, care durează timp de un 
an, a fost atent observată. Solstiţiilc reprezintă punctele extremităţii 
diametrului eclipticii solare, perpendicular pe linia cchinocţiilor. Ecliptica 
solară taie ecuatorul în două puncte : cchinocţiilc ; echinoxul de primăvară, 
când soarele „trece" din emisfera australă în cea boreală, şi cel de toamnă, 
când soarele capătă o dcclinaţic negativă şi „trece" din emisfera boreală în 
cea australă. Cele două cchinocţii sunt unite prin ceea ce se cheamă „linia 
cchinocţiilor". Solstiţiul de vară este acel punct al eclipticii unde dedinaţia 
soarelui capătă valoarea pozitivă maximă de 23° 27’ (22 aprilie). Paralelul 
terestru corespunzător acestui punct este tropinil Cancerului (sau al 
Scorpionului) ; punctul solstiţiului de iarnă este acel punct al eclipticii 
unde dedinaţia soarelui este minimă : —23° 37’ (22 decembrie). Punctele 
solstiţiilor şi ale cchinocţiilor împart ecliptica în patru arce, 
corespunzătoare anotimpurilor : primăvara (21 martie — 22 iunie) ; vara 
(22 iunie — 23 septembrie) ; toamna (23 septembrie — 22 decembrie) ; 
iama (22 decembrie — 21 martie). Aşadar, la 21 decembrie şi la 21 iunie 
au loc „întoarcerile" soarelui. „înclinarea" boitei cereşti era binecunoscută 

de physiologii ionieni Thalcs şi Anaximandros, cât şi dc Philolaos. 
Eudcmos din Rhodos, autor al unei Istorii a astronomiei , îl numeşte pe 
Oinopides din Chios, renumit geometru şi astronom, contemporan cu 
Anaxagoras (sec. V î. Hr.), drept „descoperitorul" (heuretes) gradelor dc 
înclinare ale orbitei solare. Şi pentru Oinopides declinarea orbitei solare se 
datora înclinării boitei cerului (he tou zodiakou loxosis). Informaţia lui 
Eudcmos este pusă sub semnul întrebării, dat fiind că Oinopides era la 
curent cu datele fundamentale ale astronomici babilonicnc. Problema a 
fost reluată dc Anaxagoras, dc Empcdoclc şi dc Dcmocrit (vezi Filosofia 
greacă..., II, 1, ed. cit ., pp. 445—446). Cf. LUcrctius ,DRN, Y 621—628. 

10. Epicur preia versiuni teoretice dc la înaintaşi. I se păreau credibile, 
în măsura în care corespundeau canoanelor stabilite dc el în cadrul teoriei 
cunoaşterii. 

11. în gr. schematismoi , referire la o stare dc nebulozitate. 

12. Prezumţie incorectă, formulată după aceleaşi criterii. Vezi însă so¬ 
luţia găsită dc Anaxagoras, Filosofia greacă.,., I, 2, ed. cit., pp. 581—582 ; 
Aetius, 30, 2 : „Thales, Anaxagoras, dc acord cu alţi învăţaţi, susţin că dis¬ 
pariţia lunii arc loc când luna vine în conjuncţie cu Soarele şi este luminată 
dc jur împrejur iar eclipsele prin umbra pământului care cade asupra ci... 
Anaxagoras, după cum afirmă Tcofrast (Phys. opiniones , fr. 19), a spus că şi 
corpurile aflate dedesubtul lunii intră în obscuritate". Cf. Dcmocrit, 
Filosofia greacă.. ., II, 1, ed. cit., p. 445, Plutarh, De fac. in orb. lunae : 16, 
929 c, „dar, zice Dcmocrit, luna când se găseşte drept sub sursa care o lumi¬ 
nează înseamnă că primeşte lumina soarelui. Ar reieşi, aşadar, că atunci 

'când apare luna ca îşi dobândeşte propria-i strălucire, prin reflectarea 
luminii solare". Cf. Empcdocles, ibidem, I, 2, ed. cit., p. 451 ; Aetius, II, 
25, 15 şi II, 31, 1 : „Empcdocles spune că faţă dc soare Luna se află la o 
distanţă dublă decât cea faţă dc Pământ". 

13. Pare curios faptul că Epicur se arată dispus să admită teoria înve¬ 
chită pe vremea sa şi anume că luna este un corp luminisccnt. Anterior, teo¬ 
ria fusese admisă dc Anaximandros şi dc Heraclit şi respinsă, după cum 
afirmă Aetius, loc. cit. la nota precedentă, dc Thalcs, Pythagoras, 
Par meni des şi Empcdocles. Soluţia corectă a fost dată şi dc Anaxagoras, 
după o informaţie din Platon, Cratylos. 409 A : „nu dc mult timp 
Anaxagoras a spus că luna îşi arc lumina dc la soare". Vezi mai sus nota 12. 

14. Relieful accidentat al lunii, vizibil cu ochiul liber, a constituit o 
problemă mult dezbătută în antichitate, căreia Plutarh i-a dedicat o lucrare, 
mai sus citată, De jacie in orbe lunae (titlu în latină) ; în greacă, Peri tou 
prosbpou en to kyklo tes selenes, Despre figura (care se vede) în cercul lunii. 

15. Aluzie la necesitatea înlăturării oricărei alte explicaţii cu caracter 
mitologic despre „figura" sau „figurile" vizibile pe lună. Intre alţii, o 
soluţie corectă la Democrit: „pe lună cad umbrele înălţimilor ce se găsesc 
acolo. Căci luna are ravinc şi văi". Filosofiagreacâ. .II, 1, ed. cit., Actius II, 
25, 9, p. 446. 

16. Intercalarea de către Diogcncs Lacrtius a acestui pasaj, citat dintr-un 
scholion, atestă că, privitor la fenomenele cereşti, Epicur se simţea obligat 
să citeze şi teoriile perimate ale predecesorilor săi. Diogcncs din Tars este 
un comentator al operelor filosofice din antichitatea greacă care şi-a stTans 
observaţiile (scholia) în 20 de cărţi, intitulate Epilektikoi schoUii , Comentarii 
spicuite. Este deseori folosit de Diogcncs Lacrtius, nu întotdeauna şi citat. 

17. „Prevestirea timpului", episemeia , se fâcea în antichitate după 
anume „semne". Această interdependenţă între „semn" ( semeion ) şi 
fenomenele meteorologice a dat naştere la „Cataloage", care interesau în 
primul rând pe navigatori şi pe agricultori. Unul din cele mai vechi 
„Cataloage" de acest gen este opera lui Hcsiod Munci fi Zile (sec. VII 
î. Hr.). 

18. Preluare din opera lui Hcraclit Despre natură. Vezi Diogcncs 
Lacrtius, op. cit ., IX, 6—9. 

19. Cf. Democrit, Filosofici greacă. .II, 1, ed. cit., p. 447 ; Actius, III, 
3, 11. Iată una din explicaţii : „tunetul rezultă dintr-o îngrămădire de ele¬ 
mente variate care îşi croiesc drum cu violenţă prin masa norilor. Fulgerul 
n-ar fi altceva decât ciocnirea norilor în care corpurile generatoare de foc, 
strânse laolaltă, în urma frecării care intervine, traversează intervalele goale, 
trecând ca printr-o sită", nu prea departe de adevăr. Cf. Scneca, Naturales 
Quaestiones , V, 2 ; ibidem , despre apariţia vântului care însoţeşte furtuna. 
De asemenea, Lucretius, DRN , II, 382 şi urm. 

20. în gr. ho pyros apotelestikos schematismos , „împletitura de atomi care 
produc focul". De reţinut că descărcarea electrică, în acest context, nu este 
considerată drept o formaţie atomară, oricât de fină, deşi în alte locuri 
Epicur admite existenţa atomilor focului. 

21. Iată o observaţie corectă în privinţa vitezei de propagare a sunetu¬ 
lui şi a luminii. Cf. Democrit, Filosofiagreacă..., II, 1, ed. cit., p. 447 ; 
Aetius, III, 3 11: „Fulgerul n-ar fi altceva decât ciocnirea norilor, fenomen 
în care corpurile generatoare de foc strânse laolaltă, în urma frecării unele 
de altele traversează intervalele goale, trecând prin ele ca printr-o sită". 

Şi în cazul percepţiei tunetelor se recurge la „evidenţa" experienţei te¬ 
restre. 

22. în gr. prester. 

23. De reţinut faptul că Epicur, cât şi înaintaşii săi, când sc ocupă de 
cauzele cutremurelor de pământ nu menţionează şi erupţiile vulcanice. La 
cauzele cutremurelor Dcmocrit adaugă infiltrările de apă care produc 
surpări subterane. Filosofiagreacă... y II, 1, cd. cit., Scncca, Naturale Quaes- 
tumes , VI, 20, p. 448 ; Cf. Idem , I, 2, Anaxagoras. , Aristotel, Meteorol. , II, 
7 365 a 14, p. 585. 

24. Aceste explicaţii, total greşite, sunt adaptări după păreri anterioare 
despre mişcarea acrului. Printre altele, după cele ale lui Democrit, dtatc de 
Scneca, loc. cit. 1a nota 23. Rămâne neînţeles ce înseamnă „substanţa 
străină*. 

25. Cf. Anaxagoras în Filosofia greacă , I, 2, ed. cit. y : Actius, III, 4, 2, 
p. 584 : „Anaxagoras explică în mod similar (cu Anaximcnes) formarea 
norilor şi a zăpezii cât şi a grindinii când norii îngheţaţi sc precipită asupra 
pământului : unii, răcindu-se în căderea lor, sc rotunjesc*. în continuare, 
Aristotel, Meteorol. I, 12, 348 b 13 (despre grindină) : „Căci Anaxagoras 
spune că se iveşte când norul ridicându-sc dă de aerul rece ; după părerea 
noastră, când la coborâre dă de cel cald*. Cf. Ibidcm, Aristotel, Meteorol ., 
I, 12, 348 a 14. 

26. Despre curcubeu, ibidem y Aetius, III, 5, 11. „După Anaxagoras 
reflectarea din norul dens al iradierii solare stă în întregime drept în faţa 
astrului care o oglindeşte. El explică în chip asemănător cauza aşa-numi- 
telor reflectări solare (parelia) care au loc în regiunile pontice*. 

27. Se revine la consideraţii asupra corpurilor cereşti. Epicur nu-şi 
însuşeşte părerile lui Aristotel despre existenţa a două „lumi*, cea sublu¬ 
nară, alcătuită din cele patru elemente primordiale, focul, aerul, apa şi 
pământul (aici se petrec fenomenele meteorologice) şi cea supralunară, 
unde se află aither- ul, brăzdată de eterna mişcare circulară a astrclor. Epicur 
rămâne fidel vechilor concepţii, însuşite şi dc Democrit, despre unicitatea 
clementelor primordiale care constituie „lumile* universului. Aşa sc cuvine 
înţeleasă denumirea comună de meteora pentru fenomenele care se petrec 
în atmosfera terestră cât şi pentru cele din spaţiul cosmic. 

28. Trecând la discuţia despre comete, „astrclc cu coadă* (asteres 
kometai) y Epicur consideră că formarea cozii se petrece în atmosfera teres¬ 
tră. Cf. însă o părere cu totul diferită, preluată dc Democrit de la 
Anaxagoras, Filosofia greacă, Meteorol ., I, 8, 8, 446 : „Relativ la comete, 
Anaxagoras şi Democrit afirmă că astrul numit cometă n-ar fi altceva decât 
o coapariţic (symphasis) a planetelor... Acestea, de câte ori se apropie unele 
dc altele, lasă impresia dc parcă s-ar atinge între ele şi că ar forma un astru 
unic, aşa-zisa „cometă*. Denumirea de symphasis semnifică doar o imagine 
(phantasia) care rezultă din convergenţa unor apariţii aparte, dar astfel dis- 




82 


SCRISOAREA CĂTRE PHYTOCLES 


puse în mersul lor încât imaginea ce ne-o oferă parc că provine doar de la 
o singură sursă. CI. la Acrius, III, 2, 2 aceeaşi informaţie în Filosofici 
greacă..., I, 2, ed. cit., p. 583. 

29. Este vorba despre constelaţiile circumpolare, printre care şi Ursa Mare. 

30. Vezi mai sus not a 19. 

31. Vezi mai sus nota 17. In legătură cu expresia „comportamcnul ani¬ 
malelor", optăm pentru interpretarea „animalele terestre". Traducătorul a 
interpretat cuvântul grec exodoi prin „comportament", căci într-adevăr ani¬ 
malele o iau la goană când presimt cutremurul. 

32. Aici se încheie Scrisoarea către Pythocles. Cele ce urmează sunt adao¬ 
suri cu extrase din Etica epicureică. Nu se ştie dacă au fost făcute de 
Diogencs Lacrtius sau dacă aparţin unui scholiast nccitat. 

33. „Omul înţelept" (ho sophos ) este un subiect care a interesat 
deopotrivă pe epicureici şi pe stoici. Pentru aceştia din urmă stările afective 
ţin de domeniul gândirii şi al raţionamentelor. Pot fi greşite, pot fi juste, 
pot fi justificate. Dimpotrivă, în cpicurcism „dreapta judecată" veghează 
asupra stărilor afective şi poate învinge un afect greşit. Această teză se 
regăseşte în Scrisoarea către Menoikeus. Pe de altă parte, Epicur condiţiona 
„înţelepciunea" de starea fizică şi de educaţia primită de copilul care creşte 
în medii sociale diferite ca habitat şi dezvoltare. Se face astfel o legătură 
directă între apariţia „înţelepţilor" şi evoluţia societăţii în care trăiesc. 

34. Vezi mai sus nota 70 la „Scrisoarea către Herodot". 

35. Vezi mai sus nota 16. Aici este citat ridul unei alte lucrări a lui 
Diogencs din Tars. 

36. Aceste lucrări sunt menţionate în lista operelor lui Epicur întocmită 
de Diogencs Laertius în „Biografia" filosofului. Vcz\ ed. cit., X, 27, pp. 
470—471. 

37. Ihidem X, 28. Peri bion înseamnă aici Despre felurile de viaţă. 

38. Stoicii erau de o altă părere. Urmează unele consideraţii despre 
comportarea morală, iarăşi în contradicţie cu stoicismul. Pentru stoici, 
greşelile neintenţionate erau la fel de grave ca şi cele fecutc cu bună ştiinţă. 
In morala stoică greşeala voluntară (hekon hamartanein) este rezultatul 
unei pervertiri a simţului moral, al dorinţei de a face rău, „din plăcere". 
Această problemă a preocupat în foarte marc măsură pe gânditorii greci şi 
a fost conexată cu „pedeapsa divină" (ate) care urmează implacabil greşeala 
voluntară. In tragedia greacă întâlnim totuşi personaje de mare nobleţe 
sufletească, cum ar fi Promctcu sau Antigona, care „greşesc" din propria 
lor voinţă pentru a înfrunta tirania şi constrângerea. In astfel de cazuri 
greşeala voluntară devine pozitivă, exemplu de jertfe de sine în numele 
dreptăţii. 

„Epicur îl salută pe Menoikeus ccl . 

XXVII [122] Nici în tinereţe nu trebuie cineva să ezite de a se 
ocupa de filosofic şi nici când ajunge la bătrâneţe să se plictisească 
de a filosof a, căci nici o vârstă nu-i prea timpurie sau prea târzie 
pentru sănătatea sufletului 2 . Cel ce spune că timpul pentru studiul 
filosofiei n-a sosit încă sau că a şi trecut este asemenea unuia care ar 
spune că timpul fericirii n-a sosit încă sau că s-a şi dus. De aceea, 
amândoi, tânărul şi bătrânul, trebuie să caute înţelepciunea, ulti¬ 
mul, pentru ca, înaintând în vârstă, să se simtă tânăr prin lipsa de 
teamă faţă de cele ce vor veni, datorită amintirii celor trecute, iar 
primul, ca să fie totodată şi tânăr şi bătrân. Se cuvine, aşadar, să ne 
îndeletnicim cu lucruri care ne procură fericirea. Dacă o dobândim, 
avem tot ce ne trebuie, iar dacă ne lipseşte, toate acţiunile noastre 
să se îndrepte spre obţinerea ei. 

[123] Să faci neîncetat acele lucruri despre care ţi-am vorbit şi 
să te îndeletniceşti cu ele, socotindu-lc condiţia unei vieţi fericite. 
Mai presus de toate, să crezi că divinitatea este o entitate nemuri¬ 
toare şi fericită, în conformitate cu ideea globală pe care o au 
majoritatea oamenilor despre ceea ce este. Nu trebuie să afirmi 
nimic despre divinitate contrar nemuririi sau în dezacord cu feri¬ 
cirea. Trebuie să crezi despre ea orice poate să-i păstreze 


* Text preluat din volumul Diogenes Laertius, Despre vieţile ţi doctrinele filo¬ 
zofilor, ed. cit ., traducere de Constantin Ralvnuş, pp. 497—501. 

mulţumirea, îmbinată cu nemurirea. Zeii există cu adevărat şi 
cunoaşterea lor este evidentă 3 , dar ci nu sunt aşa cum crede gloata 
care nu se mulţumeşte cu noţiunile pe care le are despre zeii adoraţi 
de mulţime, ci acela care ia drept bune părerile mulţimii despre zei. 
[124]. Cele ce spun oamenii despre zei nu sunt anticipaţii ci false 
prezumţii ; aşa lămuresc ei faptul că celor ticăloşi le vin cele mai 
mari rele din mânia zeilor, iar celor buni, cele mai mari fericiri. Sunt 
convinşi că zeii sunt mereu stăpâniţi de propriile lor calităţi şi că nu 
le plac oamenii la fel cu ei, respingând, ca străin, tot ceea ce nu se 
potriveşte cu felul lor de a fi. 

Obişnuieşte-te să crezi că moartea nu arc nici o legătură cu noi 
oamenii, căci orice bine şi orice rău se află în senzaţie, iar moartea 
este privaţiunea de senzaţie ; în consecinţă, o justă înţelegere a fap¬ 
tului că moartea nu are nici o legătură cu noi face să fie plăcută 
ideea că viaţa are un sfârşit. Acest lucru se îndeplineşte acordând 
vieţii nu un timp nelimitat, ci suprimând năzuinţa către nemurire 4 . 

[125] Intr-adevăr, viaţa nu înspăimântă pe acela care a înţeles 
temeinic că nimic înspăimântător nu este legat de sfârşitul vieţii. De 
aceea, nebun este cel care spune că se teme de moarte, nu fiindcă 
va suferi, când moartea vine, ci din cauză că suferă în aşteptarea ei 5 . 
Ceea ce nu ne aduce nici un rău, odată sosit, produce numai o 
suferinţă lipsită de temei, prin aşteptare. Moartea, cel mai 
înfricoşător dintre rele, nu are nici o legătură cu noi, dat fiind că 
atâta vreme cât existăm, moartea nu există, iar când vine, noi nu 
mai existăm. Nu are deci legătură nici cu cel viu, nici cu cel mort. 
Pentru cel viu nu există încă, iar cel mort nu mai există el 6 . 
Majoritatea oamenilor însă se tem de moarte ca de cel mai mare 
dintre toate relele şi, alteori, o aleg ca un refugiu faţă de relele din 
viaţă. [126] Omul înţelept nu cerc neapărat să-şi trăiască viaţa, nici 

nu se teme de încetarea el Nu-i este silă de a trăi şi nici nu socoteşte 

a 

încetarea vieţii ca un rău. întocmai cum oamenii nu caută hrana cea 
mai abundentă, ci cea mai gustoasă, tot aşa înţeleptul caută să se 
bucure de timpul cel mai plăcut şi nu de cel mai lung. Iar acel care 
îi îndeamnă pe cei tineri să trăiască bine iar pe bătrâni să sfârşească 
bine este lipsit de minte, nu numai din pricină că viaţa este îmbi¬ 
etoare, ci şi pentru că face obiectul uneia şi aceleiaşi preocupări ; să 

trăieşti cum se cuvine şi să mori cum se cuvine. Mai rău încă 
gândeşte acela care afirmă c-ar fi fost mai bine să nu ne fi născut şi, 
odată născuţi, să trecem cât mai degrabă prin porţile lui Hades 7 . 
[127] Dacă, într-adevăr, un asemenea om este convins de ceea ce 
spune, de ce nu părăseşte viaţa? I-ar fi uşor să facă acest lucru dacă 
ar fi convins de ceea ce crede. Dacă ia totul în derâdere, vorbele lui 
sunt nesăbuite, în lucruri care nu admit aşa ceva. Trebuie deci să ne 
amintim că ceea ce ne va aduce viitorul nu ne aparţine, dar nici nu 
este cu totul străin de noi. Nu trebuie să ne bizuim cu totul pe cele 
ce vor veni, ca pe ceva ce este implacabil, dar nici să nădăjduim, în 
ideea că nu se vor întâmpla 8 . 


* 

* * 


Să ne gândim mai bine că unele dorinţe sunt fireşti, iar altele lip¬ 
site de temei : dintre cele mai fireşti unele sunt necesare, altele 
numai fireşti. Dintre cele necesare unele ne aduc fericirea, altele 
sunt binefăcătoare trupului iar altele traiului de toate zilele 9 . [128] 
Cunoaşterea temeinică a acestor lucruri poate să raporteze orice 
preferinţă şi aversiune la asigurarea stării de sănătate a trupului şi a 
liniştii spirituale. Acesta este de fapt scopul unei vieţi fericite. Intr- 
adevăr, prin toate acţiunile noastTe urmărim să fim eliberaţi de 
suferinţă şi de frică. După ce am atins acest ţel, furtuna sufletească 
este potolită, iar omul respectiv nu mai are nevoie să umble după 
ceea ce-i lipseşte, nici să caute altceva prin care să dobândească feri¬ 
cirea trupului şi a sufletului. Simţim nevoia plăcerii în absenţa ei, 
sau când vine durerea. Dar, când durerea nu apare, nu mai resimţim 
nici nevoia plăcerii. Prin urmare, noi numim plăcerea începutul şi 
ţelul unei vieţi fericite. 

[129] Prin urmare, constatăm că plăcerea este cel dintâi bun al 
nostru, care ne este propriu. O luăm drept punct de plecare al 
fiecărei preferinţe şi al fiecărei aversiuni şi ne întoarcem spre ea 
apreciind orice bun cu ajutorul afectelor noastre, luate drept cri¬ 
terii 10 . Deoarece plăcerea este primul dintre bunurile înnăscute, de 
aceea nu trebuie să alegem orice fel de plăcere, ci adesea să 

renunţăm la multe, când din ele decurge pentru noi o neplăcere şi 
mai mare. De multe ori considerăm unele suferinţe preferabile 
plăcerilor, dacă suportarea îndelungată a unor chinuri aduce în cele 
din urmă o plăcere sporită. De aceea, nu orice fel de plăcere este de 
ales, întocmai după cum nu toate sau orice suferinţă este un rău. 
Prin urmare, nu orice suferinţă se cuvine întotdeauna evitată. [130] 
Toate aceste lucruri trebuie judecate cu măsură 11 , comparându-le 
unele cu altele şi ţinând seama de avantaje şi de dezavantaje. In anu¬ 
mite împrejurări, tratăm binele ca pe un rău şi, dimpotrivă, răul ca 
pe un bine. In acelaşi fel considerăm drept un mare bine indepen¬ 
denţa 12 faţă de lucrurile din exterior, nu numaidecât ca să ne 
mulţumim cu puţin, în toate împrejurările, ci ca să ne mulţumim 
cu puţin, dacă nu avem mai mult. Bine este să fim pe deplin con¬ 
vinşi că de abundenţă se desfată cei care au cea mai puţină nevoie 
de ea. Că orice este firesc se procură uşor şi numai ceea ce este lip¬ 
sit de o valoare reală este greu de procurat. O mâncare simplă ne 
aduce tot atâta plăcere cât şi una scumpă de îndată ce suf erinţa lip¬ 
sei [de hrană] a fost înlăturată. [131] Pâinea şi apa dau cea mai 
înaltă satisfacţie posibilă dacă sunt dăruite celui care duce lipsa lor. 
Iată de ce, a te obişnui cu o mâncare simplă şi ieftină îndeplineşte 
tot ceea ce este necesar pentru sănătate, dă putinţă omului să facă 
faţă fără greutate la necesităţile vieţii, îl dispune când uneori se află 
în faţa unui mese bogate şi îl face să nu se mai teamă de loviturile 
soartei. 


# 

# * 


Atunci când spunem că plăcerea este scopul vieţii nu înţelegem 
plăcerile vicioşilor, nici cele ce constau din desfătări senzuale, cum 
socotesc unii, fie din neştiinţă, nepricepere, fie din înţelegere 
greşită. Prin plăcere înţelegem absenţa suferinţei din corp şi a tul¬ 
burării din suflet. [132] Nu succesiunea neîntreruptă de chefuri şi 
orgii, nu dragostea senzuală cu băieţi şi femei, nu desfătarea cu un 
peşte bun sau cu alte delicatese ale unei mese bogate fac viaţa 
plăcută, ci judecata sobră, căutarea motivelor fiecărei opţiuni sau 

respingeri, ca şi alungarea acelor păreri prin care cele mai mari tul¬ 
burări pun stăpânire pe suflet. Dintre toate acestea, primul şi cel 
mai mare bun este înţelepciunea 13 . De aceea, înţelepciunea este un 
lucru mai de preţ chiar decât filosofia ; din ea izvorăsc toate cele¬ 
lalte virtuţi, căci ea ne învaţă că nu putem duce o viaţă mulţumi¬ 
toare dacă nu-i şi înţeleaptă, cumsecade şi dreaptă ; şi nici să ducem 
o viaţă înţeleaptă, cumsecade şi dreaptă care să nu fie o viaţă 
plăcută, deoarece virtuţile merg mână în mână cu desfătarea, iar 
viaţa plăcută nu poate fi despărţită de virtuţi. 

[133] Atunci, după părerea ta, cine este superior unui astfel de 
om, care are păreri pioase despre zei şi care totuşi este eliberat de 
frica morţii, care a studiat cu sârguinţă scopul fixat de natură şi 
înţelege cât de uşor poate fi îndeplinită şi dobândită limita 
lucrurilor bune sau cât de scurte sunt durata şi chinurile lucrurilor 
rele? „Destinul 61 , pe care unii îl înfăţişează ca atotstăpânitor, el îl ia 
în râs, afirmând mai degrabă că unele lucruri se întâmplă din „nece¬ 
sitate" 14 , altele prin ocazie, altele prin propria noastră acţiune. 
Intr-adevăr, el vede că „necesitatea" distruge responsabilitatea şi că 
norocul este nestatornic 15 , în timp ce propriile noastre acţiuni sunt 
libere de stăpân şi numai de ele sunt legate, în mod firesc, lauda şi 
dezaprobarea. [134]. Mai bine ar fi să acceptăm legendele despre 
zei decât să ne plecăm sub jugul „destinului", cum vor filosofii na- 
turalişti. Mitul prezintă speranţa deşartă că ne putem salva, dacă 
cinstim zeii. „Necesitatea" admisă de naturalişti este surdă la orice 
rugăciuni. Epicur nu susţine că norocul este un zeu, cum crede 
mulţimea, fiindcă în faptele unui zeu nu există neorânduială ; nici 
că norocul este o cauză, chiar dacă nesigură, deoarece crede că 
oamenilor nu le este dat binele sau răul de către „noroc", în vederea 
unui vieţi fericite, ci că „norocul" este doar punctul de plecare a 
unor mari mulţumiri sau al unor mari dureri. 

[135] Epicur crede că nenorocirea unui înţelept este mai de preţ 
decât prosperitatea unui nebun. Pe scurt, este de preferat ca o 
acţiune temeinic judecată să nu-şi datoreze izbânda doar norocului. 
Zi şi noapte, deprinde-te cu aceste precepte şi cu altele de acest fel, 
fie că eşti singur, fie însoţit de cineva care îţi seamănă. Niciodată 
atunci, fie că eşti treaz, fie că visezi, nu vei mai fi tulburat şi vei trăi 

ca un om printre oameni ; omul, trăind în mijlocul fericirilor 
nemuritoare, pierde orice asemănare cu ceea ce este muritor. 

Epicur respinge orice fel de prevestire, atât în celelalte scrieri ale 
sale, cât şi în Micul rezumat şi spune : „prezicerea viitorului este lip¬ 
sită de orice sens, iar dacă ar fi întemeiată, trebuie socotit că cele ce 
se întâmplă n-au nici o legătură directă cu noi. 

Iată deci părerile sale asupra celor referitoare la viaţă. Despre 
toate acestea s-a vorbit mai amănunţit în altă parte". 




NOTE ŞI COMENTARII 


1. Discipol necunoscut. Traducătorul, urmând de astă dată aranjamen¬ 
tul paragrafelor propuse de Ettore Bignonc (ed. cit la Bibliografie), dis¬ 
pune finele paragrafului 120 ca o intercalare în paragraful 121. Ultimele 
rânduri din § 121 devin astfel un anunţ al temelor tratate în Scrisoarea către 
Metioikeus care începe printr-un elogiu al „înţelepciunii* ( sophia), condiţia 
fericirii. 

2. Filosofia, ca mijloc de vindecare a traumelor sufleteşti, este o idee 
preluată de la Democrit. Se regăseşte în doctrina stoică şi a devenit 
emblematică în perioada elenistică şi în cea romană. Vezi „Studiul 
Introductiv*, despre Alaximele fundamentale atribuite lui Epicur. 

3. Această opinie este exprimată şi în Scrisoarea către Herodot , unde se 
face distincţia între „evident* şi „obscur*. Vezi nota 11 la această Scrisoare. 
Cunoaşterea zeilor este „evidentă* deoarece, după Epicur, în calitatea lor 
de locuitori ai metacosmosului, şi ei trimit mulaje (imagini) către pămân¬ 
teni, care îi reproduc întocmai. Zeii nu sunt supuşi pierderilor sau dis¬ 
trugerilor. Ei sunt eterni, fiecare cu atributele lor. Sistemul epicureic privi¬ 
tor la divinitate este aşadar în totală contradicţie cu cel platonician. Nu 
există nici o „participare* a divinului la ceea ce este uman, nici o imixtiune 
în bine sau în rău, aşa cum susţinea mitologia greacă. „Forma* înfăţişării 
zeilor, cunoscută prin mulajele alcătuite din atomi extrem de fini, este de o 
frumuseţe desăvârşită. Nu este nevoie de jertfe şi de rugăciuni înălţate către 
zei. Cu atât mai puţin de consultarea oracolelor. Concluzia care se 
desprinde este aceea că Epicur nu era ateist, dar în mod curios despărţea 
categoric lumea zeilor de cea a oamenilor. Problema „formei* unei 
divinităţi a constituit o marc controversă în lumea antichităţii greceşti, în 
care „formele* animaliere de zei erau contestate. Despre concepţiile theiste 
ale lui Epicur, vezi Cicero, De natura deorum , îndeosebi I, 42—54. O altă 
latură a doctrinei epicureice despre zei este aceea că divinităţile nu intervin 

cu nimic în pedepsirea crimelor, concepţie cu totul opusă celei despre 
„pedeapsa divină", indiferent de la care divinitate survine. Imanenţa pedep¬ 
sei divine nu există. Subiectul a fost pe larg dezbătut de Wilhclm Schmidt 
într-un studiu publicat în „Rhcinischcs Muscum“, 1951, nr. 94, p. 97 şi 
urm., şi în articolul Epicur din „Reallexicon fur Antike und Christcntum“, 
voi. V Stuttgart, 1962, 681 şi urm. învăţatul german este de părere că 
această excludere a influenţei divinităţilor asupra comportamentului şi a 
soaitei oamenilor deschide drum liber pentru ceea ce Epicur numea 
„alegerea voluntară" a răului şi a binelui, în lumina cunoaşterii 
consecinţelor. Cu alte cuvinte, în materie de etică Epicur înlocuia imanenţa 
pedepsei divine şi forţa destinului prin forţa „cunoaşterii" adevărului şi 
prin opţiunea pentru „bine". în această privinţă, vezi Lucrctius, DRN, V, 
1160—1195, despre originea religiilor ; 1196—1217, despre „fiinţa" şi 
„forma" zeilor ; 1218—1241, despre teama de zei. 

4. A. Frenkian, în comentariul său la această „Scrisoare", cd. cit p. 498, 
nota 451 consideră pasajul ca o replică la cele susţinute de Platon în dia¬ 
logul Phaidon , în materie de pregătire pentru moarte. Iată acest pasaj : 
„SOCRATE : — Aşadar, consideri că, în general, filosoful nu se preocupă 
de ale trupului ci că, atât cât îi stă în putinţă, rămâne departe de ele, îndrep- 
tându-şi gândul numai către suflet? SIMMIAS : — întocmai. SOCRATE : 
— Atunci, chiar din aceste prime exemple nu este limpede că filosoful caută 
să îşi detaşeze cât mai mult sufletul de tovărăşia trupului ? SIMMIAS : — 
Aşa reiese. SOCRATE : — Şi atunci, nu c aşa, Simmias, ce să creadă 
oamenii cei mulţi ? Că acela care nu găseşte nici o plăcere în asemenea 
lucruri şi nu se împărtăşeşte din ele nu este vrednic să trăiască, că cel căruia 
nu-i pasă câtuşi de puţin de plăcerile datorate trupului năzuieşte către 
moarte? SIMMIAS : - Ce spui tu este perfect adevărat". (Traducere de 
Petru Crcţia, în Platon, Opere , IV Editura Ştiinţifică şi Enciclopedică, 
1983, p. 61, paragrafele 64 E — 65 A) ; vezi în continuare 66 B — 66 A- 
B monologul lui Socratc despre relaţia dintre trup şi suflet, în care susţine 
teza că „dorinţele trupeşti" ( epithymiai ) sunt sursa tuturor nenorocirilor. 

5. De completat : „în aşteptarea celor ce pot surveni după moarte", în 
conformitate cu preceptele religiilor mistice şi cu imaginaţia mitologizantă, 
aşa cum demonstrează Epicur în lucrările sale despre cultură şi civilizaţie, 
norme diferite după habitat şi rasă umană. 

6. Dicton reprezentativ pentru întreaga concepţie filosofică a lui 
Epicur. 

7. Citat din poemele elegiace ale lui Thcognis din Mcgara, adresate 
tânărului Kymos, w. 425—427. Este cugetarea unui om descurajat, care 
pierduse totul în cursul luptelor civile pentru stăpânirea Cetăţii, înfruntare 




NOTE ŞI COMENTARII 


91 


între partida aristocraţilor şi cei care luptau să-i răstoarne de la conducere 
(sec. VI î. Hr.). Citatul anterior : „să trăieşti cum se cuvine şi să mori cum 
se cuvine 44 este însăşi tema fundamentală a dialogului platonician Phaidon , 
pe care Epicur îl avea în vedere când scria aceste rânduri, cu evident carac¬ 
ter polemic. Interpretarea este însă maliţioasă, căci pentru Platon „a nu fi 
născut“ nu înseamnă „a nu trece în fiinţă 14 , deci din punct de vedere onto¬ 
logic a rămâne în lumea „formelor" (eide). 

8. Cele scrise aici despre viitor reprezintă o încercare de a se arăta fal¬ 
sitatea oracolelor şi a prezicerilor care dominau viaţa spirituală a oamenilor 
din vremea lui Epicur. ,Viitorul", susţinea Epicur, depinde în marc măsură 
de chibzuinţă şi de voinţa individului în a-şi fauri un rost în viaţă. 
„Accidentele" care survin nu sunt în nici un caz hotărâte de „Soartă". 
Unele pot fi previzibile, în funcţie de risc. Această nouă direcţie polemică, 
de astă dată îndreptată împotriva stoicilor, se bizuia, cum s-a arătat mai 
sps, la nota 3, pe deplina libertate a omului de a-şi fâuri cursul vieţii. 

9. Se trece acum la o discuţie despre „dorinţe" (i tpithymiai ), dintre care 
cele „fireşti" aduc bucurie şi plăcere când sunt normal satisfăcute. Epicur 
împărţea „dorinţele" în trei categorii : 1. fireşti şi necesare ; 2. fireşti, dar 
nu şi necesare ; 3. nici fireşti, nici necesare. 

10. în gr. hoskanoni : „drept criteriu". Iată ce spune Diogencs Lacrtius 
despre Canonica lui Epicur : „In Canon Epicur afirmă că senzaţiile, anti¬ 
cipaţiile şi afectele noastre sunt criterii ale adevărului" (op. cit.> Epicur, X, 
20, 31, trad. C. Balmuş). A introduce afectele (pathe) în categoriile sta¬ 
bilirii criteriilor despre adevăr este într-adevăr o concepţie total opusă 
tezelor susţinute de Socratc în Phaidon. 

11. „Cu măsură", symmetresis , ceea ce revine a spune „apreciere prin 
măsurătoare". Capacitatea de a-ţi măsura plăcerile este una din principalele 
condiţii impuse de Epicur în dobândirea fericirii. Detractorii doctrinei 
n-au ţinut scama de această normă, confundând în mod răuvoitor epieu- 
reismul ai hedonismul, strălucit reprezentat de doctrina lui Aristip din 
Cyrcnc. Dar iată, în continuare, după încheierea textului Scrisorii către 
Menoikeus y ce serie Diogencs Laertius : „Epicur se deosebeşte de cirenaici 
şi prin faptul că aceştia susţin că durerile corporale sunt mai rele decât cele 
psihice ; iată de ce răufăcătorii sunt supuşi la pedepse corporale ; Epicur, 
în schimb, susţine că suferinţele sufleteşti sunt mai dureroase ; oricum, 
carnea îndură numai loviturile prezentului, mintea însă pe acelea ale trecu¬ 
tului, prezentului şi viitorului. Tot în felul acesta, susţine el, plăcerile sufle¬ 
teşti sunt mai mari. Ca dovadă că plăcerea este scopul vieţii, el evocă fap¬ 
tul că orice vietate, de îndată ce se naşte, îmbrăţişează plăcerea şi respinge 
durerea. Acest lucru îl face de la natură, fără să raţioneze" (XXX, 137). 

12. în gr. autarkcia , un termen aparţinând vocabularului politic şi eco¬ 
nomic, cu sensul de „independenţă". Aici, cu sensul de independenţă faţă 
de tot ccca ce se află „în afara" subiectului, independenţă de lucruri care 
pot tenta, dar nu sunt indispensabile. Acest mod de a înţelege „indepen¬ 
denţa" nu trebuie confundat cu „indiferenţa" Este doar una din condiţiile 
ataraxiei , „liniştea sufletească". Rândurile care urmează dezvoltă ideea 
într-o manieră convingătoare. 

13. In gr. phronesis, înţelepciunea", una din cele mai preţioase virtuţi; 
după Epicur, este o atitudine practică, prin care sc evită greşelile (teză în 
conformitate cu gândirea aristotelică) ; în consecinţă, liniştea sufletească 
nu este tulburată. 

14. Necesitatea este polul opus al liberului arbitru. De aceea, noţiunea 
nu intră în vederile lui Epicur. Contrar acestei păreri, stoicii susţineau doc¬ 
trina determinismului. După învăţătura lor, singur Logos-\A nu este supus 
acestei forţe care hotărăşte soarta oamenilor. Despre relaţia pe care Epicur 
o stabilea între „căderea liberă" a atomului şi „libera voinţă" a oamenilor, 
în Scrisori nu se găseşte nici un cuvânt, nici o aluzie. 

15. Traducătorul foloseşte termenul „noroc" pentru gr. tychc. Tyche arc 
însă multe alte conotaţii. în primul rând, poate însemna şi întâmplarea", 
nu are nimic de a face cu raţiunea omenească, care hotărăşte comporta¬ 
mentul până într-acolo, susţine Epicur, încât „nenorocirea" unui înţelept 
este de preferat „prosperităţii" unui descreierat (XXVII, 135). 




ANEXĂ 


Antologie de texte doxografice 
despre Democrit şi Epicur* 

1 

Diogenes Laerdus, Epicur în Despre vieţile ţi doctrinele filozofilor ; 
X, 2 : „[Epicur] susţine că a început să studieze filosofia la vârsta de 
paisprezece ani. Apollodoros, epicureicul, în prima carte a lucrării 
sale Viaţa lui Epicur confirmă că interesul lui Epicur faţă de filosofie 
s-a născut din dispreţ faţă de profesorii săi care nu erau în stare 
să-i explice ce înseamnă «chaosul» la Hesiod... După spusele lui 
Hermippos, [Fragmenta Historicorum Graecorum , III, 40], Epicur a 
fost mai întâi profesor într-o şcoală şi abia mai târziu, dând întâm¬ 
plător peste operele lui Democrit, s-a simţit atras spre studiul 
filosofiei*. Op. cit., pp. 433—434. 

2 

Plutarh,^4rfr. Colot ., 3, p. 1108 : ,yrcme îndelungată Epicur 
s-a proclamat a fi discipol al lui Democrit. Printre alţii, aşa 
mărturiseşte şi Leonteus, unul din cei mai de seamă discipoli ai lui 
Epicur, într-o „Scrisoare* adresaţi lui Lykophron. El spune că 
Democrit a fost preţuit de Epicur deoarece acesta a atacat pentru 
prima oară problema „cunoaşterii adevărului* ( orthe ). Epicur şi-a 
însuşit în totalitate învăţătura lui Democrit, argumentând că 


* Extrase din volumul Filosofia greaca până la Platoti ; Democrit , voi. II, 
1, Editura Ştiinţifică şi Enciclopedică, 1984, pp. 409—484. Traducere de 
A. Piatkowsld. 

Democrit cel dintâi s-a dedat trup şi suflet cercetărilor despre prin¬ 
cipiile primordiale din natură. Şi Metrodoros, la rândul său, în 
lucrarea Despre filosofic susţine că dacă Democrit nu l-ar fi precedat, 
Epicur n-ar fi ajuns niciodată să fie filosof". Cf. Diogencs Laertius, 
X, 8. Op. cit., p. 434. 


3 

Strabon, Geografia, XVI, (757) : Dacă ar fi să-i credem pe dis¬ 
cipolii lui Poseidonios, vechea învăţătură despre atomi aparţine 
unui bărbat din Sidon, şi anume Mochos, care a trăit înainte de 
evenimentele de la Troia. Sextus Empiricus, Adv. Math ., IX, (363) : 
Democrit şi Epicur susţin că elementele primare au fost atomii, 
afară dacă n-ar trebui să considerăm această învăţătură mult mai 
veche şi să dăm crezare stoicului Poseidonios care susţine că ea a 
fost introdusă de un anume Moschos, de origine feniciană. Diogencs 
Laertius, op. cit., „Introducere", 1 : „După anumiţi istorici, cer¬ 
cetarea filosofică şi-ar avea începutul în gândirea filosofică a bar¬ 
barilor... Mochos a fost fenician, ZamoJxis, trac, iar Atlas, libian". 
Op. cit., p. 434. 


4 

Cicero, De natura deorum, I, 26, 73 : „Ce oare se găseşte în 
Physika lui Epicur care să nu fi fost preluat de la Democrit ? Căci, 
chiar dacă a fâcut unele modificări, ca aceea pe care am discutat-o 
ceva mai sus, privitoare la devierea atomilor, totuşi cele mai multe 
din aserţiunile lui sunt identice cu cele ale lui Democrit când este 
vorba despre atomi, vid, mulaje, spaţiul infinit, numărul de 
necuprins al lumilor, naşterea şi pieirea lor, aproape tot ce cuprinde 
doctrina despre natură" Op. cit., p. 433. 

Diogenes din Oinoanda, Frag. 32, 3, ed. Chilton : „Dacă cine¬ 
va bizuindu-se pe doctrina lui Democrit ar afirma că atomii din 
cauza coliziunii lor nu posedă nici un fel de mişcare liberă şi, în 
consecinţă, toate câte sunt privite de jos ( enerthen ) par să se mişte 

printr-o anumită necesitate, îi vom răspunde : „oare nu ştii, indife¬ 
rent cine eşti tu, că şi atomii au o anumită mişcare liberă pe care nu 
Democrit a descoperit-o ci abia Epicur, mişcare cu o anumită forţă 
de deviere după cum reiese şi din observarea fenomenelor percep¬ 
tibilei Op. cit., p. 433. 


5 

Aetius, I, 3, 18 (Diels 285) : „Democrit admite numai două 
atribute ale atomilor : mărimea şi configuraţia ; Epicur a adăugat 
pentru prima oară un al treilea : greutatea. El admite că orice corp 
este pus neapărat în mişcare prin forţa greutăţii ce o are“ ; 12, 5 : 
„Democrit susţine că primele corpuri (somata), atomii compacţi (ta 
nasta ), nu au greutate. Ei se mişcă în vid datorită forţei rezultate 
din ciocnirea reciprocă. [Mai susţinea] că este cu putinţă ca atomul 
să fie întocmai ca Universul (kosmiala). Cicero, De fato, 20, 46 : 
„Epicur este de părere că atomul se abate de la direcţia ce-o 
urmează. Prima întrebare care se pune este : de ce? După 
Democrit, atomii nu posedă o forţă de a se mişca spontan, ci doar 
puterea unui impuls pe care el îl numeşte „lovitură" (plaga ) ; după 
tine însă, Epicur, dimpotrivă, cauza mişcării este ponderea (gravi - 
tas) şi greutatea (pondus)“. Simplicius, Physika, 42, 10 : „Democrit 
susţine că atomii prin natura lor sunt imuabili. Ei se mişcă numai 
în urma unei «lovituri» (pUge)“. Op. cit., p. 430. 

6 

Dionysios, la Eusebios, Pracp. Evang., Xiy 23, 2, 3 : „Cei care 
admit existenţa atomilor sub forma unor corpuri extrem de mici, 
indestructibile, în număr nesfârşit, precum şi existenţa unui spaţiu 
gol, nelimitat ca întindere, susţin că aceşti atomi se mişcă în vid la 
întâmplare, ciocnindu-se unii cu alţii cuin se nimereşte datorită 
impulsului necontrolat prin care se deplasează (rhystm). Având o 
configuraţie diferită, atomii se agregă unii cu alţii, intrând intr-un 
strâns contact şi astfel se săvârşeşte apariţia unei huni, a celor ce se 
află în lume, mai mult încă, a unor lumi infinite ca număr. Epicur 

şi Democrit sunt adepţii acestei doctrine. Singura deosebire dintre 
învăţăturile lor constă în faptul că Epicur susţine că toţi atomii sunt 
de o extremă micime şi, din această cauză, imperceptibili. Democrit 
însă admite şi existenţa unor atomi foarte mari. Că există atomi 
sunt de acord amândoi şi îi numesc astfel din cauza masei lor solide 
care nu poate fi divizată. Cf. Epicur, Scrisoarea către Herodot , 55. 
Op. cit., p. 428. 


7 

Simplicius, De caelo , 569, 5 : „Discipolii lui Democrit şi, mai 
târziu, Epicur susţin că toţi atomii care au aceeaşi natură au greu¬ 
tate. Datorită acestui fapt însă, şi anume că unii atomi fiind mai 
grei se îngrămădesc, cei mai uşori sunt puternic izbiţi de aceştia în 
căderea lor şi proiectaţi în sus [cf. Leucippos, Frag. A 24 Diels]. 
După părerea acestor filosofi, aşa stau lucrurile" ; 712, 27 : 
„Discipolii lui Democrit cred că toate au o anumită greutate ; ca 
urmare a acestei constatări ei consideră că focul, deoarece are o 
greutate mult mai mică, este proiectat în sus prin presiunea cle¬ 
mentelor pe care le-a înglobat mai înainte. De aceea pare a fi mai 
uşor. Aceiaşi filosofi sunt aşadar convinşi că numai „greul" (td baty) 
este cauza căderii". Cf. Epicur, Scrisoarea către Herodot, 61. Op. cit., 
p. 437. 

8 

Aristotel , De gen. et corr., I, 7, 323, B 10 : „Democrit, contrar 
altor filosofi, a vorbit în felul său despre «acţionare» ( epibole) şi 
despre «suportarea» acţiunii (pathoos ), «afectarea». El susţine că 
«acţionarea» şi «afectarea» sunt unul şi acelaşi lucru, adică de 
aceeaşi natură. Căci ar fi imposibil ca lucruri diferite, şi anume 
heterogene, să provoace «suferinţe» (pathe), adică afectări". Cf. 
Notele 3 şi 5 la Scrisoarea către Herodot. Op. cit., p. 438. 

9 

Plutarh, Quaest. conv., VIII, 10, 2 (735 A) : „Mulajele nu 
posedă numai în forma lor asemănări izbitoare cu acel corp din care 

s-au desprins, după cum susţine Epicur [frag. 326 Us. I], care până 
la acest punct îl urmează pe Democrit, ca apoi să părăsească teza 
înaintaşului său, ci preiau câte ceva şi din mişcările sufletului, din 
hotărârile fiecărui om, mai mult chiar, preiau câte ceva şi din 
trăsăturile de caracter şi din pasiuni ; prin urmare, se precipită 
odată cu ele şi încep să vorbească ca fiinţe care posedă viaţă, să 
împărtăşească receptorilor părerile, consideraţiile şi dorinţele acelo¬ 
ra de la care provin în cazul că păstrează în actul pătrunderii lor 
fidelitate integrală în reflectarea puternică a imaginilor. Lucrul aces¬ 
ta se petrece lin şi repede prin aerul liniştit* Op. cit ., p. 443. 

10 

Cicero, De deorum natura , I, 12, 29 ; 43, 120 : „Mi se pare că 
însuşi Democrit, un om deosebit între oamenii de seamă, din ale 
cărui izvoare îşi udă Epicur grădinile sale, şovăie când vorbeşte 
despre natura zeilor. Ba chiar crede că simulacrele de ordin divin 
(imagines) se găsesc pretutindeni în lumea reală. Când se referă la 
principiile (atomii) intelectului, răspândite în aceeaşi lume, numin- 
du-le „divinităţi*, când la simulacre însufleţite ( animantes) care 
obişnuiesc să ne aducă binele sau răul, când la un fel de simulacre 
atât de imense încât cuprind din exterior lumea în totalitatea ei*. 
Op. cit., p. 441. 


11 

Lactantius, Inst. Div., I, 2, Despre natura primordială : „Oare 
providenţa să fi diriguit toate lucrurile sau ele s-au alcătuit la întâm¬ 
plare şi tot aşa se dezvoltă > Autorul acestei din urmă opinii este 
Democrit, susţinut de Epicur*. Op. cit., p. 440. 

12 

Sextus Empiricus, Stromat. X, 181 : „pe cât se pare, trebuie să 
raportăm la filosofii naturii (physikoi ), adepţi ai doctrinei lui Epicur 
şi Democrit, această concepţie despre timp : este o reprezentare 

(phantasma) întocmai ca ziua şi noaptea". Cf. Epicur, Scrisoarea 
către Herodot, 72—73 şi nota 60 la această Scrisoare. Op. cit ., p. 441. 

13 

Cicero, Tuse., I, 34 : „Să presupunem că sufletul ar putea să 
moară întocmai ca şi trupul. Mai persistă cumva vreo durere sau, în 
general, vreo simţire în corp după moarte ? Nimeni, într-adevăr, nu 
susţine aşa ceva, chiar dacă Epicur pretinde că Democrit a crezut 
astfel [Frag. 17 Usener]. Discipolii lui Democrit neagă însă aceaslă 
afirmaţie". Op. cit ., p. 480 


14 

Aetius iy 7, 4 (Diels 393) : „Democrit şi Epicur consideră 
sufletul pieritor. Mai cred că împreună cu el piere şi corpul", iy 4, 
6 (Diels 390) : „Democrit şi Epicur sunt încredinţaţi că sufletul are 
două părţi : partea raţională îşi are sediul în torace ; cealaltă, lipsita 
de raţiune, este răspândită în toată constituţia corpului", iy 5, 1 
(Diels 391) : „Hippocratcs, Democrit şi Platon ( Tinutios , 60 C) 
sunt de părere că sediul raţiunii (to hegemonikori) se află în creier". 
Op. cit ., p. 452. 




GNOMOLOGIA EPICUREICĂ 


Foarte de timpuriu poeţii şi prozatorii greci, începând cu 
Homer, au introdus în scrierile lor maxime şi precepte, constituin- 
du-se astfel un preţios fond gnomologic, ulterior grupat în Culegeri 
denumite Antbologii (Florilegiu). Alcătuirea unei „Culegeri" se făcea 
după genurile literare, după tematică sau după formă. Datorită 
bogatului lor conţinut gnomologic, poemele homerice au devenit 
foarte de timpuriu cel mai căutat text gnomologic destinat să 
devină carte de învăţătură pentru tinerele generaţii 1 . Numeroasele 
papirusuri databile din sec. III—II î. Hr., găsite în Egipt, dovedesc 
viabilitatea acestui sistem de învăţământ. 

In secolele VI—V î. Hr., „Culegerile" de maxime şi sentinţe se 
înmulţesc, înfiripându-se astfel o literatură gnomologică a cărei 
tradiţie dăinuie până în epoca bizantină. în 1937, filologul german 
E. Ahrens s-a străduit să clasifice pe categorii „Culegerile" din anti¬ 
chitatea greacă 2 . Concluziile la care a ajuns sunt următoarele : 1. Gno- 
mele sunt inserate în contexte literare, cu conţinut etic, pentru a 
sublinia valoarea mesajului, cum este cazul gnomelor inserate în 
prima carte a Elegiilor poetului Theognis din Megara (sec. VI î. Hr.), 
considerat părintele elegiei gnomice ; 2. „Culegeri" independente, 
care cuprind grupări de gnome reprezentative pentru o anumită 
direcţie ctico-filosofică. Ca exemplu poate fi dată culegerea Versurile 
de aur , atr ibuite „Şcolii pitagoreice" ; 3. Gnome aparţinând unui 


1 Wcmcr Jaeger, Paideia^ Leipzig-Berlin, 1936, 63 şi urm. 

2 E. Ahrens, Gnomen in jpitchischcr Dichtung , Halle, 1937. 

singur autor, categorie ilustrată prin culegerea Dicta Catonis (în gr. 
Catonis Rhomaiougmmai) ; 4. Grupări de gnome destinate a ilus¬ 
tra lexical şi gramatical limba greacă, întocmite îndeosebi în perioa¬ 
da elenistico-romană. 

în perioada bizantină un mare succes de public l-au înregistrat 
,yersurile de aur" intitulate de obicei Meltssai , „Albine", traduse în 
slavonă şi în unele limbi slave, cu precădere în limba sârbă şi apoi 
în română. Una dintre cele mai cunoscute „Albine 11 este aceea a 
învăţatului Theodor Prodromos. în Evul Mediu, o „Culegere" 
asemănătoare, intitulată Fiore di Virtu , este opera călugărului bene¬ 
dictin Tomaso Gozzadini din Bologna, tradusă în greacă, în limbile 
slave şi în română. Colecţia italiană era îmbogăţită prin citate 
extrase din autorii clasici greci şi latini Pitagora, Esop, Platon, 
Aristotel, Cato, Cicero, Ovidius şi Scneca, nu însă şi Epicur. Tălmă¬ 
cirile româneşti, într-o savuroasă limbă arhaică, au fost într-atât de 
gustate de cititorii români, încât „filosofii" greci au intrat în patri¬ 
moniul cultural al Ţărilor Române alături de sfinţii şi martirii 
Bisericii Ortodoxe, aşa cum dovedesc frescele din nordul Moldovei, 
care împodobesc pereţii exteriori ai mănăstirilor din sec. al XV-lea, 
începând cu Voroneţ. 

Ceva mai târziu, prin mijlocirea profesorilor greci, în frunte cu 
Sevastos Kimenites, care au împânzit Academiile Domneşti de la 
Iaşi şi de la Bucureşti, asemenea culegeri au fost multiplicate pen¬ 
tru nevoile învăţământului superior în limba greacă din epoca 
fanariotă 3 . Cu acest prilej apar nu numai numeroase traduceri în 
limba română, dar şi încercări originale de a compune literatură 
sentenţioasă. Un model databil la începutul secolului al XVI-lea 
exista deja. Este vorba despre învăţaturile lui Nectgoe Basarab către 
fiul său, Theodosie, compuse în slavonă şi traduse ulterior în greacă 
şi în română. Lucrarea conţine două părţi distincte : prima este o 
„Culegere" propriu-zisă din literatura greacă gnomică ; a doua este 
o culegere de maxime cu caracter deosebit; învăţăturile destinate 

3 A. Piatkowski, Manuscritsgrecsgnomiques m Roumtmic , Annales de Toulouse, 
SN, VIII. 1972, 4. 

tânărului Principe Theodosie, care urma să aibă un rol politic în 
Ţara Românească, dezvăluie profundul ataşament al Voievodului 
Basarab faţă de pământul strămoşesc şi tradiţia ţării Substratul 
politic clasifică lucrarea printre încercările de a îmbina politica cu 
morala. 

O menţiune aparte se cuvine adusă şi adaptării în limba română 
a Maximebr orientale , culegere întocmită în sec. al XVIII-lea de 
Antoinc Galland, tipărită la Paris. Titlul românesc era Pilde 
filosoficefti. „Pildelor" li s-au adăugat Praccepta vivendi qtiae mono- 
sticha dicuntur , „Culegere" medievală (sec. XI—XII), tradusă şi în 
limba greacă, o nouă traducere a Mersurilor de aur", în limba 
română, Pseudo-Phocylides , Dicta Catonis şi altele. 


* 

* * 


In paralel cu asemenea Culegeţi de maxime , printre care se 
numără şi cele epicureice, apar primele tratate de etică, echivalente 
cu încercări de integrare şi sistematizare a preceptelor în cadrul 
unui sistem filosofic coerent. Ţelul general urmărit în asemenea 
tratate este „binele suprem", definit în mod variat, în conformitate 
cu vederile autorului despre relaţiile individului cu mediul ecologic 
şi social în care trăieşte. în Etica Nicotnahicd a lui Aristotel, în care 
omul este definit drept o „fiinţă socială prin natura lui", problemele 
erau tratate pe două coordonate : om-natură şi om-societate 4 . 
Orice aluzie la transcendent este eliminată. Problema prioritară în 
Etica epicureică este aceea a fericirii umane ( eudaimonia ), care, deşi 
porneşte de la actul de mulţumire sensitivă, nu poate fi extrapolată 
din aria virtuţilor. în teoria lui Epicur despre condiţionarea fericirii 
intervin în egală măsură factorul raţional şi cel voliţional. Orice act 
moral devine o sursă de fericire. 

4 Stella Petecd, „Datoria de a fi fericit". Introducere la Aristotel, Etica 
Nicomafrica, Bucureşti, 1989, p. VI. 

O vizibilă contingenţă între Etica aristotelică şi cea epicureică 
apare în paginile în care ambii filosofi tratează despre prietenie, cel 
mai de preţ factor în relaţiile sociale. Aristotel închină Cărţile a 
VII-a şi a VIII-a acestei singure probleme ; Epicur o atacă în 
Scrisoarea către Menoikeus şi în Maxime . O atenţie deosebită se 
cuvine să fie acordată şi Cărţii a X-a din Etica Nicomahica , care se 
ocupă de modul decent în obţinerea plăcerilor, adesea sursă de 
comparaţie cu Maximele epicureice, pe care le redăm mai jos în tra¬ 
ducerea lui C. Balniuş. Aceste Maxime , scrie Diogenes Laertius, 
încununează nu numai Biografia lui Epicur , echivalentă cu Cartea a 
X-a din Vieţile fi doctrinele filozofilor 5 , ci întreaga lucrare, „ca un 
suprem omagiu adus aceluia care a dovedit atâta înţelegere faţă de 
suferinţele umane". 


5 Op. cit ., p. 502. 




MAXIMELE FUNDAMENTALE* 


(X, 139) 1. Ceea ce este veşnic şi fericit nu are supărări, nici nu 
supără pe nimeni; nu este stăpânit de mânie, nici de simpatie, căci 
fiecare în parte presupune slăbiciune. [în alte lucrări <Epicur> 
spune că zeii sunt cunoscuţi numai prin raţiune. Unii există într-un 
număr oarecare. Alţii rezultă din natură prin emanarea continuă a 
simulacrelor care se concentrează într-un anumit loc şi au forma 
umană 1 .] 

2. Moartea nu are nici o legătură cu noi, căci trupul, după ce 
s-a risipit în elementele lui, nu mai are simţire şi ceea ce nu mai arc 
simţire nu are nici o legătură cu noi 2 . 

3. Intensitatea plăcerii îşi atinge limita prin înlăturarea oricărei 
suferinţe. Când plăcerea este prezentă, atâta timp cât este neîntre¬ 
ruptă nu apare nici durerea, nici tristeţea, nici amândouă aceste 
stări laolaltă 3 . 

(X, 140) 4. O suferinţă în trupul nostru nu durează prea mult; 
dacă este insuportabilă, ţine foarte puţin. Până şi acel grad de 
suferinţă care depăşeşte plăcerea fizică nu durează prea multe zile în 
şir. Boala de lungă durată îngăduie uneori chiar biruinţa plăcerii 
asupra suferinţii trupeşti 4 . 

5. Nu-i cu putinţă să trăieşti o viaţă plăcută fâră a trăi cu înţelep¬ 
ciune, cumsecade, în spiritul dreptăţii; „şi nu-i cu putinţă să trăieşti 
cu înţelepciune, cumsecade şi în spiritul dreptăţii" dacă nu duci o 


* Traducere de Constantin BaJmuş. Text preluat din volumul Diogcnes 
Lacrtius, Despre vieţile fi doctrinele filozofilor, ed. cit., pp. 502—506. 

viaţă plăcută. Cine nu posedă ceea ce este necesar pentru o viaţă 
dusă cu înţelepciune, cumsecade şi în spiritul dreptăţii, acela nu 
poate duce o viaţă plăcută 5 . 

6. Pentru a nu fi încolţit de temeri din partea semenilor tăi, paza 
instituită să te apere devine un bun firesc. [Domnia, regalitatea] 6 . 

(X, 141) 7. Unii au căutat să ajungă vestiţi, stimaţi, considerând 
că astfel vor obţine siguranţă în privinţa atentatelor ; dacă viaţa 
unor asemenea persoane este cu adevărat sigură, acest avantaj l-au 
obţinut de la natură ; în caz contrar, ei nu şi-au atins scopul pe care 
l-au urmărit de la bun început, un scop firesc. 

8. Nici o plăcere nu-i în sine un rău. Dar lucrurile care prile¬ 
juiesc anumite plăceri pot aduce necazuri mai mari decât plăcerile 
înseşi. 

(X, 142) 9. Dacă orice plăcere, indiferent care, ar spori prin 
repetiţie 7 în timp, afectând întreg corpul omenesc sau, în orice caz, 
părţile esenţiale ale corpului omenesc, n-ar mai exista niciodată 
vreo deosebire între o plăcere şi alta. 

10. Dacă ceea ce produce plăcere ar elibera cu adevărat pe 
destrăbălaţi de temerile spirituale şi de cele inspirate de fenomenele 
cereşti sau atmosferice, de frica de moarte şi de suferinţă, dacă, mai 
departe, aceste plăceri i-ar învăţa să-şi limiteze dorinţele, nu i-am 
putea învinovăţi. In acest caz, năpădiţi de plăceri, nu ar mai resimţi 
nici o durere, nici o tristeţe, singurul lucru în care constă răul 8 . 

11. Dacă nu ne-ar nelinişti bănuielile faţă de natura 
fenomenelor cereşti sau a celor atmosferice, teama că moartea ne va 
atinge într-un oarecare fel, dacă n-ar fi incapacitatea de a înţelege 
limitele cuvenite în suferinţă şi dorinţă, n-am mai avea nevoie să 
studiem ştiinţele naturii 9 . 

(X, 143) 12. Este cu neputinţă să alungăm teama cu privire la 
lucruri de maximă importanţă dacă nu cunoaştem natura întregu¬ 
lui Univers. In acest caz omul ar trăi cu frica a ceea ce ne relatează 
miturile. în consecinţă, fără studiul naturii nu există nici desfătare 
în plăcerile curate 10 . 

13. N-ar fi de nici un folos să obţinem deplină siguranţă în 
raporturile cu semenii noştri atâta timp cât suntem înfricoşaţi de 

cele ce se întâmplă deasupra capetelor noastre, sub pământ sau, 
în general, de tot ceea ce se petrece în Universul nemărginit 11 . 

14. După ce te-ai asigurat că n-ai de ce să te temi din partea 
celor care îţi sunt aproape, până într-un anumit grad, pe temeiul 
unei puteri care-i ţine pe alţii în respect şi al unei prosperităţi mate¬ 
riale, vine la rând securitatea cea mai aleasă, şi anume o viaţă 
liniştită, retrasă de mulţime 12 . 

(X, 144) 15. Bogăţia materială 13 are limite şi este uşor de procu¬ 
rat ; bogăţia închipuirilor deşarte se întinde la infinit. 

16. Norocul intervine rareori în viaţa înţeleptului 14 ; cele mai 
mari şi decisive hotărâri în viaţa unui asemenea om au fost, sunt şi 
vor fi luate de raţiune, dc-a lungul întregii lui vieţi. 

17. Omul drept se bucură de cea mai deplină pace a spiritului. 
Cel nedrept este copleşit de felurite nelinişti. 

18. Plăcerea senzuală nu îngăduie o creştere de îndată ce durerea 
lipsei a fost înlăturată 15 ; după aceasta apare doar variaţia. Limita 
plăcerii spirituale este atinsă totuşi atunci când ajungem să 
înţelegem lucrurile care pricinuiesc sufletului temerile cele mai mari 
şi cele înrudite cu acestea. 

(X, 145) 19. Timpul nelimitat cât şi cel limitat oferă un total 
egal de plăcere dacă luăm în consideraţie limitele acestei plăceri, 
prin raţionament 16 . 

20. Corpul consideră limitele plăcerii ca nemărginite şi, pentru 
aceasta, cere un timp nelimitat. Dar raţiunea, judecând ceea ce este 
ţelul şi limita corpului uman, alungând temerile de viitor, procură 
o viaţă desăvârşită în sine. Deci, nu mai este nevoie de un timp 
nelimitat 17 . Totuşi, plăcerea nu este ocolită şi, chiar în ceasul 
morţii, când este silit să părăsească viaţa în anumite împrejurări, 
spiritul nu piere în ideea că este lipsit de un răstimp al unei vieţi 
admirabile. 


(X, 146) 21. Acela care cunoaşte limitele vieţii ştie ce uşor se 
poate procura ceea ce este suficient pentru a înlătura suferinţa lip¬ 
sei, precum şi ceea ce face ca întreaga viaţă să fie desăvârşită. în 
acest fel nu mai are nevoie de lucrurile care se dobândesc prin 
luptă 18 . 

22. Trebuie să socotim ca scop al vieţii numai ceea ce realmente 
există şi orice evidenţă a simţurilor 19 la care nc referim în opiniile 
noastre ; altfel, orice va fi plin de nesiguranţă şi confuzie. 

23. Dacă lupţi împotriva tuturor senzaţiilor nu vei mai avea 
posibilitatea de a mai judeca pe acelea pe care le declari eronate, 
deoarece nu mai ai nimic la care să le raportezi 20 . 

(X, 147) 24. Dacă respingi în mod absolut orice senzaţie, fără 
deosebire între ceea ce aşteaptă confirmare şi ceea ce este deja 
prezent, confirmat prin senzaţie, afecte sau printr-o intuiţie 
reprezentativă a raţiunii, vei produce confuzie chiar şi în celelalte 
senzaţii pe care le ai, datorită neîncrederii. In acest chip va fi arun¬ 
cat, totodată, şi criteriul adevărului. Iar dacă vei declara ca sigur 
ceea ce aşteaptă confirmare în domeniul opiniilor şi tot ceea ce arc 
nevoie de o mărturie probatoare, nu vei scăpa de eroare. Vei fi ca 
unul supus unei complete ambiguităţi ori de câte ori este cazul de 
a judeca între o opinie coreclă şi alta greşită. 

(X, 148) 25. Dacă, cu fiecare prilej în parte, nu-ţi raportezi 
fiecare din acţiunile tale la scopul prescris de natură, ci, în loc de 
aceasta, fie că ai de respins, fie de ales, te abaţi spre vreun alt scop, 
actele tale nu vor fi consecvente cu teoriile pe care le ai 21 . 

26. Toate poftele omeneşti care nu provoacă durere dacă nu sunt 
satisfăcute, înseamnă că nu sunt neapărat necesare. Dacă cele la care 
râvneşti sunt greu de atins sau dacă lasă impresia că ne vor dăuna, 
ele intră în aceeaşi categorie. 

27. Dintre toate bunurile pe care ni le oferă înţelepciunea, ca să 
ne asigure fericirea de-a lungul întregii noastre vieţi, cu mult cel 
mai important lucru este dobândirea prieteniei 22 . 

28. Aceeaşi convingere nc face să avem încredere că nimic teri¬ 
bil nu este etern şi nici de lungă durată. în domeniul lucrurilor 
limitate nc convingem că cea mai mare încredere se obţine prin 
prietenii. 

(X, 149) 29. Dintre dorinţele pe care le avem unele sunt fireşti 
şi necesare ; altele sunt fireşti, dar nu şi necesare, iar altele nu sunt 
nici fireşti, nici necesare, ci provin numai din păreri iluzorii [Epicur 
consideră ca fireşti şi necesare numai dorinţele care suprimă du¬ 
rerea, ca de exemplu băutura, atunci când suntem însetaţi ; prin 

dorinţe fireşti dar nu neapărat necesare el înţelege pe acelea care 
diversifică plăcerea, fâră să încerce să înlăture suferinţa, ca, de pildă, 
mâncărurile alese ; prin dorinţe care nu sunt nici fireşti, nici nece¬ 
sare înţelege cele referitoare la coroane onorifice sau la obţinerea 
unei statui 23 ]. 

30. Şi în dorinţele fireşti, acelea care nu provoacă suferinţă când 
nu sunt satisfăcute, dar sunt pasionale, înseamnă că la mijloc inter¬ 
vine o iluzie ; dacă nu sunt înlăturate, de vină nu este propria lor 
natură, ci părerea iluzorie a omului 24 . 

(X, 150) 31. Justiţia naturală este un contract folositor încheiat 
între oameni cu scopul de a nu se vătăma unii pe alţii şi a nu fi 
vătămaţi 25 . 

32. Faţă de animalele care nu sunt în stare să încheie un contract 
cu scopul de a nu se vătăma şi de a nu fi vătămate nu există nici 
justiţie, nici nedreptate ; iar acele neamuri care n-au putut sau n-au 
vrut să încheie înţelegeri mutuale în acest scop se află în aceeaşi 
situaţie. 

33. Nu există justiţie absolută, ci numai contracte încheiate între 
oameni, locuitori ai unor ţinuturi diferite, precum şi în relaţiile lor 
reciproce pentru a nu vătăma şi a nu fi vătămaţi. 

(X, 151) 34. Injustiţia nu este un rău în sine, ci numai în 
urmarea ei prin teama produsă de bănuiala pe care o are făptaşul că 
nu va scăpa de urmărirea celor puşi să pedepsească asemenea 
fapte 26 . 

35. Nu este posibil ca cel care a încălcat pe ascuns convenţia re¬ 
ciprocă de a nu vătăma şi a nu fi vătămat să creadă că va rămâne 
nedescoperit, chiar dacă a scăpat de nenumărate ori până atunci. 
Până la sfârşitul vieţii el nu va fi sigur că nu poate fi descoperit. 

36. Privită în general, justiţia este aceeaşi pentru toţi 27 . Un 
mijloc oarecare, găsit util pentru relaţiile reciproce ; dar în aplicarea 
ci la cazurile particulare ale unui stat şi la procese, de orice fel, nu 
toţi consideră acelaşi lucru ca fiind drept. 

(X, 152) 37. Printre lucrurile considerate juste, orice se 
dovedeşte a fi de folos în relaţiile mutuale este considerat a fi just, 
fie că este, fie că nu, pentru toată lumea 28 ; şi în cazul când se 
redactează o lege care nu se dovedeşte potrivită în folosul relaţiilor 

mutuale, înseamnă că ea nu este justă. Dacă folosul exprimat prin 
lege ar varia şi ar corespunde numai pentru un anumit timp cu pro- 
lepsa, înseamnă că pentru acel interval legea este justă, bineînţeles 
numai pentru acei care iau în considerare faptele, nu şi pentru cei 
interesaţi de dezbateri. 

(X, 152) 38. In cazul când firă să se producă vreo schimbare în 
jurisdicţie se stabileşte că legile nu corespund cu preconcepţia 29 de 
justiţie, înseamnă că nu erau cu adevărat juste ; în schimb, dacă 
unele legi încetează să corespundă ca urmare a unor schimbări de 
structură socială, în acel caz, atâta vreme cât ele au fiinţat, au fost 
juste, folositoare pentru relaţiile reciproce ale cetăţenilor. După ce 
au încetat de a mai fi juste, n-au mai fost nici utile. 

(X, 154) 39. Acela care a ştiut cum să întâmpine teama de 
duşmanii din afară a strâns într-o singură familie toate fiinţele 
umane câte a putut; iar pe acelea pe care nu a putut, în orice caz, 
nu le-a tratat ca duşmani ; când şi acest lucru a devenit peste 
putinţă, a evitat orice relaţie cu asemenea oameni şi, în măsura în 
care era util, i-a ţinut la distanţă. 

40. Cei care s-au dovedit pe deplin în stare să creeze relaţii de 
încredere reciprocă cu vecinii lor şi-au petrecut cea mai plăcută 
viaţă unii în societatea celorlalţi, bucurându-se de o deplină 
garanţie. încrederea devenită deplină, dacă cineva murea înainte de 
vreme, supravieţuitorii nu-i deplângeau moartea ca şi cum aceasta 
ar fi fost demnă de milă. 30 

1. Maxima se referă în mod evident la lumea zeilor. Scholionul care este 
un adaos la această maximă se referă la lucrarea intitulată Despre zei. Pri¬ 
mele patru maxime din această colecţie, intitulată Maximele fundamentale, 
poartă denumirea de Tetrapharmakos , ceea ce înseamnă „Leac necesar sănă¬ 
tăţii sub patru aspecte" şi anume : cunoaşterea naturii zeilor ; a naturii ; a 
morţii; a limitelor plăcerii şi durerii. 

2. Cf. Scrisoarea către Menoikeus , X, 124. Maxima este considerată 
drept una dintre cele mai frumoase şi mai reprezentative pentru gândirea 
epicureică. 

3. In antiteză cu părerile lui Platon, care considera plăcerea ca posibil 
nelimitată, Epicur defineşte limita plăcerii prin dispariţia oricărei forme de 
suferinţă şi tristeţe. Prin urmare, definiţia se bazează pe antinomia plăccrc- 
suferinţă. 

4. în maxima 4 este pusă în discuţie limita suferinţei. Părerea lui Epicur 
este că odată acest prag atins, suferinţa nu durează mult, căci intervine 
oricum o scădere a intensităţii chinurilor. Cel mai bun remediu pentru a 
produce scăderea intensităţii unei dureri, aplicat chiar de el însuşi atunci 
când a murit chinuit de o rctenţie de urină, este de a-ţi readuce în minte 
clipele plăcute, deci un remediu de ordin raţional. 

5. Cf. Inscripţia din Oinoanda , 24 col. I, 13 unde eudainwnia „fericirea" 
este condiţionată de aidos, „înţelepciunea". Completarea dintre ghilimele se 
datorează lui Gasscndi. 

6. Cuvintele între paranteze drepte sunt eliminate din textul ediţiei 
Usencr, considerate drept o glosă. Dezvoltarea ideii din această maximă se 
află în maximele 7 şi 14. 

7. Acumularea (athroismd) plăcerilor, după părerea lui Epicur, provoacă 
imposibilitatea de a le gusta aşa cum se cuvine. Mai mult chiar, un aseme¬ 
nea fenomen provoacă o transformare calitativă a plăcerii, chiar şi o dete- 

riorare. Factorul raţional din organismul uman are datoria de a regla 
această acumulare prin prudenţă şi măsură, ajutat fiind de prolcpsc. 
Maxima aminteşte de învăţătura moralei clasice despre koros y „saţietatea" 
care duce spre distrugerea fiinţei umane, pedeapsă hărăzită de zei. Dar 
Epicur nu crede nici în pedeapsa divină nici în cea a unei soarte crude (ate) y 
credinţe străvechi, pe care le condamnă cu vehemenţă pentru contribuţia 
lor la apariţia fricii. 

8. Din concluzia maximelor precedente reiese că „plăcerea" reprezintă 
„binele", iar durerea şi suferinţa, „răul". Totuşi, depăşirea unei anumite 
graniţe în „plăcere" provoacă „suferinţă", stare evitabilă cu ajutorul 
raţiunii, sprijinită de prolepsă. Epicur susţine deci că există o autonomie 
morală absolută, de la individ la individ în ce priveşte conduita morală. O 
asemenea izbândă se obţine prin experienţă proprie şi prin observarea 
atentă a conduitei semenilor. Nimeni nu impune omului unde să se 
oprească. Acest lucru trebuie să-l facă el singur, raţiunea arătându-i ce să 
aleagă şi ce nu, ce poate aduce viitorul. Cf. maximele 8 şi 10 din 
Gnonwlogicum Vaticanum. 

9. Teză dezvoltată în Scrisoarea cetire Herodot. 

10. Ibidem. Această maximă se referă la sentimentele de frică provocate 
de misticism şi legendele mitologice, conform părerii lui Epicur una din 
piedicile bucuriei de a trăi. Doctrina lui Epicur, după cum reiese şi din ver¬ 
surile lui Lucrctius din De Rorum Natura , Y 245 şi urm. (Elogiul lui 
Epicur), condamna fără rezerve acest fond, devenit tradiţional, destinat să 
impresioneze. Mai mult decât atât. Epicur era conştient că un asemenea 
fond avea un rol malefic, nu lipsit de implicaţii socio-politice, mai ales când 
era vorba de confundarea puterii pământene cu una mistică. După părerea 
lui, desprinderea totală de asemenea credinţe este una din condiţiile care 
aduc liniştea în viaţă şi deschid calea spre fericire. 

11. Reluarea temei majore care stă la baza Cărţilor din Physika , expusă 
în rezumat şi în Scrisoarea către Herodot : cunoaşterea legilor naturii şi a 
structurii ei dau încredere omului că natura nu-i este vrăjmaşă şi că el face 
parte din alcătuirea ci. 

12. Iată acum o maximă privitoare la ataraxia. Textul este incert, dar 
se întrevede legătura cu maxima precedentă. Oamenii, pentru a-şi găsi 
liniştea sufletească şi mulţumirea, trebuie să aibă sentimentul că pot fi feriţi 
de calamităţi. O asemenea încredere se iveşte prin „cunoaşterea" legilor 
naturii, expusă în Kanon . Se iveşte însă şi problema implicării în viaţa 
socială şi politică. în această privinţă, prin deviza lathe biosas , „trăieşte 
retras", Epicur şi-a atras nenumărate critici, îndeosebi din partea adepţilor 
lui Zcnon, întemeietorul Şcolii din Sloa. 

13. în gr. ho tesphyseosploutos , „bogăţia necesară naturii umane". Ceea 
ce depăşeşte această limită, devine nociv. Cf. Scrisoarea către Metwikeus , X, 
133. 

14. O maximă importantă. Destinul este negat iar întâmplarea consi¬ 
derată drept un simplu accident. înţeleptul, prin cunoaşterea naturii fizice 
şi spirituale, îşi alege singur calea pe care va mcige, ajutat de raţionamente 
şi voinţă. Cf. Scrisoarea către Menoikeus, X, 133—134. 

15. Este reluată tema despre limita plăcerii, de astă dată raportată Ia 
plăcerea senzuală faţă de cea spirituală. Tema era tratată în unele lucrări 
epicureice citate de Diogencs Laertius în X, 136, şi anume : Despre alegere 
fi respingere ; Despre scop ctc. Odată cu citarea acestei maxime, biograful 
găseşte un prilej nimerit de a face o comparaţie între doctrina lui Epicur şi 
cea a drcnakilor pe baza temei despre „alegerea acţiunii sau a rcpaosului", 
optând pentru ultima ipostază. 

16. Ideea dezvoltată în această maximă este aceea că limita superioară 
a plăcerii şi a durerii nu trebuie raportată la timpul cât durează aceste stări. 
Odată atins acest plafon, prelungirea plăcerii sau a durerii nu mai este posi¬ 
bilă. O intensificare dincolo de limitele fireşti nu există. 

17. Dezvoltarea ideilor din maxima precedentă. în toate sistemele 
filosofice greceşti din antichitate este dezbătut raportul dintre epithymia , 
„dorinţa", „pasiunea" şi logos, „raţiunea", cu osebire în doctrina lui Platon 
atunci când se ocupă de registrele psihice umane. 

18. Respingerea ambiţiilor deşarte care produc tulburare sufletească 
este trecută tot pe scama raţionamentelor juste. 

19. Cf. nota 8 la Scrisoarea către Herodot, Pentru o părere corectă 
apelăm la „evidenţă" ( endrgeia ), care dezvăluie şi ţelul (telos) urmărit. Ceea 
ce nu înseamnă că succesul este asigurat atunci când percepţiile transmit 
date nesigure (adela) şi raţiunea este nevoită să apeleze la alte căi pentru a 
ajunge la o concluzie. Confruntările cu alte opinii sunt în acest caz nece¬ 
sare. 

20. Urmează o seric de maxime care exprimă o polemică deschisă între 
teoriile despre cunoaştere, dezvoltate în Canon , şi doctrina scepticilor, care 
nega „adevărul" datelor transmise de senzaţii. Nu este inutil să punctăm 
din nou drumul propus de Epicur spre „cunoaşterea adevărului" pe baza 
criteriilor propuse în Canon. Unele lucruri sunt prezente (taparonta), clare 
(de la), altele nu (adela), aşteptând confirmarea care vine prin aplicarea cri¬ 
teriilor cunoaşterii : senzaţia (aisthesis), afectul (pathos), reprezentarea (he 
phantastike epibole tes dianoias) şi anticipaţia (prolepsis ). Acest din urmă cri¬ 
teriu nu se găseşte în maxima 24, care conţine un avertisment: nu te grăbi 
să confirmi ceva despre care ai dubii. 

21. Se trece iarăşi în domeniul Eticii cu referire la aplicarea şi 
respectarea regulilor expuse în Canon. Viaţa morală este deci condiţionată 
de cea raţională. 

22. Urmează unele consideraţii despre prietenie, temă mult dezbătută 
în cercurile epicureice, prietenia fiind considerată drept principalul pivot al 
bunei înţelegeri între oameni. A fost tratată în poezia greacă epică şi lirică, 
apoi în cea dramatică, precum şi în textele filosofice. Epicur o aşează pe 
primul loc printre condiţiile care asigură fericirea. Tratatul ciceronian De 
amiciţia este inspirat îndeosebi de vederile lui Epicur asupra acestui nobil 
subiect. 

23. Textul dintre parantezele ascuţite este un adaos, în ediţia Usener. 
Cf. Scrisoarea către Menoikeus, X, 127. 

24. O cunoaştere eronată duce implicit la opinii false, care pot avea 
urmări grave. Iar opiniile false duc de multe ori la deziluzii şi nefericire. Cf. 
maximele 15 şi 26. 

25. Concepţia despre ceea ce Epicur numeşte „justiţie naturală" are la 
bază ideea de utilitate, de avantaj reciproc, care domină etica lui Epicur. 
Cuvântul folosit de Epicur pentru noţiunea de „înţelegere", „contract" este 
symbolon : ambele părţi se obligă să nu aducă prejudicii celeilalte părţi. 
Cuvântul a intrat în vocabularul politic al Greciei semnificând „tratat" 
(politic sau militar). Orice concept despre o justiţie imanentă este respins 
de Epicur, care, în această privinţă, se situează pe o poziţie ostilă lumii 
„ideilor" creată de Platon. După părerea acestuia, normele juridice „par¬ 
ticipă" la anumite forme (eide) care sunt veşnice, nestrămutate. 
Dimpotrivă, Epicur susţinea că normele juridice sunt o creaţie a oamenilor, 
în interesul lor, supuse la variaţii în timp şi în spaţiu, o dată cu dezvoltarea 
istorică a grupurilor sociale. Prin „înţelegere mutuală" se ivesc primele 
forme de convieţuire socială între membrii uncia şi aceleiaşi etnii sau între 
membrii unor etnii diferite. Aşa s-au ivit ulterior şi cele dintâi forme de 
polis, în sensul de „cetate-stat". Acest proces de dezvoltare a relaţiilor 
umane fusese anterior lui Epicur studiat de renumiţi sofişti din sec. al 
V-lea î. Hr., cum ar fi Hippias, Lykophron şi, mai cu seamă, Antiphon. 
Epicur adaugă ideea că însăşi „natura omenească" este factorul principal ce 
tinde spre „înţelegere" între oameni şi respect reciproc. Aceste „înţelegeri" 
(j ytnbola) nu pot rămâne mereu aceleaşi dacă se ţine scama de schimbările 
fundamentale în structura societăţilor tunane, în veşnică mutaţie. Vezi mai 
sus maxima 33. Aşadar, treptat, se iveşte o mare varietate a normelor de 
drept, condiţionată de scurgerea timpului şi de schimbările inerente care 
intervin în formele de stat. Vezi maximele 36—38. în acest domeniu al 
politologici, Epicur pare a-1 urma îndeosebi pe Pitagora, care a introdus în 



NOTE ŞI COMENTARII 


113 


filosofia greacă antică conceptul de „relativitate" şi a studiat pe această 
bază conflictele dc clasă (Dicls-Kranz, frag. 80 A, 21 a), arătând că ceea 
ce prin normele de drept poate deveni avantaj pentru unii este dezavan¬ 
taj pentru alţii. Legată dc teoria dreptului în filosofia epicureică este şi 
teoria despre apariţia tangajului, fără de care nu se poate imagina o 
„înţelegere". Această temă nu apare în maxime, dar este pe larg discutată 
în Cartea a V-a a poetului Lucretius Despre natura lucrurilor. După 
Epicur, vocabulele unei limbi apar tot prin „înţelegere", prin „convenţie" 
(nomo) y ca şi normele dc drept. Ideea nu era nouă, aparţinând vechii dis¬ 
pute dacă langajul omenesc a apărut în chip „natural" (physei) sau prin 
convenţie (nomo). Apare atât în scrierile lui Protagoras cât şi în cele ale 
lui Democrit, ambii preocupaţi de evoluţia culturilor umane dc la un sta¬ 
diu primitiv spre forme superioare. 

26. Pentru pedepsirea crimei şi a infracţiunii, în vederile lui Epicur 
intra şi o astfel dc pedeapsă : frica cc-1 chinuic pe făptaşul nelegiuirilor, nu 
remuşcarca, ci frica dc a fi prins de autorităţi şi pedepsit, posibil şi frica de 
o pedeapsă transcendentă. Vezi în continuare maxima următoare, 35. 
Curios rămâne modul dc a raporta răul săvârşit numai la persoana făptu¬ 
itorului, fără comentarii la nelegiuirile aduse, la gradul lor de vătămare. 
Epicur pune în discuţie sentimentul fricii (phobos ), cu prioritate privit din 
punctul dc vedere al perturbării liniştii sufleteşti şi fericirii. Ceea ce, evi¬ 
dent, a fost un punct de vedere neacceptat dc comentatori, cu toate că con¬ 
cluzia maximei este că oamenii care vor să fie „fericiţi" nu săvârşesc răul, 
indiferent sub ce formă. 

27. Lipsa unei „înţelegeri", a unui „contract", echivalează cu 
evanescenţa justiţiei, care, în acest fel, nu poate fi nici respectată, nici 
încălcată. Ceea cc nu înseamnă că o convenţie juridică, încheiată între două 
părţi, convine tuturor. 

28. Iată şi o recunoaştere că în materie dc legislaţie, redactată în spiri¬ 
tul unui „contract", particularul nu poate corespunde întotdeauna cu gene¬ 
ralul, care arc prioritate. O lege reprezintă materializarea unei convenţii, 
ceea ce nu înseamnă că interesele tuturor sunt satisfăcute prin această con¬ 
venţie. Maxima se referă şi la durata convenţiei, care, la un moment dat, 
nu mai corespunde interesului părţilor. Se menţionează şi munca de a con¬ 
cepe şi redacta termenii convenţiei. Concluzia este că fiecare „convenţie" în 
parte îşi are „vremea" ei, corespunzând unei anumite epoci istorice. 

29. Prolepsă. 

30. Acest ultim grup dc maxime conţin observaţia că „fericirea" se 
iveşte nu numai prin satisfacţii oferite de simţuri, ci şi prin cultivarea 
relaţiilor de bună înţelegere şi prietenie. Prin cuvântul „familie" Epicur 

înţelegea un grup social unit prin interese comune, uneori intelectuale, 
cum era propria sa Şcoală de filosofic din „Grădină" Iar Diogcncs 
Laertius, care a transcris Maximele fundamentale, face următoarea obser¬ 
vaţie : „fâră ca aceste maxime să se potrivească în întregime stărilor speci¬ 
fice din societăţile umane, ele rămân totuşi un «îndreptar» şi, de ce nu, un 
«leac» (gr. pharmakon), necesar echilibrului sufletesc". 

1 = Maxima fundamentală 1 

2 = Maxima fundamentală 2 

3 = Maxima fundamentală 3 

4 Orice durere este uşor de sfidat. Dacă provoacă o suferinţă 
intensă, ţine puţin timp. Dacă se prelungeşte în carne, provoacă 
doar o suferinţă suportabilă. [Varianta prescurtată a maximei 3]. 

5 = Maxima fundamentală 5 

6 = Maxima fundamentală 35 

7 Să rămâi un răufăcător nedescoperit este greu ; să capeţi o 
garanţie că cele săvârşite rămân nedescoperite este imposibil. 

8 — Maxima fundamentală 16 1 

9 Nevoia este un rău, dar nu este nevoie să trăieşti numai în nevoi. 

10 Gândeşte-te. Tu, de la natură eşti muritor, supus unui timp li¬ 
mitat al vieţii. Totuşi, prin dezvăluirile despre natură, nesfârşire 
şi eternitate poţi căpăta o viziune'asupra prezentului, viitorului 
şi trecutului 2 . 

11 Pentru cei mai mulţi oameni liniştea înseamnă înţepenire iar 
mişcarea nebunie 3 . 

12 = Maxima fundamentală 17 

13 = Maxima fundamentală 27 

14 Ne naştem numai o dată. Să te naşti pentru a doua oară nu este 
cu putinţă. Nu avem cum exista în eternitate Tu însă, care nu 
poţi fi stăpân pe ziua de mâine, amâni bucuria. Viaţa trece în 
timp ce noi rămânem nehotărâţi, şi fiecare dintre noi, între 
timp, moare din pricina unei activităţi fără răgaz 4 . 



116 


EPICUR 


15 Obişnuim să ne preţuim caracterul ca pe ceva care ne aparţine 
în exclusivitate, fie că este bun, preţuit de semeni, fie că nu. Prin 
urmare, este de datoria noastră să estimăm şi caracterul celor 
apropiaţi nouă, în cazul că sunt oameni dc treabă. 

16 Nimeni nu preferă răul când înţelege ce înseamnă. Este însă cu 
putinţă ca cel atras de ceva care i se pare a fi bun, prin com¬ 
paraţie cu un rău mai mare, să se lase înşelat. 

17 Fericit nu trebuie să-l consideri pe cel tânăr, ci pe bătrânul care 
a dus o viaţă bună. Căci cel care este încă tânăr, în floarea 
vârstei, poate eventual fi azvârlit de Soartă de colo până colo şi 
îşi schimbă felul de a fi. Dimpotrivă, cel vârstnic ajunge la 
bătrâneţe întocmai unei corăbii ancorată într-un port şi, în 
memorie, cu recunoştinţă, păstrează amintiri la care înainte nici 
nu îndrăznea să se gândească. 

18 Atunci când nu te vezi cu aproapele tău, când nu ai relaţii cu pri¬ 
etenii şi nu eşti sociabil, dispare acea atracţie generată de 
iubire 5 . 

19 Cine nu-şi aminteşte dc binele care i-a fost hărăzit, devine de 
îndată un om îmbătrânit. 

20 = Maxima fundamentală 29 

21 Natura nu trebuie forţată, ci convinsă. Prin „convingere" 
înţelegem momentul când vom satisface dorinţele noastre nece¬ 
sare, de asemenea, cele fireşti, în măsura în care nu aduc preju¬ 
dicii. De asemenea, atunci când respingem cu vigoare dorinţele 
provocatoare de rău. 

22 = Maxima fundamentală 19 

23 Orice prietenie este de ales prin bună voie. Dar neîndoielnic, la 
originea ci se află un avantaj 6 . 

24 Visele nu au o natură divină, nici puterea de a prezice viitorul. 
Cel mult se înfiripă prin pătrunderea în minte a mulajelor 7 . 

25 Sărăcia a cărei limită este hotărâtă de un scop final, conform 
naturii, este o mare bogăţie. Bogăţia care nu are limite este cea 
mai marc sărăcie. 

26 Trebuie să înţelegi că o cuvântare fie lungă, fie scurtă, poate avea 
unul şi acelaşi scop. 

27în celelalte preocupări rezultatul final, în cel mai bun caz, apare 
atunci când s-a ajuns la sfârşit. în materie de filosofie, dim¬ 
potrivă, „cunoaşterea* 1 este nemijlocit însoţită de bucurie. Căci 
desfătarea nu urmează învăţătura, ci învăţătura şi desfătarea sunt 
simultane 8 . 

28 Nu trebuie lăudat nici cel care se grăbeşte să încheie prietenii, 
nici cel care ezită. Este de ajuns un impuls dacă vrei să câştigi o 

? «eterne. 

n chip deschis, în calitate de cercetător al naturii, doresc să-i 
pun la curent pe oameni asupra celor care le sunt de folos — 
chiar dacă nimeni n-ar fi în stare să mă înţeleagă — mai degrabă 
decât să fiu de acord cu părerile obişnuite şi, prin aceasta, să 
găsesc în mare măsură aprobare din partea celor mulţi. 

30 Unii se străduiesc o viaţă întreagă pentru a tot trăi şi nu mai 
bagă de seamă că nouă ne-a fost liărăzită otrava existenţei, în 
calitatea ei de aducătoare de moarte. 

31 Este posibil să iei măsuri de siguranţă faţă de indiferent ce. Dar 
în privinţa morţii, cu toţii la un loc, trăim într-o cetate fără for¬ 
tificaţii. 

32 Stima arătată unui înţelept este o notă foarte bună pentru cel 
care-1 stimează. 

33 Vocea cărnii zice aşa : nu flămânzi, nu fi însetat, nu te lăsa să 
îngheţi. Cel care arc parte de aceste împliniri şi cel care poate 
spera să le împlinească, ci bine, poate să se ia la întrecere cu 
însuşi Zeus. 

34 Considerăm ca ajutor din partea prietenilor noştri nu atât aju¬ 
torul în sine, cât încrederea că ne poate fi dat. 

35 Nu este bine să-ţi baţi joc de ceea ce ai prin năzuinţa la cele ce 
nu ai. Este mai cuminte [să te gândeşti] că ceea ce nu ai avut a 
fâcut parte dintr-un patrimoniu vrednic de a fi dorit. 

36 Dacă compari viaţa lui Epicur cu cea a altora, ai putea s-o 
numeşti exemplară, în sensul blândeţii şi al modestiei ei 9 . 

37 Natura n-are cum să se apere împotriva răului ; nu şi împotriva 
binelui. Prin senzaţiile care aduc plăcere ea se întreţine ; prin 
durere, se distruge 10 . 

38 Merită total dispreţ acela pentru care apar motive nenumărate, 
serioase, ca să se despartă de viaţă 11 . 

39 Nu este prieten acela veşnic în căutare de foloase şi nici acela 
căruia nimeni nu-i acordă prietenia. Primul, îţi oferă prietenia sa 
ca o favoare, în schimbul unor foloase materiale ; celălalt, nimi¬ 
ceşte orice speranţă pentru viitor 12 . 

40 Cine pretinde că „totul" se petrece prin „necesitate" nu are drep¬ 
tul de a face reproşuri aceluia care susţine că nu chiar „totul" se 
petrece prin „necesitate". Căci, ceea ce pretinde, presupune că şi 
acest lucru se întâmplă din „necesitate". 

41 Bine este ca în acelaşi timp să râzi şi să fii şi filosof, casa să ţi-o 
administrezi, să-ţi dezvolţi şi celelalte însuşiri şi, ceva mai mult 
încă, să nu încetezi să pleci urechea la sunetul cuvintelor 
adevăratei filosofii 13 . 

42 Apariţia bunului suprem şi eliberarea de rău triumfă în acelaşi 
timp. 

43 Lăcomia care se foloseşte de mijloace murdare este mârşavă. 
Dacă mijloacele sunt corecte, este o ruşine ; căci este foarte urât 
să dai frâu liber pornirilor înjositoare ale avariţiei, chiar şi atunci 
când dreptatea este respectată 14 . 

44 Supus prin nevoile vieţii la o grea încercare, înţeleptul pricepe 
că este mai bine să dea de la el decât să ia de la altul. Iată deci 
cum a găsit o adevărată comoară a mulţumirii de sine. 

45 Nu pe lăudăroşi, nici pe guralivi şi nici pe acei oameni care fac 
caz în faţa publicului de minunata lor cultură îi formează stu¬ 
diul naturii, ci numai pe oamenii conştienţi de sine, indepen¬ 
denţi, care sunt mândri de propriile lor calităţi şi nu pun preţ pe 
ceea ce aduc întâmplările. 

46 Obiceiurile rele, întocmai ca pe oamenii răi care timp îndelun¬ 
gat ne-au pricinuit necazuri, vrem să la alungăm cu desăvârşire. 

47 [Natura vorbeşte] : „Din întâmplare, ţi-am ieşit în cale şi ţi-am 
pecetluit toate cărările tainice. De aceea, nici ţie, nici nimănui 
altcuiva, nu vom apărea sub înfăţişarea unor condiţii. Dacă 
vreodată „necesitatea" ne va conduce spre aşa ceva, vom 
scuipa cu toate puterile pe viaţă şi pe aceia care se vaită fără 

rost cât trăiesc. Din viaţă vom pleca având pe buze un frumos 
cântec de laudă. Doar am dus o viaţă bună 15 “. 

48 Trebuie să încerci ca ultimele porţiuni de drum ale vieţii să le faci 
mereu mai bune decât cele precedente. Asta atâta vreme cât sun¬ 
tem pe drum. Odată ajunşi la ţelul urmărit, se cuvine să trăieşti 
cu o bucurie moderată 16 . 

49 = Maxima fundamentală 12 

50 = Maxima fundamentală 8 

51 Am observat la tine că reacţiile cărnii răspund cu vigoare la 
chemarea dragostei. Dacă nu încâlci legile, dacă nu depăşeşti 
regulile bunei cuviinţe, nici nu faci rău vreunuia din cei 
apropiaţi ţie, dacă nu-ţi vatămi corpul şi nu risipeşti cele nece¬ 
sare vieţii, atunci, după cum doreşti, urmează-ţi înclinaţia. Este 
într-adevăr greu să te implici măcar în una din aceste condiţii. 
Plăcerea dragostei niciodată nu a fost de folos. Se cuvine să fii 
mulţumit măcar cu evitarea oricărui aspect al răului 17 . 

52 Prietenia dănţuieşte în jurul lumii şi ne pretinde la toţi să ve¬ 
ghem la preţul fericirii. 

53 Nu este bine să invidiezi pe nimeni. Oamenii buni nu merită să 
fie invidiaţi, iar cei răi îşi pricinuiesc lor înşile necazuri atât de 
mari, cu cât au mai mult succes. 

54 Nu trebuie să te comporţi în aşa fel ca şi cum ai filosof a, ci 
într-adevăr să filosofezi. Căci cele de care avem într-adevăr ne¬ 
voie nu sunt doar aparenţa sănătăţii, ci adevărata sănătate 18 . 

55 Nefericirea se cuvine s-o alungăm prin amintirea clipelor trecute 
şi prin recunoaşterea faptului că poţi preschimba ceva care s-a 
întâmplat în ceva care nu s-a întâmplat. 

56-57 Fie şi supus torturii, înţeleptul nu resimte o durere mai mare 
decât aceea resimţită la vederea torturării prietenului său. Se va 
arăta gata să moară pentru prietenul său. Căci dacă îl va părăsi, 
întreaga sa viaţă se va ruina, căzută la pământ, din lipsă de fideli¬ 
tate. 

58 Trebuie să te eliberezi din „închisoarea 61 vieţii cea de toate zilele 
şi de viaţa politică. 

59 Nesăţios nu este pântecele, cum zice mulţimea, ci falsa părere 
despre nelimitata capacitate a pântecului de a primi hrană. 

60-61 Fiecare părăseşte viaţa ca şi când tocmai atunci s-ar fi născut. 
Deosebit de inimoasă este şi înfăţişarea semenilor noştri atunci 
când, la o primă întâlnire, ne înţelegem foarte bine sau când 
aceştia îşi dau toată silinţa în această privinţă. 

62 Atunci când părinţii resimt îndreptăţită mânie împotriva co¬ 
piilor lor este cu totul zadarnic să li se împotrivească, în loc 
să-i roage să-şi ceară iertare. Dacă mânia este neîndreptăţită, 
mai degrabă condiţionată de registrul emoţional, atunci este 
de-a dreptul ridicol ca starea emoţională s-o sporim din simpla 
dorinţă de a hrăni propria noastră indignare. Este de preferat 
încercarea ca pe o altă cale să-i îmbunăm pe copii printr-o com¬ 
portare atentă. 

63 Şi în simplitate există ceva anume, o deosebită distincţie. Cine 
nu ia seama la ea se află într-o poziţie asemănătoare cu acela care 
decade din lipsă de măsură. 

64 Lauda altora trebuie să pornească de la sine. Datoria noastră se 
rezumă la grija de a ne strădui să nc păstrăm sănătatea. 

65 Este lipsit de sens să te rogi la zei pentru ceva pe care poţi să-l 
faci singur. 

66 Să fim părtaşi la nefericirea prietenilor noştri nu prin văicăreli, 
ci prin grija pe care le-o dovedim. 

67 Dacă duci o viaţă Jiberă“ 19 nu poţi câştiga o avere substanţială. 
Căci dacă nu eşti sclav al poporului 20 sau implicat în conducerea 
statului, aşa ceva nu este uşor de dobândit. Posezi însă de toate, 
într-un belşug neîntrerupt. Să zicem că cineva are totuşi parte, 
întâmplător, de mulţi bani 21 . în acest caz, ar fi uşor să-i împărţi 
în aşa fel încât să-ţi câştigi recunoştinţa aproapelui tău. 

68 Nimic nu-i este de ajuns aceluia pentru care ceea ce este de ajuns 
reprezintă prea puţin. 

69 Nemulţumirea sufletească face ca traiul să devină nesăţios faţă 
de diversitatea felurilor de mâncare 22 . 

70 Nu realiza nimic în viaţă de care să te temi atunci când vecinul 
te observă 23 . 

71 Faţă de toate dorinţele nesăbuite trebuie să-ţi pui următoarea 
întrebare : „ce mi se poate întâmpla dacă o astfel de dorinţă mi 
se împlineşte şi ce anume dacă nu sc împlineşte 44 . 

72 = Maxima fundamentală 13 

73 Ivirea unor anumite dureri ale corpului ne ajută pentru a le 
putea prevedea în împrejurări identice 24 . 

74 Intr-o discuţie cu caracter ştiinţific, subiectul are un câştig cu 
atât mai mare în măsura în care ne şi învaţă ceva. 

75 Lipsă de recunoştinţă faţă de binele trecut prezintă vorba : 
„priveşte spre sfârşitul unei vieţi prea lungi*. 

76 La vârsta ta eşti aşa cum te-am sfătuit eu să fii şi ai învăţat să 
deosebeşti ce anume filosofie să fad pentru tine însuţi şi ce 
anume pentru întreaga Eladă. Sunt mulţumit de tine. 

77 (xl mai mare câştig al satisfacţiei de sine este libertatea. 

78 Omul nobil se preocupă în primul rând de înţelepciune şi de pri¬ 
etenie. Aşa se face că aceasta din urmă poate fi trecătoare, dar 
înţelepciunea rămâne veşnică 25 . 




NOTE ŞI COMENTARII 


1. Cf. Scrisoarea câtre Menoikcus, X, 133—134. Conform învăţăturilor 
stoice, orice fiinţă omenească este supusă unor hotărâri ale Soartci 
(Eirmarmene) . Epicur dezaproba această teză, susţinând că prin 
„autonomie voliţională 44 este posibil să-ţi deschizi propriul drum în viaţă. 
Vezi şi nota 14 la maxima fundamentala 16. 

2. Preluare din Homer, Iliada, 1,70. Cu alte cuvinte, cercetarea naturii, 
în mod ştiinţific, precum şi interesul pentru evoluţia societăţilor umane din 
punctul de vedere al culturii şi civilizaţiei deschid poarta unei viziuni a 
viitorului, desprinzând pe cercetător de temerile pentru soarta ce-i este 
hărăzită. 

3. Păreri greşite, rezultat al unei faLsc înţelegeri despre tema „mişcării 44 
şi a „rcpaosului 44 la care se referă teoriile despre natură (physis) din vechea 
filosofic greacă, şi anume : imobilismul, predicat de Parmenidc, şi teoria 
despre mişcarea veşnică, susţinută de Hcraclit prin faimoasa sa formulă : 
panta rei , „toate curg 44 şi, ulterior, de Dcmocrit şi Epicur. 

4. Cf. Scrisoarea câtre Menoikeus , X, 126 şi urm. O maximă care 
îndeamnă să nu ocoleşti bucuria, fericirea care te întâmpină, amintită de 
Horaţiu în Oda I, 11, 8 prin expresia Cârpe diem. In această privinţă, vezi 
studiul lui Karl Biichncr, Horace et Epicure , în Actes du VUI-fonc Cotigres de 
VAssocialion Guillaume Bude , Paris, Les Bcllcs Lettres, 1969. Maxima 
aparţine grupului de învăţături epicureice despre inexistenţa vieţii de apoi 
şi a răsplătirii faptelor bune şi rele. Sufletul se risipeşte doar odată cu trupul 
lipsit de viaţă. 

5. Despre atracţia erotică, fie sexuală, fie spirituală, care l-a interesat pe 
Epicur, vezi Lucrctius, De Natura Rerum , iy 1058 şi urm., versuri în care 
sunt expuse primejdiile şi durerile pricinuite de pasiunea nccontrolată. 
Sfatul poetului este că, în materie de atracţie erotică, bine este să rămâi 
lucid (. sanus ), stare opusă „rătăcirii 44 (tniser) (w. 1075—1076), pentru a nu 

tc lăsa pradă unei stări primejdioase. Cât priveşte atracţia spirituală 
neîmpărtăşită, şi aici se iveşte primejdia unor tulburări sufleteşti, incompa¬ 
rabile cu liniştea şi mulţumirea. Legăturile de iubire şi de prietenie se cuvin 
menţinute în respectul limitelor impuse de practica socială. Cf. Maximele 
fundamentale 21 şi 51. 

6. Epicureicii au considerat întotdeauna prietenia ca pe cea mai fericită 
formă a relaţiilor dintre oameni şi societăţi, concretizată prin comunităţile 
intelectuale cu caracter filosofic sau prin comunităţile religioase. Nu 
excludeau latura practică a prieteniei. Şcoala înfiinţată de Epicur, după 
acest principiu, „Grădina*, devenise un model în acest sens, integrat 
într-un sistem bine coordonat pe date de etică, psihologie şi pedagogie. 
Sistemul era susţinut de conceptul fundamental al libertăţii de opinie şi de 
decizii. Să relevăm deosebirea faţă de stoicism, pentru care toţi muritorii 
deveneau „cetăţeni ai lumii* (i kosmopolitai ) în virtutea unei „egalităţi* din 
naştere. 

7. Şi în această maximă se întrevede un ecou al teoriei despre 
cunoaştere şi reprezentare. In vise, reprezentările aduc în mintea celui care 
doarme imagini înmagazinate în diferite perioade ale vieţii. Este însă posi¬ 
bil — susţinea Epicur — ca simulacrele să pătrundă direct aparatul aper¬ 
ceptiv al celui care doarme sau se află în transă şi, astfel, imaginile din vise 
să nu mai fie reprezentări propriu-zise. 

8. Conform maximei fundamentale 11, ştiinţa arc drept scop să ofere 
omului posibilitatea să se orienteze corect în diferite împrejurări ale vieţii. 
Cf. Maxima fundamentală 12. Să reţinem totuşi că, spre deosebire de peri- 
patetism, care nu recunoştea existenţa unui scop în sine în cercetarea 
ştiinţifică, Epicur era de părere că activităţile pur intelectuale sunt însoţite 
de apariţia plăcerii, a bucuriei, ceea ce, în definitiv, era „scopul* urmărit de 
doctrina sa. 

9. „Exemplară*, în sensul de „model*. 

10. Maxima se referă la natura organică îndeosebi. „Plăcerea* şi „du¬ 
rerea* nu sunt altceva decât reacţii la „impresii* (typoi) y sosite din exterior, 
„impresii* corect sau deformat receptate. Prin urmare, senzaţiile care intră 
în categoria realităţilor obiective, manifestate prin anumite stări, au la rân¬ 
dul lor un caracter obiectiv. 

11. Ideea este că disperarea care duce la dorinţa de a te sinucide tre¬ 
buie combătută prin reactualizarea momentelor plăcute ale vieţii, sursă de 
înflorire a speranţelor în mai bine. Lipsa unor asemenea evocări, indiferent 
în ce situaţie din viaţă, este înfierată cu vehemenţă de epicurcism. 

12. Vezi mai sus maxima fundamentală 34. Chezăşia pentru o priete¬ 
nie sinceră nu poate fi altceva decât certitudinea că poţi apela oricând la 
prietenul adevărat. El îţi este oricând de folos (symphcrvn ). 

13. De notat opoziţia între filosofia pragmatică, practicată pe linia 
Democrit-Epicur, şi celelalte sisteme filosofice ale timpului, care admiteau 
transcendenţa şi misticismul. 

14. Cf. Maximele fundamentale 15 şi 34. Această maximă despre mo¬ 
deraţie în strângerea de avuţii şi despre valoarea unei conduite reţinute în 
societate concordă cu una din învăţăturile fundamentale din stoicismul 
mediu, reprezentat cu strălucire de Panaitios. Maxima se aplică şi la 
funcţiile fiziologice. 

15. Cf. Scrisoarea către Menoikcus, X, 133. Maxima se referă la particu¬ 
larităţile fiziologice ale fiecărei fiinţe omeneşti. Subiectul vorbitor este 
„Natura* (physis ), care nu creează fiinţe identice. Din acest punct de vedere 
apare „întâmplarea*, altfel negată de epicureism în calitate de valoare deter¬ 
minantă a vieţii omeneşti. în această problemă nu există explicaţii. Fiecare 
entitate organică este însă „liberă* să-şi urmeze propria-i chemare. 

16. Prin ţelul urmărit se înţelege fie „plăcerea maximă*, fie ataraxia. 
Vezi mai sus maxima 9. 

17. Vezi mai sus nota 5 la maxima 18. 

18. Cf. Scrisoarea către Menoikeus , X, 122. 

19. în sensul : viaţa unui filosof care nu se implică în treburile publice, 
nici în cele care nu-1 privesc. 

20. „Sclav al poporului*, în sensul de reprezentant al poporului în 
diferite organe ale statului, în primul rând în Ecclesia. „Adunarea 
Poporului*, în oraşele-stat cu regimuri democratice. 

21. Spre deosebire de cinici, dintre care unii — ca de pilefr Diogcnes 
din Sinopc, discipol al lui Antisthencs (vezi Diogencs Laertius, op. cit., VI, 
cap. 2, 20-82) — dispreţuiau orice formă de avuţie. Epicur nu dispreţuia 
bogăţia, dar îi îndemna pe cei bogaţi să nu uite de suferinţa celor mulţi. 

22. Pentru Epicur simplitatea traiului zilnic nu era un scop în sine, ca 
la cinici. Pentru binele fiecăruia, el îndemna totuşi pe cei care voiau să-l 
asculte, la o viaţă moderată, singura posibilitate pentru dobândirea plăcerii 
(hedone). Interesantă rămâne observaţia că cei nefericiţi recurg în mod 
greşit la mâncare şi băutură ca mijloc de consolare. 

23. Cf. maxima fundamentală 19 şi nota 15. 

24. Este vorba despre prolepsă. 

25. în sensul că orice prietenie, din diferite motive, se poate desface, 
„înţelepciunea* ( sophia) rămâne una şi aceeaşi. Vezi mai sus maxima 10. 

Inscripţia din Oinoanda 



INTRODUCERE 


Oinoanda este o localitate în Lycia, în SV Asiei Mici, la graniţa 
cu Pisidia, unde, la sfârşitul secolului trecut, şi anume în anul 1884, 
o expediţie franceză, sub conducerea lui Maurice Holleaux, a 
descoperit fragmente dintr-o uriaşă inscripţie parietală pe care erau 
gravate învăţăturile lui Epicur, culese din diferite scrieri. Până la 
sfârşitul secolului au mai fost descoperite numeroase alte frag¬ 
mente, editate în Bullctin de Correspondance Hellenique , nr. 16, 
1892, de către G. Cousin (pp. 1—70). Această remarcabilă operă 
cpigrafică se datorează unui anume Diogenes, om în vârstă, sufe¬ 
rind, cum singur mărturiseşte ( Exordium , fr. 2, col. II), care a co¬ 
mandat-o atunci când a simţit că i se apropie sfârşitul. Inscripţia era 
menită pentru un portic care avea să adăpostească şi mormântul 
comanditarului. Data realizării monumentului nu este consemnată, 
dar studiile epigrafice indică sfârşitul sec. II d. Hr., deci nu mult 
timp după înălţarea altei inscripţii celebre din Asia Mică, aşa-numi- 
tul Monumentum Ancyranum, cunoscut sub denumirea de 
„Testamentul lui Augustus cc , amplasat la Ancyra (Ankara). 
Diogenes era un adept al învăţăturilor epicureice, cum singur 
mărturiseşte în repetate rânduri, şi se afla în legătură permanentă 
cu renumite centre ale Şcolii, Atena, Theba şi Chalcidica. 

Inscripţia este redactată în versuri scurte de 14 sau 15 silabe dis¬ 
puse în coloane, textul fiind gravat cu majuscule, pe alocuri, în 
partea inferioară, şi cu minuscule, pentru economie de spaţiu. In 
total, se pare că au fost 120 de coloane de versuri gravate pe blocuri 
de piatră inegale ca dimensiune, dispuse pe o lungime de 39— 
40 m. Ele au fost rânduite în patru şiruri suprapuse. S-a fâcut 

măsurătoarea blocurilor şi s-au găsit următoarele rezultate : primul 
rând de jos, a. blocuri de 56/62 cm ; b. 46/56 cm ; (un singur bloc 
43/56 cm) ; c. 37/41 cm ; d. 33/35 cm, ultimele două rânduri de 
sus, r. şi rf., conţin versuri săpate numai cu majuscule, mari ca 
dimensiune, variind între 2,1/2-2 cm şi 1, 1/2-3 cm. 

La p. 107 a ediţiei C.W Chilton, care urmează în Editura 
Teubner celei a lui J. William (1907), este reprodusă o diagramă a 
întregii inscripţii, conţinând schema dispozitivului epigrafic. Pe 
schemă sunt marcate blocurile pc care s-a gravat textul din această 
ediţie, apărută în 1967. De atunci, până în anii ’90, au fost găsite 
numeroase alte fragmente, publicate treptat de M.F. Smith sub sigla 
NF (New Fragments), în diferite reviste de specialitate, printre care 
„American Journal of Archaeology“ şi „Journal of Hellenic 
Studies“, precum şi în volumul Atudes sur l } Apicurisme antique , edi¬ 
tat de J. Bollack şi A. Laks, Lille, 1976, NF 52-106, pp. 39—92. 
In 1992, Smith a publicat, în sfârşit, propria-i ediţie a inscripţiei 
sub titlul : „Diogenes of Oinoanda, The Epicurean Inscription , ed. 
M.F. Smith, Neapole, 1992“ 

Conţinutul fragmentelor, în ordinea expusă de Chilton, este 
următorul : Exordium, pp. 1-6 ; A. Despre natura lucrurilor , pp. 
7—28 ; B. Despre infinitul lumilor: Epistolă adresată lui Antipatros, 
pp. 29—37 ; C. Consideraţii despre etic# , 38—70 ; D. Diferite 
maxime^ 71—75 ; Fragmente neidentificate ; Testamentul lui 
Diogenes ; „Scrisoare către mama“ şi „Scrisoare către prieteni“, pp. 
76—83. Ediţia se încheie cu tabele de corespondenţă cu ediţiile 
precedente, şi anume : J. William (1907) ; R. Heberdy şi E. 
Kalinka (1897) ; G. Cousin (1892); H. Usener (1892) şi A. Grilli, 
Milano, 1960. 

Traducerea noastră rămâne fidelă completărilor şi emendaţiilor 
făcute de C.W Chilton, fără a menţiona alte propuneri editoriale. 
Au fost traduse numai fragmentele complete sau completate, nu şi 
cele cu un conţinut prea deteriorat. Fragmentele înfăţişează cu ui¬ 
mitoare forţă de expunere doctrina epicureică şi perenitatea ei ; 
apropierile de conţinutul Scrisorilor şi de cel al Maximelor epicure¬ 
ice sunt relevante. Lectura dezvăluie un remarcabil talent literar al 
autorului, evocând strădania de odinioară a lui Lucretius de a se 

face înţeles şi de a convinge, însă fără nota didactică pc care o au 
unele pasaje din De Rerum Natura. Prezentarea este cursivă, 
plăcută, mai uşor de reţinut decât cea a lui Epicur din Scrisori , bine 
echilibrată dacă se ţine seama de spaţiul restrâns oferit de dimen¬ 
siunea blocurilor. Din punctul de vedere al conţinutului, se pot 
urmări fără dificultate corespondenţele cu textele epicureice ; apar 
şi unele influenţe ale stoicismului mediu, ca, de pildă, în A. Frag. 
7, şi adesea sunt citaţi filosofi şi sofişti cunoscuţi, cum ar 6 Aristotcl 
(frag. 4, col. II), physiologii ionieni (frag. 5 col I) şi Protagoras din 
Abdera (frag., 11, col. 2). Printre maximele citate, unele sunt 
inedite. Maximele fundamentale sunt de preferinţă citate pe o bandă 
îngustă care mărgineşte latura inferioară a inscripţiei. Pe măsura 
posibilităţilor, corespondenţele cu scrierile epicureice mai sus pu¬ 
blicate sunt semnalate în „Note şi Comentarii". 




INSCRIPŢIA DIN OINOANDA 
EXORDIUM 

(col. I—VI) 

[Frag. 1, col. I] Văzându-i pc oameni cum dau ascultare 
părerilor fâră temei venite de la suflet, fâră să ia seama la reproşurile 
îndreptăţite pe care corpul le face sufletului 1 , deoarece este chinuit 
fâră rost de acesta, obosit până la epuizare şi târât în acţiuni inutile, 
pe de altă parte, dându-mi seama că cele după care corpul tânjeşte 
sunt minore şi uşor de procurat 2 , dar cu putinţă ca, prin 
împărtăşire, şi sufletul să se simtă bine, că, dimpotrivă, cele 
urmărite de suflet sunt deosebit de importante, [col. II] dar greu de 
îndeplinit, fără a se mai ţine seama dc faptul că pentru natură nu 
sunt de nici un folos şi aduc cu sine numai primejdii — aşadar, 
văzându-i eu pe aceştia, voi repeta încă o dată, că se află într-o 
asemenea situaţie — m-a cuprins mila de viaţa pc care o duc şi am 
lăcrimat în faţa timpului pierdut. Aşa am ajuns la hotărârea că este 
de datoria unui om integru, în măsura în care îmi stă în putere, 
să-i ajut pe aceia dispuşi să coopereze 3 . 

[col. III] Acesta ar fi deci primul temei pentru o asemenea 
scriere. Părerea mea este că frica nejustificată de moarte pune 
stăpânire pc cei mai mulţi dintre noi, cum se nimereşte, şi că buna 
dispoziţie nu apare de la urmărirea spectacolelor... de la băi... şi nici 
de la multe alte lucruri pe care noi le lăsăm pe scama celor mulţi... 


* 

# # 


[Frag. 2, col. I] Nu în cele din urmă doresc să-i combat îndeo¬ 
sebi pe cei care încearcă să ponegrească filosofia, pretinzând că ea 

nu este în stare să fie de vreun oarecare folos. De vreme ce înţeleg 
să acţionez astfel, fâră a mă implica în treburile publice 4 prin 
această inscripţie, ca şi când aş fi de faţă, proclam şi încerc să 
dovedesc că ceea ce este de folos naturii noastre, şi anume liniştea 
sufletească 5 , este pentru noi toţi, fără osebire, [col. II] După ce, 
aşadar, am expus cel de-al doilea temei 6 pentru gravarea inscripţiei, 
adaug de ce fel este strădania mea şi în ce constă natura ei. 
Deoarece, datorită vârstei înaintate viaţa mi se apropie de sfârşit 7 , 
şi în curând va veni acel moment în care îmi voi lua rămas bun de 
la viaţă, cu un prea frumos paian în cinstea împlinirilor care mi-au 
fost oferite [col. III], am luat hotărârea... pentru ca moartea să nu 
mi-o ia înainte, să vin în ajutorul acelora dispuşi să mă asculte, încă 
de pe acum. Fie că va fi numai un singur om, fie doi, fie trei, fie 
patru, fie cinci, fie şase, fie câţi vei dori tu, drag prieten, totuşi, în 
nici un caz prea mulţi, aflaţi într-o proastă dispoziţie sufletească 8 , 
eu aş dori, pe măsură ce i-aş chema la mine, pe rând [col. IV], unul 
câte unul, să fac tot ce-mi stă în putinţă pentru a le da sfatul cel mai 
bun. Dar, aşa cum am mai spus, majoritatea oamenilor se 
îmbolnăvesc întocmai ca într-o epidemie, fâră osebire, de falsa 
opinie 9 pe care o au despre lucruri. Şi numărul acestora creşte, 
datorită zelului pe care ei îl depun să ia morbul unul de la altul, 
întocmai cum fac oile. 

[col. V] Drept este să-i ajutorăm şi pe aceia care vor veni după 
noi - căci şi ei sunt ai noştri, chiar dacă nu s-au născut încă şi, în 
sfârşit, este o dovadă de omenie 10 să dăm o mână de ajutor şi 
aproapelui nostru 11 , dacă ni-1 cere. Aşadar, ajutorul pe care această 
inscripţie se cuvine să-l dea, se adresează unui număr cât mai mare 
de oameni. Prin urmare, am hotărât ca prin mijlocirea acestui por¬ 
tic 12 să pun la dispoziţia lor, în comun, leacurile care salvează 13 . 
Toate felurile acestor leacuri, pe scurt spus, mi se par a fi 
următoarele : ne eliberăm de temerile 14 care ne stăpânesc fâră nici 
un rost ; durerile sufleteşti, pe unele lc-am smuls din rădăcini ; pe 
cele fizice le diminuăm, reducându-le la o măsură suportabilă... 

DESPRE NATURA LUCRURILOR 

[Frag. 3, col. II] Unii filosofi, îndeosebi Socrate şi discipolii 
săi 15 , susţin că studiul despre natură şi interesul arătat fenomenelor 
cereşti ar fi ceva lipsit de sens....ei nu consideră că astfel de pre¬ 
ocupări au vreo valoare.... 

[Frag. 4, col. I] Alţii nu îndrăznesc să spună făţiş că o asemenea 
cercetare este inutilă, deoarece se sfiesc ; în schimb, se folosesc de 
un alt argument al infirmării. Atunci când pretind că lucrurile nu 
pot fi corect percepute, ce altceva înseamnă decât îndemnul că nu 
trebuie să te ocupi de cercetarea naturii ? Şi aşa este. Cine să se în¬ 
cumete să facă cercetări asupra unor aspecte care nu există 16 ? [col. 
II] Aristotel şi discipolii săi se mulţumesc să afume că nimic nu 
poate fi conceput cu certitudine, deoarece lucrurile se scurg într-un 
flux continuu şi, datorită vitezei acestui flux, scapă posibilităţilor 
noastre de percepţie 17 . Noi, «epicureicii», recunoaştem existenţa 
acestui flux ca atare, dar nu-1 considerăm într-atât de rapid încât să 
nu fim în stare să înregistrăm natura fiecărui moment în parte, prin 
mijlocirea simţurilor noastre. Mă refer la scurgerea timpului. Până 
şi ei înşişi n-ar putea să susţină — dacă ar ţine seama de această 
părere - ceea ce pretind 18 — şi anume că acest lucru este alb iar 
acela negru, iar altă dată că acesta este negru şi nu alb, iar celălalt 
nu mai este negru. S-ar părea că n-au admis anterior natura albului 
şi a negrului şi la celelalte lucruri pe care le iau în considerare, din¬ 
tre care, unele, evidente. 

[Frag. 5, col. I] Iată, [acum ne vom ocupa] de ceea ce a fost de¬ 
numit „elementul primordial al lucrurilor* 49 care sunt eterne, dar şi 
creatoare de lucruri. Ne vom ocupa de această problemă printr-o 
dezbatere cu alte păreri. Prin urmare, Heraclit din Efes 20 spune că 
elementul primordial este focul ; Thales din Milet 21 , apa, iar 
Diogenes din Apollonia 22 şi Anaximenes 23 , aerul ; Empedocles din 
Agrigent 24 , homoiomeriile, focul, aerul, apa şi pământul ; 
Anaxagoras din Clazomene 25 homoiomeriile fiecărui lucru. Stoicii, 
materia şi divinitatea 26 ; Democrit din Abdera 27 , dimpotrivă, 
numea atomii „natură**, procedând astfel pe bună dreptate. Cu 




INSCRIPŢIA DIN OINOANDA 


133 


toate acestea, deoarece se înşela în unele privinţe, îl vom confrunta 
cu propriile noastre opinii, [col III] Şi acum vom ridica obiecţii 
privitoare la mai sus numiţii bărbaţi, nu dintr-un meschin senti¬ 
ment de competiţie, ci din dorinţa de a sluji 28 adevărul, mai ales 
faţă de Heraclit, deoarece el se află în fruntea listei întocmită de 
noi. O, Heraclit, susţii greşit că focul este elementul primordial. Că 
nu este nepieritor, vedem prea bine, căci se stinge, precum şi faptul 
că el nu poate genera lucruri... 


* 


[Frag. 6, col. I]... deteriorat. 

[Col. II] Până şi Democrit s-a înşelat într-iui anume fel nedemn 
de el când susţine că numai atomii există cu adevărat în lucruri şi că 
toate celelalte simt doar convenţii. După învăţătura ta, Democrit, 
nu numai că nu vom deosebi adevărul, de vreme ce nu vom putea 
să ne apărăm nici de foc, nici dc crimă.... 

* 

[Frag. 7, col. I] Aşadar, apariţiile din vise nu sunt deşarte, 
„schiţe" 29 ale gândirii, aşa cum le consideră stoicii. Dacă totuşi am 
admite că ei le numesc „deşarte" numai în sensul că posedă o natură 
corporală extrem de fină, imperceptibilă, înseamnă că se folosesc de 
o explicaţie greşită, căci astfel ar trebui să le numească „generatoare 
de imagini", deşi sunt atât de fine. Dacă însă sunt considerate 
într-atât de deşarte încât să nu aibă nici un fel de natură fizică, în 
ansamblul lor, şi asta doar intenţionează ei să spună cu prioritate, 
ne întrebăm : cum de este cu putinţă ca vidul să se constituie în 
„imagini", dacă el este inexistent ? Drept este că apariţiile din vise 
au o structură extrem de fină, care se sustrage vederii... 

* 

[Frag. 8, col. I] Nu pe acelaşi drum [se mişcă toate astrele], ci 
fiecare pe propria lui traiectorie. Unele, pe traiectoria lor se întâl¬ 
nesc cu altele, altele nu. Unele se mişcă în sus, pe verticală, altele pe 

un drum înclinat, ca Soarele şi Luna ; alte câteva stele îşi împlinesc 
rotaţia în acelaşi loc, cum ar fi Ursa, de pildă. Afară de acestea, 
unele din ele se mişcă pe o orbită înaltă, iar altele pe una ceva mai 
joasă. [col. II] Nici acest lucru mulţimea nu-1 ştie, căci oamenii pre¬ 
supun să Soarele se află la distanţa la care ne apare 30 . în realitate, 
nu se află atât de jos. Dacă ar fi aşa, Pământul şi toate câte se află 
pe el ar trebui să fie cuprinse de flăcări, \fedem, aşadar, un răsărit 
de soare la orizont, adică jos, dar nu vedem însuşi Soarele. Să lăsăm 
totuşi deocamdată la o parte acest subiect şi să discutăm în schimb 
despre răsărituri şi apusuri, cât şi despre alte fenomene de acest gen, 
luându-nc următoarea deviză : este o îndrăzneală nebună ca atunci 
când cercetătorul într-un anume domeniu al lucrurilor neclare între¬ 
zăreşte mai multe soluţii posibile să se oprească la investigaţia uncia 
dintre ele 31 . Aşa ceva ţine mai degrabă de practica unui clarvăzător 
decât de cea a unui învăţat. Dimpotrivă, este mai rezonabil să 
susţinem că toate soluţiile găsite sunt probabile, dar că numai una 
dintre ele prezintă credibilitate... [col. IV] Rezultă că este posibil ca 
Soarele să fie un disc de cărbune care arde, de mare fineţe, răspân¬ 
dit de vânturi 32 . Totodată, el reprezintă un fel de izvor al focului pe 
care îl emană, iar, pe de altă parte, spre el se scurge focul sosit din 
Univers sub formă de conglomerate atomare care sunt aşa cum 
sunt datorită structurii complexe a Universului. De aceea Soarele a 
fost în aşa fel creat de natură încât să fie îndeajuns pentru Univers... 

-* 

[Frag. 9] Următorul mit arată cum au ieşit la iveală membrele 
oamenilor din pământul reavăn sau noroios 33 . Pe măsură ce 
creşteau din pământ, întocmai pruncilor, natura la conferea im anu¬ 
mit grad de putere... 


* 

[Frag. 10, col. I] Odată cu scurgerea timpului, adăpostindu-sc 
de anotimpul rece, oamenii au ajuns la ideca de a-şi construi 
adăposturi ; iar prin acoperămintele pe care le confecţionau pentru 
corpul lor, fie că erau din frunze, din plante sau din piei — motiv 

pentru care sacrificau oi — le-a venit ideea de a-şi confecţiona 
haine. Hainele nu erau încheiate. Totuşi, oarecum, erau făcute din 
pâslă, poate, sau din ceva asemănător 34 , [col. II] Mai târziu, timpul 
scurgându-se mereu, acestor oameni sau urmaşilor lor le-a dat în 
gând să fabrice războiul de ţesut. Pentru nici o altă artă — şi nici 
pentru cele de acest fel — nu se cuvine să luăm în considerare pe 
zeiţa Athena şi nici pe oricare altă divinitate 35 . Nevoile şi experienţa 
au dat la iveală toate artele în decursul timpului. Nici în privinţa 
diferitelor sunete ale vocii — mă refer la nume şi la verbe — din 
care cei dintâi oameni zămisliţi din pământ şi-au format primele 
expresii ale gândirii nu-1 vom lua în seamă pe Hermcs în ce priveşte 
învăţarea lor, după cum sunt unii de părere ; aşa ceva este o vădită 
trăncăneală, fâră nici un rost 36 . Nici să nu dăm crezare acelor 
filosofi care pretind că denumirile lucrurilor au fost puse prin sta¬ 
bilirea înţelesului fiecărui nume şi prin predarea acestui înţeles în 
scopul ca oamenii, datorită acestor semnificanţi, să aibă un mijloc 
lesnicios de comunicare. Aşa ceva este ridicol, mai ridicol decât 
orice alt ridicol, dacă mai ţinem scama şi de imposibilitatea speci¬ 
fică unei asemenea convenţii. în afară de aceasta, se adaugă şi 
imposibilitatea de a se găsi un singur om capabil să adune laolaltă 
o asemenea puzderie de cuvinte. Pe atunci doar nu existau litere, 
adică pe vremea când se stabileau diferitele sunete ale cuvintelor. 
Pentru aşa ceva ar fi fost nevoie de un colecţionar, după ale cărui 
instrucţiuni să apară o „culegere u de semnificanţi.... „Culegerea" 
odată întocmită, să ne închipuim că cel care a realizat-o ia în mână 
o vargă şi, în felul unui „gramatic", predă atingând fiecare obiect în 
parte, rostindu-i denumirea, cam aşa : acest lucru se numeşte 
„piatră“, acesta — „lemn", acesta se numeşte „om" sau „câine"... 

* 

[Frag. 11, col. I] Ei i-au ucis pe cei mai credincioşi dintre 
oameni, ca Socrate 37 , de pildă, care, din vina atenienilor şi-a pier¬ 
dut viaţa, iar pe cei mai de valoare, cum a fost Anaxagoras 38 , i-au 
pus sub urmărire ; de aici rezultă că nu noi am fost aceia care-i 
negăm pe zei, ci alţii. Diagoras din Melos 39 , în expunerea 

învăţăturii sale, transmisă de Eudemos, arată deschis că zeii nu 
există, după ce i-a criticat violent pe cei de altă părere, [col. II] 
Protagoras din Abdera, cu aceeaşi înverşunare susţine învăţătura lui 
Diagoras, deşi foloseşte alte cuvinte pentru a evita latura mult prea 
îndrăzneaţă a ideei. Se mulţumeşte să declare că el „nu ştie" dacă 
zeii există sau nu, ceea ce de fapt înseamnă acelaşi lucru cu a declara 
că ei nu sunt 40 . Atunci când opune primei propoziţii pe a doua, „nu 
că n-ar exista", pare aproape de a fi găsit un pretext pentru a nu 
părea că neagă cu desăvârşire existenţa zeilor, deoarece când 
pretinde că existenţa lor este la fel de îndoielnică, ca şi inexistenţa 
lor, este evident că face unul şi acelaşi lucru ca atunci când ar trage 
o concluzie cu propoziţia : „nu ştiu dacă zeii există". Acelaşi lucru, 
după părerea mea, sau ceva aproximativ la fel l-a spus şi.... 

Frag. 12 şi 13 deteriorate. 


* 

[Frag. 14, col. I] Cu plăcere te-am urmat [în cele ce spui despre 
moarte]. M-ai convins să-mi bat joc de ea. Nu mă tem câtuşi de 
puţin de un Tityos sau de un Tantalos 41 , pe când unii, în operele 
lor, îi aşează în Hades. Şi nu mă îngrozesc când mă gândesc la 
putrezirea corpului. îmi dau seama că distrugerea corpului numai 
atunci produce neplăcere când sufletul nu piere odată cu el. De 
nimic nu-mi [este teamă] 42 . 


EPISTOLA CĂTRE ANTIPATROS 43 
DESPRE INFINITATEA LUCRURILOR 

[Frag. 15, coL I] Diogenes îl salută pc Antipatros. Dovezi ale 
hărniciei tale, Antipatros, mi-ai adus adesea prin scrisorile pe care 
le-am primit de curând, cât şi prin cele dinainte vreme. De atunci 
m-am lămurit că te dedici filosofiei cu pasiune, studiu în care ţi-ai 
însumat cele mai nobile strădanii, aşa cum ar face numai cineva care 

duce o viaţă bogată în împliniri, [col. II] Aşa s-a născut în mine o 
puternică dorinţă să ne întâlnim din nou, îndeosebi cu tine, dar şi 
cu ceilalţi prieteni de la Atena, Chalkis şi Teba. Presupun că toţi vă 
aflaţi în aceeaşi bună dispoziţie. Această ultimă parte a epistolei 
mele o scriu din Rhodos, unde mă aflu după ce mi-am părăsit 
patria, nu cu mult după începutul sezonului de iarnă... 

[Frag. 16, col. I] Deoarece nu poţi avea încredere în viitor din 
pricina nestatorniciei lucrurilor, care aduce atâtea surprize, dar 
ţinând seama şi de vârsta mea înaintată, îţi trimit, conform 
rugăminţii tale, eseul despre Infinitatea lucrurilor. Ai avut noroc de 
o întâmplare fericită. înainte de a fi primit scrisoarea ta, 
Theodoridas din Lindos, un prieten de-al meu pe care îl cunoşti, 
începător în studiul filosofici, a redactat un eseu identic 44 . Lucrarea 
a câştigat acum în claritate prin aceea că a putut fi discutată de 
noi doi împreună. într-adevăr, confruntarea opiniilor cu care 
eram de acord şi a celor cu care nu eram, cât şi întrebările ce le 
ridicam, au fâcut ca cercetarea subiectului dezbătut să devină ceva 
mai exactă. 

[Col. III] Iată, aşadar, Antipatros, pentru ce îţi trimit acel dia¬ 
log cu intenţia să se repete situaţia de parcă tu însuţi ai fi participat 
la discuţii şi, întocmai ca Theodoridas, ţi-ai fi dat uneori acordul, 
alteori ai fi exprimat îndoieli şi ai fi pus întrebări suplimentare. 
Dialogul se referă la o scriere care începe aşa : „O, Diogenes u — 
spunea Theodoridas — „învăţătura formulată de Epicur privitor la 
infinitatea lucrurilor este adevărată...“ 

Frag. 17 şi 18 deteriorate. 


* 

[Frag. 19, col. I] Dacă convenim că mulţimea atomilor este li¬ 
mitată şi că aceştia, din motivele înşirate de noi, nu pot să se com¬ 
bine, [col. II] ar însemna că în spatele lor nu mai există alţi atomi 
care prin masa lor să producă un impact, să constituie un suport şi 
să se unească pe laturi 45 . In acest caz, cum ar fi cu putinţă ca de aici 
să se ivească geneza lucrurilor, dacă atomii ar rămâne izolaţi unii de 

alţii ? Urmarea ar fi că nici acest Cosmos n-ar exista, căci, dacă 
admitem că atomii sunt limitaţi ca număr, înseamnă că ei nu s-ar 
mai putea întâlni unii cu alţii la infinit. 

* 

[Frag. 20, col. I] Text deteriorat, despre infinit, bazat pe o 
polemică cu vederile lui Xenofan, care considera întinderea Pămân¬ 
tului ca infinită, [col. II] ....deoarece ne adresăm unor oameni 
învăţaţi... pe cât constatăm, voi nu puteţi să descrieţi nici Pămân¬ 
tul, nici Infinitul, căci Pământul sau îl înconjuraţi cu o boltă, în 
partea superioară, de vreme ce îl mărginiţi cu linia cercului, şi, 
admiţând că numai de aici începe, îl prelungiţi la Infinit în zona 
inferioară 46 , în acest fel luându-vă rămas bun deopotrivă de la toţi 
oamenii cu bun simţ, cât şi de la învăţaţi, care sunt de părere că 
Pământul este înconjurat atât sus cât şi jos de aştri, că Soarele 
urmează o traiectorie pronunţat oblică, care depăşeşte spaţiul cos¬ 
mic pentru a reveni din această poziţie în interiorul spaţiului cos¬ 
mic — sau nu spuneţi aşa ceva, ci vă mărginiţi să recunoaşteţi că 
Pământul este un unicat 47 ... 


* 


Frag. 21 şi 22 deteriorate. 


C. DISCUŢIE DESPRE ETICĂ 

[Frag. 23] Rezumatul lui Diogenes din Oinoanda despre afecte 
şi acţiuni. 


* 

[Frag. 24, col. I] Mulţi sunt cei care se ocupă de filosofic, având 
în vedere doar bogăţia şi renumele ; ţelul lor este sau să dobân¬ 
dească avantaje de la particulari sau de la monarhi, în ochii cărora 

filosofia trece drept un câştig însemnat şi preţios 48 . în ce ne 
priveşte, ne-am dedicat acestei activităţi fâră a urmări să dobândim 
[col. II] ceva din cele pomenite, ci numai pentru a deveni fericiţi, 
atingând ţelul spre care tindem, cel impus de natură... Despre ce ţel 
final este vorba 49 , şi anume că acesta nu poate procura bogăţie, nici 
renume politic, nici putere monarhică, nici viaţă prea îmbelşugată, 
nici abundenţa meselor încărcate, nici plăcerile dragostei rafinate, 
nici nimic altceva, că numai singură filosofia îl procură, [col. III] 
despre acest subiect ne propunem să discutăm şi să lămurim faţă de 
voi problema în toată complexitatea ei. Adevărul este că această 
inscripţie nu ne-am propus s-o realizăm aici în interesul nostru, ci în 
al vostru, cetăţeni, ca să vă fie de folos şi să slujească drept îndrumar 
pentru însuşirea învăţăturii. 

* 

[Frag. 25, col. I] De aceea, şi acest lucru l-am consemnat în 
lucrare — cu gândul ca şi acum, când suntem siliţi să stăm acasă 50 , 
să fim în stare să expunem valorile filosofiei; desigur, nu chiar pen¬ 
tru toţi de pe aici, ci mai ales pentru acei care nu ne sunt împotrivă ; 
am fâcut toate acestea nu în ultimul rând şi pentru aşa-numiţii 
„oaspeţi" care în realitate nu sunt „străini" 51 . Căci, corespunzător 
pentru fiecare părticică a Pământului, fiecare din noi are o altă 
patrie. Totuşi, dacă avem în vedere, în totalitatea ei, circumferinţa 
care ne înconjoară, ajungem la concluzia că întreg Pământul este 
patria tuturor oamenilor, iar unicul lor sediu. Cosmosul 52 . 

* 

Pe nimeni dintre voi nu îl constrâng ca în chip uşuratic şi lipsit 
de răspundere să se arate de acord cu conţinutul inscripţiei, 
deoarece cred că spune adevărul. M-am ferit să înşir dogme. 
Dimpotrivă, cântăriţi cu grijă cele ce-am expus aici şi, în acelaşi 
timp, trageţi concluziile. Un singur lucru vă cer, întocmai ca mai 
sus, şi anume ca voi să nu staţi în faţa inscripţiei în postura 
trecătorului grăbit 53 şi nici atunci când sunteţi indiferenţi sau 

plictisiţi. într-un asemenea caz privirea alunecă de colo până 
colo, pe anumite segmente şi apoi le părăseşte... 

* 

Frag. 25 (marginea inferioară a blocului) Moartea nu înseamnă 
nimic pentru noi ; ceea ce se descompune nu mai are simţire, iar 
ceea ce nu mai are simţire nu înseamnă nimic pentru noi. 

[Frag. 26, col. I] [în Kanon se găseşte şi această învăţătură]. Voi 
vorbi pe scurt despre lipsa de înţelepciune, precum şi despre plăcere 
şi virtuţi ; dacă acum, o bărbaţi, dezbaterea care se poartă între ei 
(stoicii) şi noi (epicureicii) are drept conţinut 54 tema : „ce anume 
aduce fericirea", iar stoicii ar dori să afirme : „virtuţile", ceea ce din 
întâmplare este şi adevărat, n-am avea nimic altceva de fâcut decât 
să fim de acord cu ei. Dar lucrurile nu stau chiar aşa. Nu se pune 
problema „ce anume aduce fericirea", ci anume „ce înseamnă să fii 
fericit" şi, nu în ultimul rând, „spre ce tinde natura noastră" ; şi în 
zilele noastre, şi pentru vecii vecilor, proclam cu voce tare către toţi 
grecii şi barbarii că plăcerea este ţelul celui mai bun mod de viaţă, 
[col. IV] Virtuţile la care se referă (stoicii) în contra-timp (căci din 
poziţia lor de factor primordial au fost transferate în aceea de atin¬ 
gere a unui ţel) nu reprezintă nici un ţel. Ele sunt doar factorul pri¬ 
mordial al ţelului urmărit. 

Că acesta este adevărul, intenţia noastră este să-l lămurim 
pornind de acolo de unde am început. Dacă cineva doreşte să pună 
o întrebare — fie ea cât de simplă — şi anume : „cine oare este acela 
căruia îi folosesc aceste virtuţi", evident, răspunsul va fi : „omul" 55 . 
In mod sigur nu poartă el grija acelor păsări care zboară prin faţa 
lor, dacă zboară bine sau nu, şi nici nu-şi fac griji pentru fiecare în 
parte dintre celelalte vietăţi, uitând de natura omenească de care 
sunt legaţi şi de unde se trag. Dimpotrivă, numai pentru această 
natură virtuţile fac tot ce se poate şi tot ce există. 

[Frag. 27, col. I] După aceste preliminarii, doresc din nou să-mi 
exprim părerea privitor la greşeala care domină sensibilitatea noas¬ 
tră când este vorba despre senzaţie şi, cu precădere, să iau atitudine 
împotriva unei singure dogme pc care v-aţi însuşit-o, în fond ne- 

adevărată. Ar fi cam aşa : nu toate cauzele anticipează 56 efectele, 
deşi aşa se întâmplă în cele mai multe cazuri, ci parte din ele sunt 
anterioare, parte sincrone, parte posterioare. Iată, de pildă, sunt 
anterioare atunci când fierul roşu şi cuţitul aduc vindecare 57 : în 
acest caz, trebuie avut în vedere că durerile se manifestă anterior, iar 
vindecarea posterior. Concomitente sunt, de pildă, hrana solidă şi 
cea lichidă cu plăcerea resimţită, afară de acestea, plăcerile dragostei 
trupeşti, [col. III] Doar nu mâncăm pâine şi abia apoi resimţim 
plăcerea şi nu ne împrăştiem sămânţa în trup de femeie ca abia apoi 
să resimţim plăcere. Plăcerea este momentană... [col. IV] Cu toate 
acestea, este ştiut că oamenii se bucură de fapt că după ei va rămâne 
o frumoasă amintire despre persoana lor ; nu-i mai puţin adevărat 
că motivul acestei bucurii este proiectat în viitor. Deoarece voi nu 
sunteţi în stare să distingeţi aceste diferenţe şi nici nu ştiţi că 
virtuţile îşi au locul lor printre cauzele care sunt sincrone cu 
efectele 58 ... 


* 

[Frag. 28, col. II] Dacă motivele care-i desfată pe libertini ar 
alunga temerile din mintea noastră despre fenomenele cereşti, 
despre moarte şi suferinţă, dacă cumva limita dorinţelor şi a 
suferinţelor 59 ne-ar învăţa câte ceva, nu am avea de ce aduce bla¬ 
muri împlinirilor aduse de pretutindeni de plăcere, admiţând că ele 
nu aduc nici vătămare nici durere, adică ceea ce echivalează cu 
răul... [col. II]... încredere fermă în alegerea unor astfel de plăceri şi 
vindecarea acelor afecte care apucă pe căi greşite 60 . Aşadar — când 
eu afirm că primejdia este mare, tot astfel este şi fructul ei. Din 
acest punct de vedere, s-ar cuveni să evităm discursurile sofisticate, 
mă refer la acele discursuri care sunt insidioase 61 , pline de injurii, 
precum şi la acelea care, pe temeiul comunităţii cu sensul altor 
cuvinte, uneltesc împotriva oamenilor necăjiţi... 

[Col. III] Text deteriorat. 

[Col. IV]... deoarece nu întotdeauna străduinţele noastre dau 
roade, ci, întocmai după cum rezultatul într-o anumită acţiune 
apare imediat iar în alta abia după trecerea câtorva ani 62 , aşa se 

întâmplă şi cu străduinţa. După ce sămânţa a fost îngropată, ea 
aduce aceluia care a pus-o în pământ foloase diferite. Vedem cum 
unele seminţe răsar de îndată şi dau roade... 

[Col. V] Deoarece avem de întâmpinat această alegere din do¬ 
meniul plăcerilor şi cel al neplăcerilor, luând în consideraţie ţelurile 
acestora ne îndreptăm spre plăcere... 

[Col. VI] ...ne punem acum întrebarea : în cc chip viaţa noastră 
poate deveni plăcută, atât în anumite condiţii cât şi în activităţile 
noastre. Să vorbim aşadar mai întâi despre condiţii şi, cu acest 
prilej, să luăm în considerare principiul că, după frânarea pasiunilor 
care tulbură sufletul, în locul lor se iveşte ceea ce îl înveseleşte 63 . 

[Col. VII] Dar oare ce anume nelinişteşte sufletul? Este vorba 
despre sentimentele de frică, frica de zei, de moarte, de înfruntarea 
durerilor. Peste toate, acea năzuinţă care depăşeşte cu mult limitele 
impuse de natură. Aşadar, acestea sunt rădăcinile oricărui rău 64 . 
Dacă izbutim să le smulgem nu se va mai ivi nici un alt rău... Frica 
pe care nc-o inspiră zeii... 

[Frag. 28, Marginea inferioară] Graniţa intensităţii plăcerilor 
este dispariţia oricărei dureri. 


* 

[Frag. 29, col. II] Această frică arc totuşi uneori un temei. Altă 
dată rămâne inexplicabilă. Are temei ori de câte ori evităm ceva care 
este evident, de pildă, focul. Ne temem de focul care ne poate 
ucide. Rămâne însă fără explicaţie atunci când puterea noastră de 
înţelegere se confruntă cu o natură de neînţeles, voalată, nefiind în 
stare să facă lumină, şi ne cuprinde frica 65 . 

[Frag. 30] ... In ce măsură faptul că unele preziceri se în¬ 
deplinesc, trebuie neapărat să fie iui semn că într-adevăr există o 
artă a manticii, de vreme ce altele nu se îndeplinesc? 

în cazul aceste nu este tot un semn că mantica nu există 66 ? 

* 


[Frag. 31] Deteriorat. 

* 

[Frag. 32, col. I] Dacă cineva ar pretinde că ceea ce am arătat 
mai sus nu este aşa cum am relatat eu, că nu există posibilitate să 
eviţi ceea ce îţi este scris, nu se va dezbăra niciodată de rătăcirea sa. 
Dacă, dimpotrivă, s-ar încrede în cele spuse de mine, va considera, 
fără osebire, şi cele la care m-am referit 67 drept îndoielnice şi 
nedemne de încredere. Intr-adevăr, ce altă dovadă mai poate 
rămâne omului de care să se poată folosi în această privinţă > Atunci 
când prevestirea este confirmată, se mai poate ivi oare şi o altă 
dovadă despre Necesitatea întâmplării 68 ? 

[Col. II] Iar dacă altcineva s-ar încumeta să evoce doctrina lui 
Democrit şi să susţină că atomii nu au o mişcare liberă, evocând 
aderenţa lor unii cu alţii 69 , ar rezulta în mod evident că toate 
mişcările lor se petrec conform Necesităţii. Acestuia îi vom 
răspunde aşa : prin urmare, tu însuţi nu prea ştii cam cine vrei să 
fii, şi anume că şi la atomi există o mişcare liberă, pe care Democrit 
nu a descoperit-o, dar Epicur a pus-o în lumină, şi anume mişcarea 
pe plan oblic 70 , aşa după cum dovedeşte conform observaţiilor sale 
asupra fenomenelor. Lucrul cel mai important, dacă totuşi crezi în 
Necesitatea întâmplării, ar fi că atunci când orice avertisment, orice 
dojană ar deveni inutile, mergând până acolo că nici pe aceia care 
fac rele nu i-ani mai putea pedepsi pe drept 71 ... 

* 


[Frag. 32] Deteriorat. 

[Frag. 33] Deteriorat. Conţine o referinţă la Pitagora. 

[Frag. 33, Marginea inferioară] Dacă nu vei raporta orice 
moment al faptelor la ţelul stabilit de natură, ci te vei întoarce din 
drum fie luând-o la fugă, fie îndreptându-ţi interesul spre altceva, 
înseamnă că faptele tale nu vor corespunde judecăţilor de valoare 72 . 

[Frag. 34, col. I] [Dacă într-adevăr sufletele, atâta timp cât sunt 
unite cu trupurile au natura unor fiinţe vii, trecerea lor în moarte 
nu va fi cu putinţă] ; iar dacă el [Empedodes] nu le acordă calitatea 
unor fiinţe, în timpul cât sc petrece trecerea, va fi considerat şi mai 

rău pentru vederile sale generale ; dacă însă, tu, Empedocles, 
admiţi că au natura unei fiinţe, de ce mai încurci lucrurile, îndeo¬ 
sebi în privinţa sufletelor, târându-le de la o persoană la alta 73 > 
[Col. II] Cum stoicii, în această privinţă, sunt dispuşi să vină cu 
unele păreri proprii mai originale decât ale altora, ei nu susţin că 
sufletele nu sunt nepieritoare, ei propun ipoteza că sufletele ne¬ 
bunilor, după despărţirea de corp, se risipesc de îndată şi că, dim¬ 
potrivă, cele ale oamenilor distinşi mai dăinuie încă ; şi ele însă 
cândva vor putea fi sortite pieirii 74 . Luaţi însă seama la vădita lipsă 
de credibilitate a acestor oameni. Ei emit asemenea pretenţie ca şi 
cum înţelepţii şi nebunii n-ar fi tot muritori, de parcă s-ar deosebi 
unii de alţii prin capacitatea lor de gândire. Cu atât mai mult mă 
minunez deci faţă de o astfel de distincţie. Dacă sufletului i se 
recunoaşte totuşi calitatea de a mai exista, separat de trup, putem şi 
noi avea oarecare rezervă în privinţa duratei lui... 

* 

[Frag. 35, Marginea inferioară] Dintre dorinţe, unele sunt fizice 
şi necesare ; altele sunt fizice, dar nu sunt necesare ; în sfârşit, altele 
nici necesare, nici fizice, ivite dintr-o părere deşartă. 

* 


[Frag. 36] Deteriorat. 

[Frag. 37, col. I] Cauza morţii, în chip natural, o provoacă sufle¬ 
tul. Dacă el nu mai întruneşte acelaşi număr de atomi ca trupul, 
sufletul, alcătuit dintr-o parte raţională şi una lipsită de raţiune, 
prinde ca într-o chingă întreg omul şi îl leagă, el însuşi la rândul lui 
fiind legat întocmai cum o picătură de cheag leagă o nemăsurată 
cantitate de lapte 75 . 

[Col. II] Şi acesta este un semn — pe lângă multe altele — pen¬ 
tru ascendentul cauzei. De fapt, lucrurile se petrec aşa. După ce 
corpul în urma unei boli îndelungate este silit să cedeze şi să ajungă 
într-o asemenea stare de slăbiciune şi descompunere încât pielea, 
aproape uscată, pare că a crescut pe oase, iar natura intestinelor 

pare a fi goală, lipsită de sânge, sufletul se ţine încă tare şi nu per¬ 
mite încetarea din viaţă. Şi nu numai aceasta este o dovadă a prio¬ 
rităţii sufletului, ci şi faptul că pierderea mâinilor, adesea cu braţe 
cu tot, sau a picioarelor prin ardere sau prin amputare nu izbuteşte 
să stingă viaţa. Intr-o asemenea măsură corpul nostru este dominat 
de latura sa sufletească 76 . 

... Există bineînţeles şi cazuri în care, cu toate că trupul rămâne 
intact şi nu are de suferit nici un neajuns, capacitatea de a rămâne 
conştient dispare 77 , [col. IV] căci atunci când atomii sufletului nu 
rămân în calitatea lor de suport, faptul că întreg corpul este încă 
intact nu mai serveşte la nimic. Omul trăieşte numai atâta vreme 
cât noi luăm în considerare că sufletul durează ca suport, aidoma 
unui element de legătură. Dacă admitem că ultima cauză primor¬ 
dială a vieţii este sufletul, fie legat de el, fie despărţit... 

[Fr. 38, col. I] ... senzaţiile sunt mult mai puternice decât 
cauzele care le produc. Până şi o mică scânteie poate produce un foc 
năprasnic în stare să transforme în cenuşă porturi şi oraşe. 
Deoarece nu este cu putinţă să-ţi dai seama care este punctul cul¬ 
minant al celor două procese — mă refer la registrul senzualităţii 
corporale, pentru a le putea compara — aşa ceva se petrece rareori 
şi, când se petrece, se stinge şi viaţa, nu putem avea un criteriu pen¬ 
tru a ne da seama de superioritatea uncia din cele două categorii 78 . 
Cel mult se poate spune aşa : „când cineva ajunge să fie chinuit de 
dureri trupeşti, pretinde că ele sunt mai mari decât cele sufleteşti" ; 
dacă se află sub chinul celor sufleteşti, consideră că acestea sunt mai 
mari. Adevărul este că ceea ce este în prezent are o forţă de convin¬ 
gere întotdeauna mai mare decât ceea ce lipseşte şi, în mod evident, 
fiecare apreciază, fie prin constrângere, fie că găseşte o anumită 
plăcere în aşa ceva, acea senzaţie care îl domină, acordându-i atenţie 
sporită 79 . Omul înţelept clasifică acest lucru în domeniul lucrurilor 
greu de înţeles, din cauza unor conjuncturi diferite.... 

[Frag. 38, Marginea inferioară] Durerea nu durează neîntrerupt 
în carne, iar punctul ei culminant este de foarte scurtă durată. Nici 
plăcerea singură, prelungită în corp, nu durează timp de multe zile; 
cele mai îndelungate dintre maladii ajung să aibă un fel de plăcere 
a cărnii faţă de durere. 

[Frag. 39] Deteriorat. 


D. DIFERITE SENTENŢE 80 

[Frag. 40] Nimic nu este mai indicat să aducă liniştea sufletească 
decât atunci când eviţi să te ocupi de prea multe lucruri neplăcute 
şi să forţezi nota într-o privinţă care depăşeşte propria ta capaci¬ 
tate 81 . Toate acestea produc tulburări în fiinţa noastră. 

[Frag. 41] Cel mai important lucru, când este vorba despre feri¬ 
cire, este dispoziţia noastră sufletească. Asupra ei doar suntem 
stăpâni. Grea este o expediţie militară, chiar dacă tu ai fost coman¬ 
dant în altele. Practicarea artei retorice este plină de emoţie şi de 
nelinişte, dacă dorim să fim convingători. De ce oare ne angajăm 
într-o astfel de acţiune, numai ca să avem influenţă asupra altora ? 

-# 

[Frag. 42] Punctul culminant al durerii nu poate ţine mult. Fie 
că atunci când durerile distrug viaţa scăpăm de ele, fie că scad în 
intensitate. 

[Frag. 43] Nu numai natura, una singură pentru toţi, a provo¬ 
cat şi bune şi rele, dar şi acţiunile omeneşti, precum şi dispoziţiile 
sufleteşti 82 . 

[Frag.44] Bogăţia dobândită împotriva naturii nu aduce foloase 
oamenilor mai mult decât un vas plin cu apă. Vom fi nevoiţi să 
recunoaştem că ambele se scurg în afară 83 . Putem fâră patimă să 
privim la bogăţia altora şi să resimţim o bucurie curată. Nu vom 
mai fi tulburaţi de astfel de dorinţe. 

[Frag. 45] Gemând de durere, să zicem : ,yai de minc“. Pe de 
altă parte, a te jelui mereu că nu mai eşti printre cei sănătoşi este 
împotriva naturii. 

1. Completare făcută de editor după frag. 445 Uscner (= 209 
Arrighcti). 

2. Cf. Gnomobgicum Vaticanum , 33. 

3. în gr. eusynkrino, „a fi de aceeaşi părere*. 

4. în gr. politcumai. 

5. în gr. ataraxia. 

6. în gr. cutia, „cauză*. 

7. Diogcncs era grav suferind. 

8. Se subînţelege : datorită îndeosebi faptului că nu cunosc calea spre 
mulţumire. 

9. în gr . psmdodoxia, termen sugestiv pentru a indica izvorul nefericirii 
omeneşti, împotriva căreia lupta Epicur. 

10. în gr. philanthropon, termen pe care latinii l-au redat prin humani- 
tas şi care a câştigat o imensă audientă, datorită îndeosebi lui Cicero la scri¬ 
itorii de limbă latină. 

11. Am tradus prin „aproapele nostru* cuvântul grec xenos ,, care 
înseamnă „străinul oaspete*. Vezi în continuare nota 51. 

12. Stoa. 

13. Pharmaka solcrias. 


14. Angoasele. 

15. Poziţia lui Socrate şi a şcolilor socratice faţă de studiile despre 
natură este pe larg expusă dc Xcnofon în Amintirile (Apomnemoneumata) 
sale despre Socrate, I, 1, 11. Principalele şcoli care au adoptat doctrina 
socratică sunt cele ale cyrenaicilor (Şcoală fondată de Aristippos din Cyrenc, 
c. 435—355) şi cynicilor (Şcoală fondată de Antisthencs, discipol al lui 
Gorgias şi al lui Socrate). Apropiate de cpicureism în teoria despre 
mulţumire şi fericire, şcolile cyrenaică şi cynică nu arătau nici un interes 
privitor la studiile despre natură. 

16. Aceasta este doctrina scepticilor, întemeiată de Diogenes din 
Sinopc (Asia Mică, c. 400—327), care nega „cunoaşterea" adevărată a lu¬ 
crurilor şi a fenomenelor. A fost susţinută de eleaţi şi dezvoltată de Pyrrhon 
din Elis. Noua Academie, fondată de Arkcsilaos, care nega la rândul ci 
posibilitatea „cunoaşterii", l-a avut ca reprezentant de seamă pe Cameades 
din jCyrcnc. Criteriul cel mai bine apreciat de adepţii Noii Academii, 
îndeosebi pentru viaţa practică, era „probabilitatea" în stabilirea „ade¬ 
vărului". Momentul al treilea al scepticismului din antichitatea grcco-ro- 
mană a fost marcat de personalitatea lui Ainesidemos din Cnossos (sec. I 
î. Hr.), adept al lui Pyrrhon. Ainesidemos eluda problema „cunoaşterii". El 
era de părere, împotriva lui Epicur, că pretinsa cunoaştere a adevărului 
despre natură şi legile ci nu influenţează cu nimic dobândirea „liniştii" 
sufleteşti ( ataraxia ), care se câştigă numai prin educaţie şi practică reli¬ 
gioasă. 

17. Este corect spus că şi în doctrina peripatetică apar filoane sceptice 
referitoare la posibilitatea „cunoaşterii". Un exemplu în acest sens apare în 
Metafizica , I, 6, 987 b, lucrare databilă în perioada tinereţii lui Aristotcl, 
când filosoful era interesat de doctrina lui Heradit, dar se afla încă sub 
influenţa doctrinei lui Platon, asupra căreia începuse totuşi să aibă anumite 
dubii în ce priveşte teoria cunoaşterii formulaţi de maestrul său. Mai târ¬ 
ziu în timp, Aristotcl s-a arătat interesat de învăţăturile lui Diogenes din 
Sinope, mai sus menţionat, care trecea drept un continuator al lui 
Antisthcncs, deci al doctrinei cinice. 

18. In gr. hoion pherousi , în sensul de „ceea ce duc ci". 

19. în gr. pragmaton stoicheion ex arches. 

20. Vezi Filo sofiagreacă până la Platon, ed. cit ., Voi. I, 1, Studiu Istoric, 
p. CX şi urm. şi Voi. I, 2, Hcraclit, frag. B 30 şi 31, pp. 354—355. 

21. Ibidern , Thales (sec. VI î. Hr.), Voi. I, 1, frag., B 3, 163. 

22. Ibidem , Diogenes din Apollonia (sec. V î. Hr.), Voi. I, 1, Studiu 
Istoric, pp. LXXV—LXXVI, 206 şi urm. ; frag. A, 1—20 ; B frag. 5, pp. 
212—213. 

23. Ibidem , Anaximencs (sec. VI î. Hr.), Voi. I, 1 ; A. frag. 8-10, 188 ; 
B. frag. 2, 192. 

24. Empedocles (sec. V î. Hr.), Ibidem , I, 1, Studiu Istoric, p. CXXV 
şi urm. ; I, 2, A. frag. 30—33, pp. 440—441 ; B. frag. 1—35, pp. 474— 
487. 

25. Ibidem , Anaxagoras (sec. V î. Hr.), I, 1, Studiu Istoric, pp. CXLIII— 
CXCVII ; I, 2 A, frag. 41, 568 ; B, frag. 1—22, pp. 795—601. 

26. In gr. theos. 

27. Filosofia greacă până la Platon , I, 1, Studiu Istoric, pp. CLXXII— 
CXCVII; voi II, 1, A. frag. 37, p. 425 ; B. frag. 26 (Luria), p. 546. 

28. In gr. sozein „«dc» a salva*. 

29. Termenul skiagraphia este folosit în vocabularul tehnic al artei pic¬ 
turale pentru a desemna iluzia optică. Are însă mai multe înţelesuri: „con¬ 
turul unei umbre* ; „perspectiva* ; „jocul dc lumină şi umbră* ; la figurat, 
„aparenţă înşelătoare*, la Platon, dc exemplu. Republica , 365 şi urm. ; Eva 
Keuls, în cartea sa Plato and thc Greek Painting , Leiden, Brill, 1978, p. 72 
şi urm. a introdus un capitol despre skiagraphie y pe care o consideră un ele¬ 
ment important în dezvoltarea artei picturale prin utilizarea jocului dc 
umbre şi lumini. în acest pasaj este susţinută teza epicureică potrivit căreia 
„imaginile* ( cikones) y ca şi apariţiile din vise (phantasmata) y au o consis¬ 
tenţă fizică, deşi extrem dc fină ; despre „viziunile* din vise (phantastnata ) 
şi despre apariţii, vezi de asemenea Scrisoarea către Herodot, 48-51. 

30. Vezi Scrisoarea către Pytboclcs y 91—92. 

31. Ibidetn. 

32. Ipoteză care nu există în învăţătura epicureică. 

33. Cf. Dcmocrit, Filozofiagreacăpână la Platon , ed. cit., II, 1, B 3, p. 
492. Mitul creaţiei omului din pământ şi apă era universal. Se găseşte la 
Anaximandros şi la Anaxagoras. Este amintit şi dc Lucretius, DRN, V 
788, ceea ce dovedeşte că şi Epicur s-a preocupat dc formele primitive ale 
vieţii preistorice, aşa cum s-a preocupat şi dc apariţia limbilor şi a tangaju¬ 
lui. Vezi mai jos nota 36. 

34. Cf. Dcmocrit, Filosofiagrcocă până la Platon , ed. cit., II, 1, B, 1, p. 
488. 

35. Afirmaţie care contrazice ceea ce scrisese Hesiod (sec. VII î. Hr.) 
în Theogonia şi în Munci fi Zile cu privire la atribuţiile zeilor în progresul 
civilizaţiei umane. Spre deosebire dc Hesiod, poetul Xenofan (sec. VI î. Hr.) 
promovează o altă concepţie despre progres : „nevoia* (ebreia) îl sileşte pe 
om să descopere noi mijloace dc trai şi să le dezvolte. în acest proces zeii 
nu au nici un rol, nici o funcţie. „Natura* este cea care îi învaţă pe oameni 
cum să procedeze prin „imitaţie* (mimesis) y concepţie însuşită ulterior dc 
Hcraclit. Vezi Filosofici greacă până la Platon, ed. cit., I, 2, B frag. 1—16, 
pp. 196—197 şi A. Piatkowski, Les concepts de civilisateur K et de v civilisa - 
tion a dans la pensee des Grtes anciens, „Studii Clasice*, XIV 1972, pp. 32— 
34. 

36. Un fragment important pentru atestarea interesului purtat dc epi¬ 
cureici faţă dc problema apariţiei limbilor şi a langajului. Fragmentul 
conţine aluzii la disputa sofistică dacă limbile şi langajul sunt sau nu rezul¬ 
tatul iutei evoluţii naturale a graiului uman sau cel al unei convenţii (thc- 

sis) între „cel ce propune" şi cel „care acceptă" semnificaţia unor cuvinte. 
Pe urmele lui Epicur, Diogenes califică ipoteza convenţiei ca fiind „ridi¬ 
colă". Dacă revenim la Scrisoarea către Herodot , 75 şi urm., ne dăm seama 
că lucrurile nu stăteau chiar aşa. Epicur nu se arăta un potrivnic declarat al 
teoriei convenţiei în materie de stabilire a unui înţeles lexical, cu simpla 
condiţie să fie luată în considerare o etapă înaintată a civilizaţiei umane. 
Prin convenţie, în comunicarea socială, se stabileşte doar forma rostită şi 
cea scrisă a anumitor cuvinte aparţinând celor mai diverse domenii de 
activitate şi cercetare. Acest punct de vedere a fost preluat şi dezvoltat de 
iluminiştii din secolele XVIII şi XIX, cum ar fi germanii Herder, de pildă, 
sau Humboldt. în mod deliberat am tradus cuvântul grec synagagon, 
„culegător" (se subînţelege : de cuvinte) prin termenul „lingvist". 

37. Acest fragment conţine o pledoarie împotriva condamnărilor sub 
acuzaţia de impietate. Socratc a fost condamnat la exil şi apoi la moarte 
deoarece a refuzat să părăsească Atena în anul 399 î. Hr., în urma sentinţei 
date într-un proces de impietate. Acuzaţia era formulată astfel : „deoarece 
refuză să respecte zeii Cetăţii, devenind un pericol public pentru tineret". 
Datorită lui Platon, autorul Apologiei lui Socrate , dar şi Memoriilor 
(Apomnemoneumata) lui Xenofon, contraargumcntcle aduse de Socrate 
împotriva unor învinuiri absurde sunt cunoscute. în fond, fragmentul este 
destinat să-l apere pe Epicur faţă de acuzaţii similare, deoarece în doctrina 
sa filosoful susţinea că zeii nu au nici un amestec în treburile omeneşti, deşi 
ci există, populând o zonă intercosmică. 

38. Anaxagoras din Clazomcnc (Asia Mică) era unul din cei mai buni 
prieteni ai lui Pcriclc şi îndrumător al acestuia. Acuzaţiile de impietate 
împotriva lui Anaxagoras veneau îndeosebi din partea adversarilor politici 
ai lui Pcriclc. Aceste acuzaţii se bazau pe faptul că învăţatul susţinea că 
Soarele nu este altceva decât o masă de foc incandescent. Spre deosebire de 
Socratc, Anaxagoras a părăsit Atena. 

39. Diagoras din Melos era însă un ateist convins, în toată puterea 
cuvântului. Vezi Filosofia greaca până la Plătim, cd. cit., II, 1, pp. 598— 
600. 

40. Protagoras, renumitul sofist din Abdera care a ţinut prelegeri la 
Atena, s-a mulţumit să declare, mergând pe linia scepticismului de mare 
actualitate pe vremea sa (sec. V î. Hr.), că existenţa zeilor pentru el este un 
lucru „neclar* (adelon), care nu poate fi nici cunoscut, nici infirmat. Vezi 
Filosofia greaca până la Platon , I, 1, Studiu istoric, pp. CCXV—CCXVIII 
şi II, 2, A, pp. 283—299 şi B, 4, p. 301. 

41. Personaje mitologice. Tityos este un titan, fiu al Gaiei (Pământul). 
In urma unui conflict cu Leto, mama zeilor Apollo şi Artemis, zăcea 

înlănţuit în Infern ; Tantăios era fiul lui Zeus, tatăl lui Pclops şi al Niobci. 
Era rege la Sipylos, lângă Smirna. Pentru a pune la încercare atotşdinţa 
zeilor, l-a tăiat în bucăţi pe Pclops şi l-a oferit în chip de mâncare la un 
ospăţ al zeilor. Pentru asemenea impietate a fost condamnat să rămână 
legat de o stâncă în Infern, suferind de foame şi de sete, deşi în apropiere 
curgea apa şi se aflau pomi fructiferi. 

42. Cf. Scrisoarea către Meturikeus , 124 şi urm. şi maxima fundamentală 

2 . 

43. Antipatros era unul dintre prietenii şi discipolii lui Diogenes. 
Aflându-sc în insula Rhodos, deşi suferind, Diogenes avea totuşi atâta pu¬ 
tere de a ţine legături cu foştii săi prieteni şi discipoli din diferite centre ale 
Greciei. 

44. Un dialog sub formă de discuţie între maestru şi discipol. Subiectul 
este acelaşi cu cel tratat în Scrisoarea către Herodot , 42 şi urm. 

45. Fragmentul conţine o polemică împotriva acelora care susţineau că 
atomii sunt în număr limitat. Dacă se admite infinitatea lumilor, nu este cu 
putinţă să se considere că atomii care le formează sunt limitaţi ca număr. 

46. Se subînţelege : aşa cum credea Xcnofan. 

47. Cf. Scrisoarea către Pythocles , 79—80. 

48. în secolele IV şi III î. Hr. era un lucru obişnuit ca poeţii renumiţi 
şi filosofii să fie sprijiniţi de anumite personalităţi, printre care regi şi tirani. 
Aristotcl însuşi, începând din 342 î. Hr. şi până în 335, când şi-a întemeiat 
propria-i şcoală la Atena, a fost susţinut în cercetările sale de Filip, regele 
Macedoniei, şi apoi de Alexandru, care i-a fost discipol. Diogenes scoate în 
evidenţă faptul că cpicureismul nu arc nevoie de sprijin material în 
urmărirea „ţelului suprem 14 , ci doar de mulţumire sufletească şi liniştea 
mult dorită. Vezi în continuare frag. 40—45. 

49. Anume ataraxia. Orice dubiu asupra veridicităţii informaţiilor care 
ne vin pe calea simţurilor este pasibil să disturbe liniştea sufletească. Cf. 
maxima fundamentală 22. 

50. Aluzie la suferinţa care-1 împiedica pe Diogenes să vină în contact 
cu alte cercuri epicureice ce comunicau între ele. 

51. în gr. xetwi. în oraşclc-stat din lumea greacă clasică şi elenistică 
Xettia , „ospeţia 44 , era o instituţie oficială. Din diferite motive, unii cetăţeni 
de drept îşi părăseau locul de baştină sau pe cel unde deveniseră cetăţeni de 
drept pentru a se instala în alte cetăţi. De obicei cereau azil politic şi reli¬ 
gios, instituţia Xeniei devenind astfel sacră. Xcnofon, de pildă, născut la 
Atena (c. 430 î. Hr.), deoarece lupta.se împotriva intereselor Cetăţii sale de 
baştină, alături de regele spartan Agcsilaos (394 î. Hr.), a fost exilat şi s-a 
refugiat în Laconia, la Skillus, unde a devenit un xenos. 

52. în gr. kaieis ho kosmvs oikos , influenţă stoică, grefată pc cpicurcismul 
târziu din epoca imperială. 

53. în gr.paraodeon, „trecătorul" 

54. în gr. episkcpsis. 

55. Cf. maxima fundamentală 32. Idee deosebit de importantă : dintre 
toate speciile de vieţuitoare, doar oamenii profită de virtute şi dreptate. 

56. în gr . protochronein, „a anticipa". Aici se face distincţia între cauze 
şi efecte, însoţită de consideraţii asupra momentului când cauza devine efi¬ 
cientă. 

57. Ischys, „vindecare", se subînţelege prin ardere cu fierul roşu şi prin 
operaţii, deci pc calc traumatizantă. 

58. Se repetă cele afirmate mai sus în col. I cu privire la cauze şi efecte. 
Virtuţile sunt trecute în categoria „cauzelor" {ta poioumena\ dar ele se 
manifestă prin efectele lor. în acest fragment Diogencs atacă doctrina 
stoică, care identifica virtutea cu scopul vieţii umane. Pentru epicurcism 
virtutea nu este altceva decât una din cauzele atingerii scopului {tb tclos) 
urmărit în viaţă : fericirea asigurată de liniştea sufletească (< ataraxia ). 

59. în gr. epithymiai şi algedona. 

60. Cf. Scrisoarea către Menoikeus , 134. In acest fragment se parc că 
Diogcnes formulează un atac la adresa acelora care nu erau de acord cu 
„criteriile" cunoaşterii formulate de Epicur în Canon. 

61. în gr. epibouloi , ceea ce înseamnă „cei care complotează". 

62. Cf. Scrisoarea către Menoikius, 129. 

63. Cf. Gnomologicum Vatkanum , 42. 

64. Cf. maxima fundamentală 1. 

65. în sensul de „neclară", cum ar fi, de pildă, frica de zei sau frica de 
moarte. Este deci un adeUm. 

66. Cf. Scrisoarea către Menoikeus, 134. Un nou atac faţă de doctrina 
stoică, care admitea arta manticii şi prevestirea viitorului. 

67. De înţeles : prezicerile. Cf. Scrisoarea către Menoikeus, 133. 

68. în gr. eimannene. 

69. Vezi Democrit, în Filosofia greacă până la Platon , cd. cit., II, 2, A 
frag. 61—64, pp. 437—438. 

70. Vezi Studiul Introductiv. 

71. Ibidem. 

72. Fragmentul se referă la libertatea de decizie a celor care nu cunosc 
frica de o soartă implacabilă. 

73. Fragmentul conţine o pledoarie pentru negarea migraţici sufletelor 
omeneşti, admisă de pitagoreici şi de Empcdocles. Argumentul adus de 
Epicur împotriva acestor concepţii este acela că sufletul şi corpul omenesc 

alcătuiesc o unitate dcstnictibilă, odată cu moartea. Migraţia sufletului, sepa¬ 
rat de corp, reîncarnarea, sunt credinţe care aparţin mitologici, susţine Epicur. 

74 Stoicii nu erau de acord cu teoriile despre nemurirea şi migraţia 
sufletelor. Ei admiteau totuşi, printr-o diferenţiere calitativă, supravieţuirea 
pentru o anumită durată a sufletelor unor personalităţi de excepţie, ceea ce 
epicureicii nu admiteau. 

75. Raportul cantitativ şi calitativ dintre atomii sufletului şi cei ai or¬ 
ganelor corporale a rămas una din problemele ncdezlegatc de Epicur. 
Există o expunere în acest sens şi la Lucretius în DRN, III, 517 şi urm. 
Pentru filosoful latin, partea cea mai importantă a sufletului este „spiritul": 
quod nos animum mcntemque vocamus (III, 139). Această parte — crede 
Lucretius — se află media regione in pectoris (III, 140). Celelalte compo¬ 
nente sunt răspândite în tot corpul. Diogcncs nu face această precizare, 
deşi recunoaşte existenţa unei părţi raţionale (tb fogikbn meros ), opusă celei 
iraţionale ( afogon meros) ^ frag. 37, col. I, r. 5-7. Omul, în felul său, 
reprezintă o fiinţă unică prin combinarea atomilor sufletului (calitativ 
diferenţiaţi) cu cei ai corpului. Cf. Lucretius, foc.cit. , 396 şi urm., unde este 
expusă pe larg predominarea atomilor sufletului asupra celor ai corpului, 
precum şi procesul degradării ambelor categorii până 1a ivirea morţii. în 
foc. cit ., 370 şi urm., Lucretius se ridică împotriva învăţăturii lui Democrit 
referitoare la egalitatea dintre atomii sufletului şi cei ai corpului; dimpo¬ 
trivă, susţine poetul, numărul atomilor sufletului este inferior, tot aşa şi mă¬ 
rimea lor. Cf. Scrisoarea către Herodot , 65-60. Despre modul cum cele două 
categorii de atomi se susţin unii pe alţii, vezi DRN, foc. cit ., 323 şi urm. 

76. Diogencs doreşte în acest fel, dar diferit faţă de Epicur, să subli¬ 
nieze prioritatea sufletului asupra corpului în ceea ce priveşte prelungirea 
vieţii într-un corp mutilat, ceea ce echivalează cu pierderea unei cantităţi 
însemnate de atomi. în pasajul citat mai sus din Lucretius, III, 396 şi urm., 
interpretarea despre mutilarea corpului uman este alta, în conformitate cu 
învăţătura epicureică despre atomii sufletului (cf. III, 116). Pentru 
Lucretius, o amputare reprezintă deopotrivă pierdere de atomi din ambele 
categorii, trup şi suflet, ceea ce nu împiedică organismul să vieţuiască mai 
departe, în anumite condiţii. 

77. Cf. Lucretius, DRN , III, 95 şi urm., care denumeşte conştiinţa 
animus , spre deosebire de anima , „sufletul". Conştiinţa, cea pe care une¬ 
ori o numim şi „gândire", include raţiunea (i consilium ) şi guvernarea 
(regimen ). Ea este menţinută de o „căldură vitală" şi de un „suflu vital" 
(III, 127). Diogcncs, în schimb, aşa după cum reiese din Col. IV, 1—5, 
foloseşte cuvântul psychh pentru a denumi atât pe animus cât şi pe anima. 
Cf. Scrisoarea către Herodot , 65. 

78. Epicur considera apariţia stării de mulţumire sufletească ca o 
urmare a celei de mulţumire corporală, numind-o „mulţumire catastcma- 
tică w . 

79. In gr. hyperocht. 

80. Există dubii dacă scntcnţcle care urmează sunt de provenienţă epi¬ 
cureică sau dcmocritică. 

81. Democrit, citat de Plutarh în Despre liniştea sufletească, cap. 2, 

465 C. 

82. Cf. Andphon, în FilosofiagreacâpAn&la Plafon , cd. cit., I, 2, 216 ; 
264 ; 266 şi II, 2, Fragmentul II, Col. 1 232—266 Hunt, 421 : „...căci din 
natură suntem cu toţii întru totul egali, fie barbari, fie greci“. 

83. Cf. maxima fundamentală 16. 




BIBLIOGRAFIE 


Text fi traducere 

G. Arrigheti, Epicuro , Opere. Introduzione , testo critico, traduzione e note , 
Torino, 1960 ; 1973 2 . 

E. Bignone, Epicuro , Opere , Frammenti, testimonianze , Bari, 1920 ; Roma, 
1964 2 

C. Dlano, Epicuri Ethica etepistulae , Florenţa, 1946 ; 1974 2 . 

P. VON DER Muhl, Epicuri epistulae tres et ratae sententiae , Lcipzig, 1922. 

Traduceri fi comentarii 

R Boyance, Epicure , Paris, 1969. 

A. Frenkian, Comentarii la „Scrisorile lui Epicur cc fi la „Maximele funda- 
mentale?, în Diogencs Lacrrius, Despre vieţile fi doctrinele filozofilor , 
Bucureşti, 1963, traducere de C. Balmuş, pp. 776—805 

E.-G. Schmidt, Epikur, în Griechische Atomisten, Lcipzig, 1973, traducere: 
pp. 231—266 ; comentarii : pp. 563—580, Lcipzig, 1973. 

Studii 

C. Bailey, The Greek Atomists and Epikurus , Oxford, 1922 ; New York, 
19642. 

E. Bignone, L'Aristotele perduto e la fbrmazdone filosofica di Epicuro , 2 voi., 
Florenţa, 1936. 

J. Bollack şi A. Laks, coordonatori, Etudes sur Tepicurisme antujue , 
Prcsscs Univcrsitaircs de Lille, 1977. 

J. Brunschwig, Epicure , în Dictionnaire desPhilosophes, D. Huisman, Paris, 
1984. 



156 


BIBLIOGRAFIE 


B. Farjunglon, The Faith of Epicurus, Londra, 1967. 

O. Gigon, Epikur. Von dcr ttebermndung der Eurcht , reeditare, Ziirich- 
Stuttgart, 1968. 

R. Muller, Die epikureischc Gesellschaftstheorie, Akademie dcr 
Wissenschaftcn, Berlin, Schriftcn zur Geschichte und Kultur der 
Antikc, Caietul 5, Berlin, 1972. 

E.-G. SCHIMDT, Epikur, ReaUexicon jur Antike und Christcntum , volAţ 
Stuttgart, 1962, p. 681 şi urm. 

*** Actesdu VUI-eme Congrh de VAssocuUion GuiUaume Rudi, Lcs Belles 
Lettres, Paris, 1969. 




SUMAR 


Studiu introductiv de A. Piatkowski. 5 

Epicur 

Trei scrisori • Maximele fundamentale • Gnonwlogicum Vaticanum 

Scrisoarea către Herodot . 31 

Note fi comentarii . 49 

Scrisoarea către Pythodes. 61 

Note fi comentarii . 75 

Scrisoarea către Menoikcus. 81 

Note fi comentarii . 87 

Anexă. Antologie de texte doxograficc despre Democrit şi Epicur .. 91 

Gnomologia epicureică . 97 

Maximele fundamentale. 101 

Note fi comentam . 107 

Gnomologicum Vaticanum. 113 

Note fi comentarii . 120 

Diogenes 

Inscripţia din Oinoanda 

Introducere la Diogcne . 125 

Inscripţia din Oinoanda. 128 

Note fi comentarii . 145 

Bibliografie . 153 



















Pentru orice informaţie privind apariţiile 
Editurii Ştiinţifice 

S contactaţi-ne la tel./fax 224.36.75 

Cumpărând direct de la editură 
obţineţi o reducere 
de 10% 

Pentru comenzi mai mari de 100.000 lei 
obţineţi o reducere 
de 15% 

flD Pentru PROVINCIE 
putem expedia prin POŞTĂ 
orice apariţie a editurii, 
costul transportului fiind 
suportat de editură 

Adresa noastră este : 

£i Editura Ştiinţifică, 

Piaţa Presei Libere nr. 1, 

71341, Bucureşti, 33. 


Epicureismul este o doctrină caracteristică pen¬ 
tru încercările de a se acorda un sprijin spiritual 
celor prinşi în vâltoarea unor vremuri tulburi, ca şi 
stoicismul de altfel, dar în alt mod. 

El reprezintă o contrapondere a platonismului, 
îndeosebi a celui din Academia medip, cu nuanţe 
preluate din doctrinele sceptice, care negau 
adevărul cunoscut prin datele senzoriale. Fără să 
se limiteze la învăţăturile „fiziologice" formulate 
odinioară de Democrit, epicureismul s-a arătat în 
primul rând preocupat de Investigaţia psihologică a 
individului care parcurgea o perioadă de grele 
încercări, în timpul tranziţiei spre elenism. Era 
vorba îndeosebi despre reflectarea etică a noilor 
condiţii de viaţă în conştiinţa socială, dar şi în cea 
individuală. 


ISBN 973-44-0238-2 


